
प्रकाशकीय 


मण्डल' ने अवतक महात्मा गांधी की अनेक पुस्तकें प्रकाशित की 
हैं, कुछ पुस्तकें उनके विषय में अन्य लेखकों की निकाली हैं, और कुछ 
उनकी विचारधारा-संवंधी। प्रस्तुत पुस्तक इसी दिशा का एक मूल्यवान 
प्रकाशन है। विद्वान लेखक को न केवल गांधीजी के दीर्घ और घनिष्ठ संपर्क 
का सौभाग्य प्राप्त हुआ था, अपितु गांधीजी की विचारधारा को उन्होंने निष्ठा 
पूर्वक अपने जीवन में स्वीकार किया है । गांधीजी के मार्ग के वह पूर्ण समर्थक 
है। वे आज भारतीय गणराज्य के सर्वोच्च स्थान पर आसीन है, फिर भी 
उनके जीवन और रहन-सहन में वही सादगी और आडम्बर-हीनता है, जो 
पहले थी । 

इस पुस्तक की उपयोगिता इस कारण भी हूँ कि इसमें जो कुछ 
कहा गया है, बड़े ही संयत ढंग से और स्पष्ट शैली में कहा गया है । इसमें 
शब्दों का जाल नहीं हैं और न कहीं विचारों की दुरूहता ही है । गूढ़-से-गूढ़ 
सिद्धांतों का प्रतिपादन उन्होंने सरल-से-सरल भाषा में कर दिया है । 

श्री वाल्मीकि चौधरी ने इसके कई दुलेभ भाषण, जो अवतक कहीं 
भी प्रकाशित नहीं हुए थे, तथा अन्य सामग्री प्रकाशन के लिए सुलभ कराई, 
तदर्थ हम उनके आभारी हैं । 


दूसरा संस्करण 


पुस्तक का दूसरा संस्करण उपस्थित करते हुए हमें बड़ा हर्ष हो रहा हैं। 
इस बार तीन नई रचनाएं इसमें जोड़ दी गई हैं। आशा है, पाठक इस मूल्य- 
वान पुस्तक का मनोयोगपूर्वक अध्ययन करेंगे और इससे लाभ उठावेंगे। 


--मंत्री 





अस्तावना 


जव-जब मुझसे गांधीजी के संबंध में कुछ कहने या बोलने को कहा 
गया, में वरावर कुछ हिचकिचाता रहा, और वह इसलिए कि उनके 
समस्त सिद्धांतों को पूर्णछूप से समझना और फिर लोगों को समझाना, 
कम-से-कम मेरी शक्ति के बाहर की बात है। जो कुछ थोड़ा-बहुत मैं 
समझ और सीख सका, उसके वारे में भी मुझे इस वात का संकोच हमेशा 
रहा है कि मैं उन सिद्धांतों को अपने व्यक्तिगत व सावंजनिक जीवन में 
कहांतक अमल में ला सका हूँ । मेरा और उनका तीस-इकतीस वरस 
का अत्यन्त निकट सम्पर्क रहा था और उस बीच मैंने उनसे वहुत-कुछ 
शिक्षा---सामाजिक, राजनैतिक, आ्थिक व नैतिक--हरेक दृष्टि से प्राप्त - 
की । मैंने एक जगह लिखा था कि उनकी विचारधाराएं हिमालय से 
निकलनेवाली निर्मल गंगा की तरह पवित्र हैं और उन्हीं धाराओं से 
जो कुछ जल मैं संचित कर सका, उसके बल पर मुझे भी जनता-जनार्दन 
की सेवा करने का थोड़ा-बहुत सौभाग्य प्राप्त हुआ। यद्यपि उनके समस्त 
सिद्धांतों व शिक्षाओं का प्रचार और प्रसार करने की सामर्थ्य॑ मुझमें 
नहीं है, फिर भी उनके साथ सेवा करते-करते जो कुछ अनुभव मैंने प्राप्त 
किया है, उसके आधार पर भारत और संसार को गांधीजी की अनुपम 
देन के बारे में इस पुस्तक में अपने विचार व्यक्त करने का प्रयत्न किया 
है, क्योंकि यह एक प्रकार से अपने कत्तेव्य का पालन करना और अपने 
उत्तरदायित्व को निबाहना भी है । पर यह मैं नहीं कह सकता कि अपने इस 
कार्य-भार को चुकाने में में कहांतक सफल हो सका हूँ । 

समय-समय पर दिये गये मेरे भाषणों का यंह संग्रह गांधीजी की देन' 
पर प्रकाश डालता है। मानव-जीवन की, विशेषकर भारतीय जीवन की, 
कोई ऐसी समस्या नहीं है, जिसपर उनका ध्यान न गया हो और जिसे 
सुलझाने का उपाय भी उन्होंने न सुझाया हो, यहांतक कि उन्होंने स्वयं 
अपने व्यक्तिगत और सार्वजनिक जीवन में सफलतापूर्वक उनका प्रयोग 

भी किया था, जिसके लिए उनका जीवन और इतिहास साक्षी हैं । उनका 
यह विश्वास था कि अगर भारतवासी उनकी वाणी और सिद्धांतों को 
समझकर उनपर अमल करने लग जाय॑ं, तो संसार के अन्य देक्षों के लोगों 
पर भी उसका अच्छा असर पड़ेगा | इसंलिए अब हम लोगों का यह कत्तंव्य 
हो जाता हैँ कि हम उनके सिद्धांतों को समझें, उनका मनन करें और उनके 
दृष्टिकोण को लेकर न सिर्फ अपना व्यक्तिगत जीवन ही वितायें, वल्कि 
सार्वजनिक जीवन में भी, जहांतक हो सके हरेक क्षेत्र में, उन सिद्धांतों को 
अमल में लावें। ँ 
भारत जैसे विशाल और बहुसंख्यक आबादीवाले देश को अहिंसात्मक 
ढंग से स्वतंत्र और खुशहाल करने पर उनका ध्यान सबसे पहले गया था। 
* इसके बाद उनका ध्यान यह था कि सबको काम देना चाहिए, चूंकि वह मानते 
थे कि बेकार समय के इस सदुपयोग से जहां लोगों की कुछ आमदनी बढ़ती 
है, वहां नेतिक उत्थान भी होता है, क्योंकि वेकार समय लोगों को नीचे 
गिराता है । यह उनका चेतन संकेत रहा है | शिक्षा पर विचार करते 
हुए भी उन्होंने यही दृष्टिकोण रखा था, इसी आवार पर खादी और 
ग्रामोद्योग का एक अछग अर्थज्षास्त्र उन्होंने माना हैं। अपनी जरूरत की 
चीजों को स्वयं पैदा कर लेना जिससे दूसरों का मोहताज न रहना पड़े, 
और साथ ही अपनी महत्त्वाकांक्षाएं भी न बढ़ें, यही इन - सिद्धांतों का 
मूल तत्त्व रहा है | युद्धों का मल कारण व्यक्तियों और राष्ट्रों की इच्छाएं 
और महत्त्वाकांक्षाएं ही हैं । जब व्यवितयों और राष्ट्रों की इच्छाओं और 
महत्त्वाकांक्षाओं में संघर्प होता है तो उससे प्रतिद्रंद्दिता और हिसा पैदा 
होती हूँ ! यही युद्ध का मूल कारण वनती हैं और इसीसे शोपित और शीपक 
वर्ग भी पैदा होते हैं। इन सब बातों को ध्यान में रखकर उन्होंने बहुत-सी 
बातें हमें सिखाई । उनके सिखाने का मार्ग भी श्ञांति और प्रेम का था। 
अपने जीवन-काल में उन्होंने प्रधानतः इसपर बहुत जोर दिया। हमारे यहां 
अहिसा की जो परम्परा चछी आ रही है, उस परम्परा को गांवीजी ने 
कायम रखा। 

आज संसार में कई विचार-बाराएं चल रही हैं, जो आपस में एक- 
दूसरे से टकरा भी रही हैं | गांधीजी की विचारधारा पर भी छोगों का 
ध्यान गया हैं और मुझे विश्वास हैं कि यदि इस संसार को जीवित रहना हैं 
और आपस की लड़ाई से टुकड़े-टुकड़े नहीं होना है, तो उसे गांधीजी की 
विचारधारा के अनुसार ही चलना होगा, जो भारत के लिए ही नहीं, 
सारी दुनिया के लिए है। इन्हीं सब तत्त्वों को लेकर इस छोटी-सी पुस्तक को 
पाठकों के सामने प्रस्तुत किया जा रहा है । जब कभी मुझे उनके संबंध में 
कुछ कहने का मौका मिला हैं, मैंने इस प्रकार का दृष्टिकोण रखा है और 
लोगों ने इसे पसंद भी किया है । 

'सस्ता साहित्य मंडल” इन विषयों के प्रकाशन पर विशेष रूप से 
ध्यान देता आया है और उनका आग्रह रहा है कि इस संबंध में मेरे जो 
भाषण हुए हैं, उन्हें अगर एकत्र कर पुस्तक का रूप दिया जाय तो उनका ' 
उचित उपयोग हो सकता है । उनका आग्रह मानकर ही मैने अपने कुछ 
भाषणों को प्रकाशित करने की इजाजत दी हैँ । इनमें वे भाषण भी हैं, 
जो मैंने गांधीजी के १९४२ वाले अहिंसात्मक आन्दोलन में जेल-प्रवास के 
समय अपने साथी वन्दी-जनों के बीच दिये थे, जो अभी तक कहीं छपे नहीं 
हैं। इसके अछावा और कई भाषणों के साथ सबसे अन्तिम वह भाषण भी हैं, 
जो अभी हाल में सारे संसार के गांधी-विचारकों की एक वृहद 
गोष्ठी में, जो दिल्ली में हुई थी, दिया था। अगर यह संग्रह थोड़ा भी उप- 
योगी सावित हुआ तो मैं इसे अपना परम सौभाग्य मानूंगा । 


राष्ट्रपति भवन, र्‌ | व ५ रा | 

गांधीजी की महानता 


महात्मा गांधी आज हिन्दुस्तान के ही नहीं, वल्कि समूची दुनिया 
के एक विख्यात महापुरुष हैं; कितु बचपन में वह भी उसी तरह के बच्चे 
होंगे, जिस तरह के वच्चे हम आज भी खेलते-कदते देखते हैं । वास्तव में 
महात्माजी ने जो-कुछ हासिल किया हूँ, जिस किसीके कारण महात्माजी 
को हम इतना जानते और पूजते हैं, वह सबकुछ उन्होंने अपने प्रयत्न, 
साधना या तपस्या आदि जो-कुछ कहें, के जरिये पाया ह | इसी तरह 
सब बच्चे विकास पाकर बड़े हो सकते हैँ । कितु 'होनहार विरवान के 
होत चीकने पात ।' कुछ-कुछ अंशों में उनका वड़प्पन उनके बचपन में भी 
नजर आता था। सचमुच उनके वचपन की छोटी-छोटी बातें ही, जो बीज- 
रूप में थीं, विकसित होती गई और उन्होंने उनकी तपस्या के साथ विस्तार 
पाया । हम उनके जीवन की छोटी-छोटी घटनाओं को देखें तो यह वात 
साफ मालम होने लगती हूँ कि गांधीजी की छोटी-सी बातों में भी सत्य 
का कितना वड़ा रूप छिपा हैं ! ह 

उनके वचपन की एक घटना लीजिये । आज गांधीजी हरिजनों 
के प्रसिद्ध सेवक और सच्चे हिमायती हैं । अछूतोद्धार के लिए उन्होंने जो- 
कुछ किया है, वह जग-जाहिर हैँ । किंतु जब गांवीजी भोले और जवोब 
बालक थे, तभी उनके हृदय में इसका अंकुर उगा था। महात्माजी का 
परिवार श्रद्धालु वैष्णवों का परिवार था। इसलिए छूतछात जादि की 
कट्टरता वहां काफी रही होगी । महात्माजी खुद लिखते हैं कि एक वारः 

ओखा (मेहतर) से छूत लग जाने का कारण वह न समझ सके । शायद 
किसी दिन वह ओखा से, जो उनके घर सफाई करने आता था, छू गये 
होंगे, 'जिसके कारण उन्हें नहा-धोकर पवित्र होने को कहा गया होगा । 
महात्माजी के मन में यह सवाल उठा कि सबकी देह से सटने पर छूत नहीं 
लगती है; पर भोखा ही के शरीर से छू जाने पर छूत क्यों लगती है ? 
भोले-भाले गांवीजी माताजी से पूछते गये । माताजी ने उसका कारण 
समझाया-बुझाया; किंतु उनके सवाल का संतोपजनक उत्तर न मिल 
सका । ओखा ने उनके दिल में जो अंकुर पैदा कर दिया, जो हलचल उत्पन्न 
कर दी, उसका रूप अवतक आप अच्छी तरह देख चुके हैं । 

महात्मा गांधी माता-पिता के बड़े भवत और आज्ञाकारी रहे हैं । 
पढ़-लिख जाने पर भी उनकी- आज्ञाकारिता मजबूत ही होती गई । 
वह॒ जब पढ़ने. के लिए विलायत जाने लछगे तो माताजी ने पुत्र को 
कई आदेश-उपदेश दिये । वह सुनती थीं कि विलायत में स्त्रियों को बहुत 
आजादी हूँ और वे खूब मिला-जुला करती हैं। इसलिए उन्होंने गांवीजी 
को उनसे बचे रहने का उपदेश दिया ।. इसके अलावा विलायत में तो 
मांस-मद्यादि का खूब प्रचार है । माता का आदेश था कि उन्हें कभी नहीं 
खाना-पीना । गांवीजी ने इन आदेशों का सफलतापूर्वक पालन किया । ऐंसा 
नहीं कि उनके जीवन, में उन आदेशों के भंग हो जाने के अवसर ही नहीं 
आये। वेआये और जरूर आये; किंतु बुवक गांवीजी ने माताजी को जो 
वचन दिया था, उसका पालन उन्हें हमेशा हर जगह करना ही था और 
उन्होंने. खूबी से किया । 

महात्माजी का सार्वजनिक जीवन अफरीका में शुरू हुआ । अफरीका 
पहले बसने लायक भूमि नहीं समझा जाता था । धनी गोरे अंग्रेज 
वहां की भूमि को वसने लायक वनाना चाहते थे; किंतु उनके लिए खुद 
यह काम करना मुश्किल था। अतः वे हिन्दुस्तान से छोगों को वहां ले 
जाने लगे। हमारे ही भाई वहां जाकर जमीन को तोड़ते-जोतते और रहने- 
सहने लायक बनाते गये । सच पूछिये तो वह प्रवासी हिन्दुस्तानियों का ही 

देश है । उन्होंने उस बाग को सब्ज बनाया । किंतु आज भी उनकी दक्शा 
हमारी ही-सी, वल्कि उससे भी गई-बीती हैं | महात्माजी जिन दिनों 
वैरिस्टरी करने के लिए कुछ भारतीय व्यापारियों के यहां दक्षिण अफरीका 
गये थे, उन दिनों हिन्दुस्तानियों की हालत वहां भी बुरी और दर्देवाक 
थी । ठीक ही है, ये हिन्दुस्तानी भाई तो वैल थे ! इन्होंने ही दक्षिण अकीका 
को वसाया और रहने लायक बनाया तो इससे क्या ! बैल तो भूमि को 
जोतते हैं; किंतु वे उसकी फस्नल के स्वामी थोड़े ही होते हैं । उन्हें तो 
खटने के बदले कुछ खिला-पिला दिया जाता है । आज भी हमें वैलों से 
जितनी कड़ी मेहनत लेनी होती है, उस्ती हिसाव से अच्छी खुराक देते, कम 
देते या नहीं देते हैं। ठीक उसी तरह दक्षिण अफरीका हालांकि हिंदुस्तानियों 
का ही वसाया हुआ हैं और इसलिए उनका ही देश है, फिर भी उन्हें 
उतने ही अधिकार मिले, जितने से यूरोपियनों के काम निकल सकते 
थे। गांवीजी जब कुछ भारतीय व्यापारियों के मामले की पैरवी करने लगे 
तो उन्हें धीरे-धीरे भारतीयों पर होनेवाले अत्याचार स्पप्ट नजर आने 
लगे। उन्होंने उनका दुःख दूर करना अपना आवश्यक कर्त्तव्य समझा । 
इसलिए उन्होंने विचार किया कि वह जिन मामलों को लेकर आये थे 
उन्हें खत्म करके ही नहीं लौट जायंगे, वल्कि वहीं रहकर हिन्दुस्तानियों 
के दुःख दूर करने की कोशिश करेंगे । वह उनकी मुसीवतों की जांच-पड़- 
ताल करने लगे । उनका नाम फैलने लगा । यूरोपियन उनको संदेह की 
नजर से देखने लगे। 

जव गांधीजी हिन्दुस्तान से अफरीका के लिए जहाज पर रवाना 
हुए तो दक्षिण अकरीका के यूरोपियनों में वड़ी खलबली मची । 
वे गांधीजी को न आने देने पर तुल गये और आने पर मार 
डालने की धमकी देने लगे । इसी वीच महात्माजी का जहाज वन्दर- 
गाह में आ पहुंचा । पहले ही से गांधीजी को न उतरने देने के 
लिए और उतरने पर मारने-पीटने के लिए लोगों की भीड़ इकट्ठी थी । 


पु 


वहां की सरकार तो गांधीजी को वचाना चाहती थी; पर वह बिगड़े हुए 

लोगों के सामने छाचार थी। वात यह हूँ कि वहां की सरकार तो वहीं के 
यूरोपियनों की अपनी सरकार थी | इसलिए अगर प्रजा ही बिगड़ी हो, 
तो सरकार उनकी ख्वाहिश के खिलाफ उन्हें केसे दवाकर कोई काम कर 
सकती थी ? इसलिए जहाज पर ही वहां की सरकार की पुलिस का कोई 
अफसर गांधीजी से मिलने आया और गांधीजी को जहाज पर से न 
उतरने की सलाह दी । उसने कहा, “लोग बेतरह विगशड़े हुए हैं 
और उतरने पर आपकी जान को खतरा हैं । मैं तो पुलिस का 
भरसक इन्तजाम कर रहा हूं; कितु मुझे भय हैं कि में शायद ही 
आपकी हिफाजत कर पाऊं । इसलिए मेरी तो सलाह यह है कि चार- 
पांच दिन के वाद जब यह जहाज वापस जायगा तो आप तबतक ठहरकर 
इसीपर लौट जाय॑ |” कितु अब तो महात्माजी का निश्चय और भी पक्‍का हो 
चुका था। उन्होंने कहा कि “में तो उतरूंगा ही | क्या होगा, वे ज्यादा-से- 
ज्यादा मुझे मार डालेंगे ? मैं उसके लिए भी तैयार हूं । मुझे आपकी मदद 
की भी कोई आवश्यकता नहीं हैं । में अकेला ही उतरूंगा और जरूर 
उतरूंगा । वहां की सरकार कानूनी ढंग से उन्हें अपने देश में आने से रोक 
नहीं सकती थी । इसलिए गांधीजी का उतरना ही तय रहा। गांधीजी ने 
मन में सोचा कि में इनसे क्यों डरू ? और कोई इनसे कबतक डरे ? 
डरने से तो काम चलेगा नहीं | इसलिए इनसे निर्भय हो जाना ही 
ठीक हैं । अधिक-से-अधिक जान चली जायगी; पर निडर होकर ही दूसरों 
को भी निडर किया जा सकता हूँ । महात्माजी उतर पड़े । नतीजा वही 
हुआ, जिसकी उम्मीद थी। पुलिस उनकी रक्षा न कर सकी । उनपर 
खूब मार पड़ी और उन्हें बेहोश करके उपद्रवी छोड़कर चलते बने | 
पुलिस ने उन्हें उठाकर दवा आदि की व्यवस्था की । स्वस्थ होने पर पुलिस- 
वाले उन्हें मुकदमा चलाने को कहने लगे। उन्होंने कहा कि अगर वे 
उपद्रवियों पर मुकदमा चलायें तो पुलिस उन्हें काफी मदद देगी ! किंतु 
गांधीजी ने कहा कि मैं तो अपने को उनका मित्र समझता हूं । वे अगर मुझे 
अपना दुश्मन समझें तो मेरा इसमें वया चारा ? मैं तो उनपर किसी तरह 

. का मुकदमा नहीं चलाना चाहता । समय आने पर जब वे मुझे निर्दोप समझ 
लेंगे तो उन्हें खुद अपनी गलती पर पछतावा होगा । उस दिन से 
महात्माजी ने कभी किसीका कुछ भय नहीं किया और दूसरों के भय को 
भी दूर करते रहे । 

इस उदाहरण से आप देखेंगे कि गांधीजी ने हम लोगों को किस तरह 
भय-मुक्त किया । 
आपने चम्पारन-सत्याग्रह का नाम सुना होगा । चम्पारन आज 
जितना खुशहाल और हरा-भरा है, उतना इस शताब्दी के शुरू में नहीं 
था। वहां की धरती आज की-सी उपजाऊ थी, मगर उन दिनों वहां निलहे 
अंग्रेजों की कोठियां बहुत थीं । उनके अत्याचारों से सारे किसान भत्यन्त 
पीड़ित थे । उन्हें अंग्रेजों के लिए मुफ्त में खटना ही नहीं पड़ता था, 
बल्कि हल, बैल और बीज से निलहों की वेगारी करनी पड़ती थी । 
तीन कठिये' की प्रथा का नाम आपने सुना होगा । उसके कारण उन 
किसानों की कमर टूट रही थी । एक बार जब गांवीजी लखनऊ आये हुए 
थे तो उनका ध्यान चम्पारन की ओर आऊक्ृृष्ट करने का श्रेय श्री राजकुमार 
शुक्ल और श्री ब्नजकिशोरवावू को हैँ। ब्रजकिशोरवावू एक वकील थे, 
उनको साथ लेकर शुक्लजी महात्माजी से मिलने गये । उन्होंने चम्पारन 
का किस्सा केह सुनाया । पहले तो गांधीजी ने उन्हें एक वकील 
ही समझा और शुक्लजी को उनका मुवविकल; किन्तु पीछे उन्हें मालूम 
हुआ कि ब्नजकिशोरवाबू हम छोगों में सबसे आगे बढ़े हुए उत्साही 
जीव थे । 
गांधीजी जब मुजफ्फरपुर आये तो उन्हें उन दिनों अधिक लोग नहीं 
जानते थे। फिर भी उनके दर्शन और स्वागत के लिए सैकड़ों आदमी रेल- 
किराया देकर मोतीहारी से आये । गांधीजी अपने काम के संबंध में कुछ 
लोगों से मिले; किन्तु इसके वाद ही जब वह मोतीहारी गये तो स्टेशन पर 
उनके स्वागत के लिए चार-पांच सौ की भीड़ इकट्ठी थी। वहां के कलक्टर 
का हुक्म निकला कि गांधीजी का मोतीहारी जिले में ठहरना जुर्म समज्ना 

जायगा । वह २४ घंटे के भीतर पहली गाड़ी से वाहर चले जाय॑ । ऐसा तो 
अबतक किसीके बारे में नहीं हुआ था । किसीके किसी जिले में आने-जाने 


पर रोक नहीं लगाई गई थी । 
गांधीजी ने सरकार के इस हुक्म को मानने से इन्कार कर दिया । उन- 


पर मुकदमा चला। चारों ओर तहलका मच गया । जब मजिस्ट्रेट के सामने 

गांधीजी लाये गये तो सरकारी वकील ने समझा कि वह बैरिस्टर हैं । 

कानूनी किताबों का बोझ गाड़ी पर लूदवाकर लायेंगे। खूब बहस होगी | 
इसलिए काफी तैयारी थी; किन्तु गांधीजी को तो कुछ और ही करना 
था । जिस समय गांधीजी छाये गये, अदालत में सैकड़ों आदमी जमा 
हो रहे थे । मजिस्ट्रेट ने सारी खिड़कियां बन्द कर मुकदमा शुरू किया | 

इधर लोग इतने वेताव हो रहे थे कि उन्होंने खिड़कियों के शीशे 
आदि फोड़ डाले । गांधीजी ने उन्हें वाहर आकर समझा दिया। वे शान्त 
हुए । फिर महात्माजी ने एक बयान दिया। उस बयान में उन्होंने कहा-- 
“मैं यहां दुःखी और पीड़ित भाइयों की तकलीफों का पता लगाने आया हूं । 

इसमें मेरा मतलूव उनकी शिकायतों की जांच करके उनकी सेवा करना 
ओर दुःख दूर करना ही है । सरकार अपने हुक्म से मुझे यहां से निकालकर 
यह काम करने से रोकना चाहती है; किन्तु में उनकी तकलीफ दूर करना 
चाहता हूं । इसलिए सरकारी हुक्म तोड़ने का दोप में अपने माथे न 
लेकर सरकार ही के माथे देता हूं, क्योंकि में ऐसा करने के लिए छाचार 
किया जाता हूं ।१” मजिस्ट्रेट ने पूछा कि तव तो आप अपना कसूर मानते 
हैं ? महात्माजी ने कहा कि अगर तुम इसीको कसूर कहते हो तो में 
अपना कसूर मान लेता हूं। मजिस्ट्रेट पर सौ घड़ा पानी पड़ गया । अब 
वह क्या करे ? उसने तो सोचा था कि जिरह-वहस आदि में कुछ दिन 
लगेंगे, तवतक मैं कलक्टर आदि से मिलकर कुछ तय कर छूंगा कि इस 
मुकदमे में क्या किया जाय ? किन्तु गांधीजी ने तो उसकी जड़ ही काट _ 
दी । कसूर मान लेने पर तो सिर्फ सजा सुनानी रह जाती हैं । वह सजा 

सुनाये तो क्या ? जो हो, मजिस्ट्रेट ने कुछ दिनों के लिए सजा सुनाना 
मुल्तवी रखा । 
इसी सिलसिले में आपको वतलाऊंगा कि उन्होंने हम लोगों को 
निर्भेय कैसे किया ? दूसरे छोगों के समान हम लोगों को भी भय था कि कहीं 
गांधीजी को सजा न हो जाय | इसी वीच एक छोटी-सी घटना हुई । दोन- 
बन्धु एंडरूज़ साहब का नाम आपने सुना होगा । वह अंग्रेज थे और पहले 
क्रिश्चियन पादरी थे; पर गांवीजी के विचारों से वह इतने प्रभावित हो चुके 
थे कि उनके भक्त हो गये थे । वह अक्सर गांवीजी से मिला करते थे। एक 
वार गांधीजी ने उन्हें फिजी द्वीप जाकर वहां के प्रवासी हिन्दुस्तानियों 
की तकलीफ दूर करने की सलाह और आदेश दिया । फिजी एक दीप हैं, 
जिसको हमारे ही हिन्दुस्तानी भाइयों ने आवाद किया है । वहां उनकी 
हालत बड़ी दर्दवाक और शोचनीय हैँ । जहां अन्य देझ्षों में अंग्रेजी राज्य 
है और जहां हिन्दुस्तानी वस गये हैं, वहां भी हिन्दुस्तानियों को तकलीफ 
है। जिन दिनों सजा सुनाना मुल्तवी था, उन्हीं दिनों फिजी के लिए प्रस्थान 
करने के दो-तीन दिन पहले एंडरूज़ साहब हम लोगों के पास पहुंच गये । 
हम लोग उनको रोक रखना चाहते थे, क्योंकि इस हालत में और आगे भी हम 
लोगों को उनसे बहुत उम्मीद थी | कितु एंडरूज़ साहव भी आखिर गांबीजी 
ही के विचार के थे न ! उन्होंने गांवीजी के हुक्म के विना उन्हींके आदेश से 
बने हुए पहले प्रोग्राम को तोड़ना पसंद नहीं किया । बहुत मनाने पर भी 
उन्होंने कहा कि यदि गांधीजी रुक जाने को कहें तो वह रुक सकते हूँ । 
हम लोगों के ब्रजकिशोरवाबवू अगुआ थे । हम लोगों ने एंडरूज़ साहब 
को रोक रखने के लिए गांधीजी से अनुरोव किया; किन्तु हम जितना ही 
जोर देते गये, उतना ही वह कड़े पड़ते गये । उन्होंने कहा कि बने हुए प्रोग्राम 
को तोड़ना ठीक नहीं; लेकिन जब हम छोगों ने बहुत जोर लगाया तो वह 
खुलकर वातें करने छगे । उन्होंने कहा, “मैं समझ गया, तुम छोगों के 
मन में डर घुसा हुआ था | इसीलिए तुम छोग मेरी मदद के लिए एंडरूज 
साहव को रोक रखना चाहते हो । एक अंग्रेज रहेगा तो तुम लोग उसको 

ओट से काम करोगे कि अंग्रेजी सरकार होने की वजह से कुछ तो मुरीवत 
मिलेगी ही । इसके अलावा निलहे.भी अंग्रेज हैं | उनसे मिलते में भी 
तुम लोग. एंडरूज़ साहब .की ओट लोगे । मैं समझ गया। अब तो 
मैं एंडहज़ को जरूर ही फिजी भेजूंगा । अंग्रेजों का डर तुम लोगों 
को अपने मन से जल्द ही निकाल देना होगा ।” 

उन्होंने एंडरूज़ साहव को फिजी चले जानें का फैसला सुना दिया 
' और कहा कि उन्हें जाना ही होगा । कुछ ही समय के बाद दीनवन्धु खबर 
लेकर आये कि गांधीजी के ऊपर से मुकदमा उठा लिया गया हैं| मुकदमा 
तो उठ गया; किन्तु हम लोगों को गांधीजी ने जो पाठ दिया, उसने हमें 
निर्भय कर दिया । ः 

हम लोगों को ही नहीं, उन्होंने किसानों को भी तरह-तरह से निर्भय 
बनाया । हम लोग कई वकील गांधीजी के साथ घूमते और काम करते थे । 
झुंड बांध-बांधकर किसान आते और अपना-अपना हाल सुनाते । हम लोग 
खूब जिरह करते और सच्ची बातें लिखते । किसान भी सच्ची ही बातें 
लिखाते थे । 

गांधीजी का सभी काम सदा से नियमानुसार हुआ करता था । 
इसलिए वह जितना काम कर लेते, उतना बहुत कम लोगों से वन पड़ता । 
उन दिनों भी वह खूब कायं-व्यस्त रहते । हालांकि हम लोग काम में बहुत 
घिरे हुए थे और गांधीजी के विदा भी सब काम कर लेने की उम्मीद 
रखते थे, तो भी हम लोग न तो उनकी वरावरी कर सकते थे और न कर 
सकते हैँ । धरणीधरबावू एक वकील हैं । वह भी हम लोगों के साथ कुछ 
किसानों को एक कोने में छे जाकर उनका वयान ल्खि रहे थे । उन्हींके 
पास सरकारी हुवम से पुलिस-दारोगा बैठे थे । धरणीधरवाबू को यह बहुत 
अखर रहा था | उन्होंने वहां से उठकर दूसरी जगह बयान लिखना शुरू 
किया । दारोगा वहां भी आ पहुंचे । वकील साहब ने तीसरी जगह 
बदली, वहां भी दारोगा साहव मौजूद ! 'धरणीवाबू से रहा न गया । उन्होंने 
दारोगा साहव को झिड़क दिया कि वह क्‍यों इस तरह उनको पिछुआये 

चलते हैं ? दारोगा साहव ने गांधीजी से इसकी शिकायत की । गांधीजी 
ने घरणीवाबू से पूछा कि वहां आपके साथ दारोगाजी ही जा बैठते 
थे कि और भी कोई ? वकील साहव ने कहा कि क्‍यों, किसान भी वैठते 
थे। तब गांधीजी ने कहा---“जब उतने किसानों के बैठने से आपको कोई 
हज नहीं होता हैँ तो सिर्फ एक और आदमी के मिल जाने पर आप क्‍यों 
घवराते हैं ? आप दोनों में भेद ही क्यों करते हैं ? ओह, जान पड़ता है, आप 
दारोगाजी से डरते हैं ।” उस विचारे को भी किसानों के साथ क्‍यों नहीं 
बैठने देते ?” यह विनोद सुनकर किसान तो निर्भीक हो ही गये, दारोगाजी 
को काटो तो खून नहीं । लछाज से गड़ गये । गांधीजी ने उन्हें मामूली 
किसानों के वीच गिन दिया | उस दिन से वकील साहव तो निर्भय हो 
गये, किसान भी विलकुल निडर होकर निलहों के सामने उनके अत्या- 
चारों का बयान करने लगे। 

गांधीजी के मत में भय के लिए जगह ही कैसे हो सकती है ? वहां तो 
कुछ छिपाकर कहने या करने का विल्कुल काम ही नहीं | वहां तो मन, 
वचन और कर्म की एकता हैँ । वेचारे खुफिया पुलिसवाले वहां से किस 
भेद का पता लगायंगे ? गांधीजी के विचारों के अनुसार जो भी कुछ करते या 
करना चाहते उनमें किसी तरह के छिपाव की प्रवृत्ति न होनी चाहिए । 
इसलिए हम लोगों के सामने खुफिया पुलिस का भय खत्म हो गया । 

किन्तु महात्माजी कहांतक सब बातों को प्रकाशित करते रहना 
चाहिए, इसकी भी सीसा रखते हैं, क्योंकि वह तो समन्वय करके चलते हैं । 
एक उदाहरण से हम लोग समझ जायंगे कि वह खोलकर कहने या न 
कहने में कैसा सुन्दर समन्वय रखते है। जिन दिनों हम लोग चम्पारन में 
व्यस्त थे और एक धर्मशाला में डेरा डाले हुए थे, उन्हीं दिनों एक रात हम 
लोग खुली छत पर अगले दिन की दिनचर्या पर वेठकर विचार कर रहे थे । 
एक साथ बैठकर ऐसा रोज ही कर लिया करते थे । एक सज्जन, जिनके 
नाम और कृतियों से सव लोग परिचित थे और जिन्होंने हिन्दुस्तान और इस 
प्रान्त में जागृति लाने में काफी हाथ बढाया था, एक रात वहां सहना भा 

पहुंचे, और जिस समय हम लोग विचार कर रहे थे उसी समय मिलना 
चाहा । लोगों ने हम सबसे पूछकर उनसे कहा कि इस समय गांधीजी और 
लोगों के साथ कुछ मंत्रणा कर रहे हैं। वह जरा तैश में आ गये और उन्होंने 
कहा कि में भी देश का एक सेवक हूं । भला वह कौन-सी बात हो सकती 
है जो मंत्रणा करते समय मुझसे गुप्त रखी जाय ? गांधीजी ने यह सुना 
तब उन्हें बुला लिया और उनसे पूछा “सुना है, आपको रंज हुआ ।” उन्होंने 
कहा, क्यों नहीं होता ? ” गांधीजी ने उत्तर दिया, “अच्छा, आप इस समय 
हम लोगों के पास बैठकर हमारी क्या मदद कर सकते थे ? आपको क्‍या 
मालूस था कि हम लोग किस विपय पर विचार कर रहे हैँ ? आप यहां 
आकर हमारे किस काम के होते ? फिर आप आते ही क्‍यों ? इसमें आपने 
बिना समझे ही क्रोव किया हैं। आपको हम लोगों के साथ काम करना मना 
नहीं हैं । आप खुशी से हम लोगों के साथ रहें, हमारी बातें समझें, काम 
करें और तब राय दें ।” उन्होंने अपनी गलती समझ ली और इस तरह 
गांधीजी ने किसी बात को विना प्रयोजन असंत्रंधित व्यक्ति के सामने प्रकट 
करने की एक सीमा लगा दी । वास्तव में कितना सुन्दर समन्वय है ! 
महात्मा गांधी की हुई प्रतिज्ञा या संकल्प के पालन करने में बड़े 
कड़े थे। वह प्रतिज्ञा का पालन करना सब वातों से बढ़कर मानते थे । दूसरे 
की भी की हुई प्रतिज्ञा टूटती हुई देखकर उनके दिल को जो कड़ी चोट 
लगती थी, उसका अनुभव करना मुद्दिकक है । सावरमती-आश्रम 
महात्माजी के अपार स्नेह और कठिन परिश्रम का फल था । गांधीजी के 
कारण ही उस आश्रम का जीता-जागता रूप था। यद्यपि उसमें लाखों 
खर्च करके कई मकान बनाये गये थे, फिर भी उसमें गांधीजी की छोटी 
कुटिया अपनी सादगी में अलग ही छटा दिखलाती थी। महात्माजी ने 
उन महलों को तैयार नहीं करवाया था । उनके पास पैसा ही कहां था ? 
यह वबनिकों का स्नेह था; किन्तु गांधीजी की झोपड़ियां ही आश्रम की 
कला को सजीव कर रही थीं । उन दिनों गांवीजी स्वयं पाकशाला में जाते, 
नियमानुसार ठीक समय पर सामूहिक प्रार्थता आदि होती, जो आज भी 

अत्यन्त नियमित रूप से होती है । सन्‌ १९३० के सत्याग्रह के समय जब 
वह डांडी-यात्रा के लिए निकले, तो उनके मन में एक वात आई और उन्होंने 
कहा कि मैं स्वराज्य-आ्राप्ति के लिए जाता हूं। अब स्वराज्य छेकर ही 
सावरमती-आश्रम लौटूंगा, अन्यथा नहीं | भगवान ने उनकी वह पवित्र 
कामना उस समय पूरी नहीं की, और उन्होंने अपने प्रेमामृत से सींचे 
हुए उस सावरमती-आश्रम में अवतक कदम नहीं दिया | यह तो एक 
छोटी-सी मिसाल हुई । 

दूसरी लीजिये । उड़ीसा में अकाल पड़ने पर जब वहां के लोग अन्न: 
वस्त्र के बिना मरने लगे तो सव लोगों का ध्यान उस ओर गया | वह अकारू 
आज का-सा अकाल नहीं था। गांवीजी वहां के लोगों की असली हालत 
का पता लगाने गये। उन्होंने वहां का जो करुणाजनक दृश्य देखा, वह जाज 
भी कल्पना के नेत्रों में आते ही आंसू फूट पड़ते हैं । गांधीजी ने वहां वस्त्र 
की बड़ी कमी देखी | सहसा उनके शुद्ध हृदय को ऐसा लगा कि जब भारत 
की इतनी जनता इतने कम कपड़े पहन पाती है, तो उन्हें अधिक कपड़े पहनने 
का क्या अधिकार है ? गांधीजी ने लंगोटी धारण की । कम वस्त्र पहनने 
की प्रतिज्ञा ले ली। अनेक अवसर आये; पर वह अडिग रहे । 

गांधी-अरविन-सुलहनामे के समय महात्माजी वही छंगोटी 
पहने बड़े छाट के राजभवन में जाया करते थे । उनकी नियमितता का 
अच्छा उदाहरण यहां भी मिलता हैं । एक दिन बातचीत करते हुए कुछ 
अधिक समय हो गया । भोजन का ववत आ गया । बड़े लाट का भोजन 
तो उन्हें स्वीकार नहीं हो सकता था | फोन आया । गांधीजी का भोजन 
वहीं भेज दिया गया। गांधीजी ने खाया और कुछ देर वहीं लेट रहे । फिर 
बातचीत शुरू की । 

दूसरी गोलमेज-परिपद्‌ में सरकार की ओर से गांधीजी से बहुत 
आग्रह किया गया कि उन्हें वहां जरूर जाना चाहिए । इंग्लैण्ड सर्द देश है; 
किन्तु चढ़ी लंगोटी उतर कंसे सकती थी ? यहींतक नहीं, वादशाह की 
पार्टी में बुलाहट हुई । वहां जाने के लिए खास तरह की पोशाक और 

जूते आदि पहनने के बड़े कड़े नियम हैं। ऐसे नियम तो बड़े छाट की पारियों 
में शरीक होने के भी हैं। अंग्रेजों के यहां तो भिन्न-भिन्न अवसरों के लिएं 
अलूग-अलूग पोशाक नियत है । फिर बादशाह की पार्टी का तो कहना ही 
क्या ! वहां तो बड़े नियम बने थे; किन्तु लंगोटी की प्रतिज्ञा तो भौतिक 
साम्राज्य के नियमों से भी कई गुनी कड़ी थी, कैसे टूटती ? लंगोटी घारण 
किये गांवीजी वहां भी सिर्फ चादर ओढ़े ही गये । उनके लिए वहां के 
नियमों की रुकावट नहीं हुई । 
० गांधीजी यद्यपि सभी लोगों का पूर्ण विश्वास करते थे, तथापि 
विचारों की सफाई के मामले में वह बड़े तकं-परायण थे। वह छोटी-छोटी 
बातों पर भी अड़ जाते, तो तर्क करने लगते थे और किसी विषय के संबंध 
में अगर कोई अपना ही विचार मनवा लेने के लिए जोर लगाता रहता तो 
वह और भी दृढ़ हो जाते थे । नमक-सत्याग्रह के समय जब सत्याग्रह के लिए 
रवाना हो रहे थे, तो हम लोगों में से बहुतों ने महात्माजी का अन्तिम 
सन्देश रेकार्ड करवाकर देश के शहरों ओर गाँवों में सहज ही प्रचलित 
करने की बात सोची । मुझसे इसके लिए कोशिश करने को कहा गया। 
लोगों का विश्वास था कि मेरा कहना गांधीजी अधिक सुनते हूँ, शायद 
सुन ले। हम लोगों का एक तरह का डेंपुटेशन गया; किन्तु हम लोग ज्यों- 
ज्यों अनुरोध करते गये, गांधीजी अड़ते गये । जब हम लोगों ने वहुत 
जोर लगाया तो उन्होंने कहा कि मुझे अपनी ध्वनि में अपना सन्देश रेकार्ड 
करवाकर नहीं फैलाना ह । यदि मेरे सन्देश में सत्य है तो वह विना. रेकार्ड 
के ही धर-घर पहुंच जायगा, और अगर इसमें सत्य नहीं है तो इसे एक कान 
से दूसरे कान तक जाने की कोई जरूरत नहीं । हम लोग समझ गये । 
किन्तु गांवीजी हठीले भी नहीं थे । उनका तो सारा जीवन ही. 
सत्याग्रह था। वह खुद नहीं कह सकते कि उनके जो विचार थे वाद 
में भी वैसे ही रहेंगे । अपने विचारों और कामों में कोई गरूती निकलते 
ही वह झट उसे महसूस करके जाहिर कर देते थे और अपने को 
सुधार लेते थे। इन्हीं कारणों से उन्होंने अपने सिद्धान्तों की कोई पुस्तक 

नहीं लिखी । एक वार मैंने उनसे कहा भी था कि स्कूली पुस्तकों की भांति 
अपने मोटे-मोटे सारे विचारों को कहीं छोटी-सी पुस्तक के रूप में लिख 
देते तो बड़ा अच्छा होता । उन्होंने यह स्वीकार नहीं किया और कहा-- 
“यह काम मेरा नहीं है, और न में कर ही सकता हूँ; क्योंकि मैं तो हमेशा ही 
सत्य के प्रयोग करता रहता हूं, नित्य-नई बागे आनेवाली समस्याओं को 
में सत्य की कसौटी.पर कसता रहता हूं । इसमें कुछ भूल की संभावनाएं 
बनी रह जाती हैं। उनमें कल ही कुछ सुधार हो सकता है । कहो, फिर 
में इस तरह कोई पुस्तक कैसे लिख सकता हूं ?” इस तरह महात्माजी सत्य 
ही की पूजा करते थे, सत्य ही के लिए जीते थे और उनका सारा जीवन सत्य 
ही का तय था। 

सत्य और अहिंसा दो नहीं हैँ, एक ही चीज के दो पहलू हैं अयवा यों 
भी मान लें कि अहिंसा सत्य में विलीन हैं। यहां में अहिंसा की कोई 
विशेष अथवा सूृक्ष्म व्याख्या नहीं करना चाहता हूं । साधारण रीति से भी 
हिंसा और अहिंसा पर हम विचार करें, तो आज आप घोर हिंसा का जो 
नतीजा यूरोप में और दूसरी जगह देख रहे हैं, उससे कह सकते 
हैँ कि ये लोग एक-से-एक बढ़कर भयानक औजार का प्रयोग करके भी 
शांति नहीं पा सकते । यदि दुनिया को शांति चाहिए तो वह अहिसा ही से 
मिल सकती है | यदि उसे वे लोग नहीं अपनायंगे तो आपस में लड़कर 
खत्म हो जायंगे । यदि इस लड़ाई को भी कोई अपनी भयंकर हिसा से 
जीतता है, तो इससे वढ़कर कितनी-ही भयंकर लड़ाइयां और होंगी तया 
सारे हिंसक लड़ते-लड़ते सिर्फ खुद ही बर्बाद नहीं होंगे, वल्कि अहिसा को 
नहीं अपनाया तो दुनिया को एक लाख वर्ष पीछे घसीटकर जंगलिस्तान 
बनाकर छोड़ेंगे । आप इस लड़ाई में ही सबका सत्यानाश देख सकते हैं । 
मुझे तो हर तरह से अहिंसा ही में कल्याण मालूम पड़ता है और मैं पूरी 
आशा करता हूं कि दुनिया को एक-न-एक दिन बहिंसा को ही 
अपनाना होगा । 

महात्माजी वहुत वड़ी-बड़ी बातें वहुत थोड़े में कह डालते थे । 

आपने सुना होगा कि प्राचीन ऋषि छोटे-छोटे सूत्रों की रचना कर बड़ी- 
बड़ी बातें उनमें भर देते थे । गांधीजी के साथ भी यही बात थी। वह भी सूत्र- 
कार थे। उदाहरण के लिए वह कह देते है--/चरखा चलाओ |” इस 
चरखा चलाने में क्या-क्या बातें हैं, यह क्या चीज़ है, इसे क्‍यों चलायें, 
इत्यादि बहुत-सी बातें हैं, जिनपर बहुत ज्यादा कहा जा सकता हैं और 
जिसके भीतर बड़ी-बड़ी वातें निहित हैं । इसी तरह अपने रोजमर्रा के 
अथवा देश के दूसरे कार्यों में भी वह छोटे-छोटे वाक्‍यों में इतनी बड़ी बातें 
भर देते थे और उनका इतना विस्तार हो सकता हैँ कि आइचर्यचकित 
रह जाना पड़ता है । भारतवर्ष की सम्यता के महात्माजी प्रतीक हैं। अम- 
रीकन विद्वान्‌ ग्रग, जो गांधीजी के विचारों के बहुत कायल हैं और जिन्होंने 
उनपर अच्छी-अच्छी पुस्तकें लिखी हैं, एक बार जब विहार के कुछ 
गांवों में घूमे और साधारण घरों में भी रहनेवाली लोढी, पाटी, ओखल, 
जोता इत्यादि देखा, तो दंग रह गये । उन्होंने कहा--“वाह, यहां के 
लोग तो आटा हाथ से पीस लेते हैं, चावल छांटते और मसाले 
तैयार कर लेते हैं। मैं तो एक ही नई दुनिया में आ गया हूं । यह सब तो 
मैंने अगने देश में कहीं नहीं देखा ।” बह बहुत ही खुश हुए, यहांतक कि 
उन्होंने कह डाला कि यदि हिन्दुस्तान के लोग पचास वर्ष तक और इन 
चीजों को कायम रखेंगे तो सारी दुनिया मुग्ध होकर इन्हें जरूर अपनायगी । 
अब आप समझ सकते हैं कि महात्माजी सारी उप्रयोगी कलाओं को 
बस्ती-वस्ती, घर-घर क्‍यों विखेर देना चाहते थे ? और वह घरेलू 
उद्योगों के पक्ष में क्‍यों थे ? | 
यों तो गांधीजी के विचारों को हम दाशनिक रूप भी दे सकते हैं। 
देश और विदेश के कुछ विद्वान विचारकों ने उन्हें गांधी-दर्शन या गांधी- 
तत्त्वज्ञान का भी रूप दिया हैं, मगर हम उन विचारों को छोटी-छोटी 
बातों में भी खूबी के साथ पाते हैं । 
' सचमुच गांधीजी के विचार तो जीवन को छोटी-से-छोटी और 
बड़ी-से-बड़ी वातों में समान रूप से बिखरे हुए हैं । वह सबके लिए सुलभ 

और सहज हैं; किन्तु वे इतने अधिक हैं कि अवतक न उनका संग्रह हो 
सका है और न पूरा प्रचार ही ।१ इस काम को बहुत थोड़े लोग कर 
सकते हैँ । महादेवभाई देसाई ऐसे आदमी थे, जिन्हें गांधीजी का नजदीक 
से परिचय था और जो इस काम को कमाल के साथ कर सकते थे; किन्तु 
ईइवर की न जाने क्‍या इच्छा थी कि गांधीजी से पहले ही उनका दीप- 
निर्वाण हुआ । एक आदमी और हैं, वह हैं किशोरलालभाई 
मशरूवाला। वह चाहें तो लिख सकते हैं, कितु वह भी काफी वयोवृद्ध और 
अस्वस्थ हूँ ।* दूसरी वात यह है कि गांधीजी की कृतियां यंग इण्डिया' आदि 
कितने ही पत्रों की पुरानी फाइलों में हैं, जो आज प्राप्य नहीं या मुश्किल 
से मिल सकती हैं । फिर भी उन फाइलों की खोज और अध्ययन कर 
महात्माजी के विचारों को एकत्रित करना हम लोगों का काम है । 

समय के गांधीजी इतने पावन्द थे कि घड़ी रखी रहेगी और 
इंग्लैग्ड, अमरीका या कहीं से भी कोई मिलने आये हों; पर मिलने के लिए 
जितने मित्तट का समय मुक़रर हुआ हैँ उसके वीतते ही वह माफी मांग लेंगे, 
और कैसी भी आवश्यकता हो, दूसरा समय मुक़रंर करने को कहकर 
अपनी दिनचर्या में रूग जायंगे । 

कुछ लोग गांधीजी में मेरी या औरों की अन्धच-श्रद्धा और अन्ध- 
विश्वास की वात कहते हैं । हां, में भी कहता हूं कि उनमें मेरी अन्ध-श्रद्धा 
क्यों न हो ? मेरी अन्च-श्रद्धा यों ही नहीं हो गई । वह तो तजुर्वे का फल 
है। कितनी-ही मरतवा उनके और मेरे विचारों में काफी भेद रहा हैं; किन्तु 
पीछे चलकर मैंने महसूस किया है कि उनके ही विचार ठीक थे । 
ऐसा वहुत वार हुआ है । इसलिए अव तो मैं उनके विचारों को झट मान 
लेना ही अपना कत्तंव्य समझता हूं । ऐसा मैं क्‍यों नहीं समझूंगा ? मेरा 
सौभाग्य है कि मैं उनके साथ रहा हूं, उनकी छाया और कृपा पाकर निहाल 
हुआ हूं । मुझे तो पूरी आशा हैँ कि गांधीजी का सन्देश अमर रहेगा । 

$ बाद के वर्षो में गांधीजी को अनेक पुस्तकें प्रकाशित हुई हैं 

* किशोरलालभाई भी अब नहों रहे । 

महात्मा गांधी के बारे में मिली-जुली छोटी-मोटी बातें हम बता 
चुके हैँ। भव हम उनके कुछ मोटे-मोटे सिद्धान्तों को उनके जीवन 
और कार्यों में देखते चलें । यों तो उन्होंने अपने सिद्धान्तों को बहुत दिन 
पहले ही, जब उन्होंने हिन्दुस्तान की राजनीति में हाथ भी नहीं बटाया था, 
बहुत-कुछ स्थिर कर लिया था और उनके अनुकूल दक्षिण अफरीका में सत्या- 
ग्रह ही नहीं किया था, अपितु काफी कामयाबी भी हासिल की थी; किन्तु 
भारतवर्प में आने पर जव उन्हें यहां की समस्याओं का सामना करना 
पड़ा, तो उन्होंने कितनी कड़ाई और ईमानदारी के साथ उनका पालन 
किया, यह उदाहरणों से देखनें और समझने लायक है । 

अफरीका से हिन्दुस्तान आने पर १९१५ ई० से जब गांधीजी ने जन्म- 
भूमि की ओर अपनी दृष्टि फेरी, तो पहले श्री गोखले ने उनसे वचन ले 
लिया कि जवतक हिन्दुस्तान की हालत घूम-घूमकर अच्छी तरह समझ न 
लो, तवतक अफरीका में किये अपने प्रयोगों को यहां कहीं भी शुरू करने की 
जल्दवाजी न करो । गांधीजी ने उनकी शत मान लीं । इसलिए उनका 
पूरा-पुरा पालन करते हुए सन्‌ १९१५-१६ में वह देश के भिन्न-भिन्न भागों 
में घृमते रहे और स्थिति का पता चुपचाप लगाते रहे | उनका यह भ्रमण 
एक तरह का अज्ञात श्रमण था, हालांकि जो लोग जहां-तहां जानते थे, 
कुछ-न-कुछ स्वागत जरूर करते थे | गोखले को दिये वचन का पूरा- 
पूरा पालन करते हुए गांवीजी किसी आश्रम की आवश्यकता महसूस 

करने लगे, जहां रहकर वह अपने विचारों पर अमल करने की कोशिश 
करते । सन्‌ १९१६ के अन्त में आश्रम का निश्चय हो गया । यह सा 
कांग्रेस के इतिहास में बहुत प्रसिद्ध है, व्योंकि इसी साल दिसम्बर के महीने 
में लखनऊ-कांग्रेस हुई थी । इस कांग्रेस में नरम दल जौर गरम दल मिलकर - 
एक हो गये । सन्‌ १९०७ में इन दो दलों के रूप में कांग्रेस का जो लग- - 
भंग हुआ था, उसके लखनऊनकांग्रेस में एक हो जाने के कारण इस अधि-'' 
वेशन में लोगों की उपस्थिति बहुत ज्यादा थी | बहुत ज्यादा का मतलब;: 
आजकल के अर्थों में न करें । आजकल तो चार-पांच हजारु की शनीड़ं 
मामूली सभाओं में भी हो जाया करती हुँ; किन्तु उन दिनों साधारण ' 
सभाओं में चार-पांच सौ की भीड़ काफी समझी जाती थी। कांग्रेस में दरस- 
पांच हजार की उपस्थिति ही बहुत ज्यादा थी । हम बता चुके हैं. कि 
श्री राजकुमार शुक्ल और श्री ब्रजकिशोरवाबू ने चम्पारन की तकलीफें '' 
गांधीजी को वहीं सुनाई थीं; किन्तु गांधीजी तो फूंक-फुंककर कदम' रखते: 
थे। उन्हें तो सत्य के विना एक कदम आगे बढ़ना नहीं था। उन्होंने कहा 
कि मैं स्वयं चम्पारन जाकर सारी स्थिति समझे विना ये बातें सच नहीं“ 
मान सकता हूं । आश्रम खोलने की तारीख भी तय हो चुकी थी। गांवीजी : 
ने सोचा था कि चम्पारन की स्थिति को पांच-छः दिनों में समझंकर « 
ठीक तारीख पर चला जाऊंगा; किन्तु जब वह चम्पारन बाये तो उन्होंने, 
यहां की स्थिति देखकर यहीं ठहर जाना ठीक समझा । नियत तिथि की” 
तार दे दिया गया कि आश्रम खोल दो । लोगों ने उनकी जनुपस्थित में ही 
आश्रम खोल दिया | फिर उनपर चम्पारन में किस तरह मुकदमा चलां;! 
इसका हाल आप सुन चुके हैं । उस समय हिन्दुस्तान के वाइसराय लाडे/ 
चेम्सफोर्ड थे । वह गांधीजी की कदर करते थे। उन्हींके हुक्म से गांधीजी . 
पर से सरकारी मुकदमा उठा लिया गया । पा 
उस समय गांधीजी का पहले ही से अंग्रेजों के प्रति और अंग्रेजों का - 
गांधीजी के प्रति परस्पर-विश्वास था और वे एक-दूसरे को मित्र की नजर: 
से देखा करते थे। गांधीजी की लड़ाई में यही तो खूबी हूँ कि वह जिसके 

खिलाफ लड़ी जाती है, उसके हार जाने या आर्थिक नुकसान उठाने पर _ 
भी वह उनका मित्र बना रहता हैं । * ., 
जब विहार के उस समय के लाट सर एडवर्ड गेट से चम्पारनं के 
संबंध में गांधीजी का मिलना तय हुआ, तो हम लोगों को कुछ आशंका 
हुई कि कहीं गांधीजी गिरफ्तार न कर लिये जाय॑ और हम लोगों का काम 
पड़ा न रह जाय । इसलिए गांधीजी ने हम लोगों से कह दिया था कि अगर 
में गिरफ्तार भी कर लिया जाऊं तो अमुक तरह से काम करना । उन दिनों 
छोटे छाट रांची में रहते थे । ब्रजकिशोरवाबू के साथ गांधीजी रांची 
गये, पर वहां पहुंचकर १० बजे लंफ्टिनंट गवर्नर से अकेले मिलने गये । ' 
ब्रजकिश्ञोरवावू डेरे पर ही रहे । वहां वह, और यहां हम छोग यही समझ 
रहे थे कि गवर्नर से वातचीत वहुत-से-बहुत एक-डेढ़ घंटे होगी, पर वहां तो 
पांच-छः घंटे तक बातचीत होती रही । इधर हम लोगों ने सोचा था कि ' 
अगर बातचीत तय हो जायगी तो तार से शीघ्र ही खबर पा जायंगे; किन्तु 
दिन भर और रात भर इन्तजार करते रहे, कोई तार नहीं मिला । हम लोग 
सोचते थे कि कहीं गिरफ्तार तो नहीं कर लिये गए । दूसरे दिन तार आया ; 
कि कल बहुत-सी बातें हुईं और आज फिर होंगी । गांधीजी ने अपने तकों 
से गवर्नेर को यह समझा दिया कि चम्पारन का मसला जांच करने छायक 
है । गवर्नर ने जांच-कमेटी वनाकर उसमें गांधीजी को भी रहने को कहा । 
पहले तो गांधीजी उसमें नहीं रहना चाहते थे, मगर जब गवनेर ने कहा कि 
आप कमेटी में रहेंगे तभी हम आपको दिखा सकेंगे कि १०० वर्षों में . 
गवर्नमैंट के अफसरों ने हिन्दुस्तानी भाइयों के साथ कैसा बर्ताव किया हैं । : 
यदि आप जांच-कमेटी में नहीं रहेंगे तो रिपोर्ट आपको नहीं दिखायी जा 
सकेगी । इसलिए आपका भी रहना जरूरी है । गांधीजी रह गये । फिर 
जांच शुरू हुईं; किन्तु हम सभी लोगों से गांधीजी ने वचन ले लिया था;कि : 
तुम लोगों में से कोई भी जांच की हुई बातों के विपय में न तो.कोई 
भाषण देगा, न कुछ समाचार-पत्रों में लिखेगा ! उसके संबंध में बोलने 
का अधिकार गांधीजी को ही था । इसके यह मानी नहीं कि हम लोग. 

किसानों से भी कुछ नहीं वोलते थे | उ से वातचीत और जिरह तो खूब 
करते थे । मगर निलहों के अत्याचार के विपय में कोई भाषण नहीं देते 
थे । जांच खतम होने पर कमेटी ने सरकार को रिपोर्ट दी। गवर्नमेंट ने 
उसके अनुसार कानून बना देने का वचन दिया | कानून वना भी, जिसके 
कारण आज वे कोठियां उजड़ गईं । किन्तु सबकुछ होने पर भी कुछ 
निलहे गांधीजी के मित्र बने रहे । 

गांधीजी शुरू से हिन्दुस्तान में अंग्रेजी शिक्षा-पद्धति के विरोध 
में थे। उन्होंने चम्पारन में राष्ट्रीय शिक्षा के कुछ केन्द्र खोलने चाहे । 
कुछ खोले भी गये, जिनमें गुजरात और महाराष्ट्र से शिक्षक और 
शिक्षिकाएं आकर कुछ वर्षो तक काम करते रहे । उन स्कूलों को चलाने 
के लिए गांधीजी ने कई निलहे साहवों से भी मदद पाई । इस तरह गांधीजी 
की जीत में हम सत्य की ही जीत देखते है. और वह जीत ऐसी है कि निलहे 
घाटा उठाकर भी गांधीजी के मित्र बन गये । इन कार्यो में गांधीजी का 
कांग्रेस से कोई संबंध न रहा । 

इसी बीच गुजरात में खेड़ा-सत्याग्रह का संचालन करने गांधीजी जा 
डटे थे । वहां किसानों के साथ सरकार लगान का बन्दोवस्त अपने 
ही हाथों करती हैँ । वहां जमींदारी-प्रथा नहीं है। विहार में जिस तरह 
खास महाल की जमीनें हैं, कुछ उसी तरह की भूमि-व्यवस्था वहां भी है । 
किन्तु नियमानुसार शायद २० वर्षों पर लूगान वा नया वन्दोवस्त होता 
हैं। इस बार सरकार ने मालगुजारी इतनी वढ़ा दी थी कि किसानों में 
बड़ा असंतोप हो गया था । जो हो, गांधीजी के परिश्रम से खेड़ा की 
समस्या आसानी से हल हो गई । 

अब मैं तीन उदाहरण देकर वबताऊंगा कि अपने बटल सिद्धान्त 
अहिंसा के पालन में कमी पाते ही गांधीजी ने किस तरह वरावर जआान्दोलनों 
को स्थगित कर दिया । अर्थात्‌ आन्दोलनों के जरिये छाभ उठाने से वढ़कर 
यह अहिंसा का पालन ज्यादा जरूरी समझते थे। सन्‌ १९१८ के ११ नवम्बर 
को यूरोपीय महायुद्ध समाप्त हो गया । इस साल गांधीजी बीमार थे; 

किन्तु इसके पहले ही से युद्ध होने के कारण 'भारत-रक्षा-कानून-जैसी 
बहुत-सी धाराएं लागू थीं, जिनके कारण सरकार जिसको चाहे पकड़- 
कर रंख सकती थी। उन दिनों वंग-भंग के बाद से दूसरे ही ढंग के क्रान्ति 
कारी जहां-तहां अंग्रेजों और सरकारी अफसरों की ' हत्या इत्यादि किया 
करते थे । ऐसी घटनाएं प्रायः होती रहती थीं और १९१८ तक बहुत हो 
चुकी थीं। इन सबकी जांच करके इनके रोकने के निमित्त संविधान में नई 
सूझ पेश करने के लिए रौलट-कमीशन की नियुवित हुई । रौलट 
साहब इंग्लँण्ड के एक जज थे। उनके सुझावों के अनुसार जो 'रौलट- 
विल तैयार हुआ, उसमें युद्ध के समय काम में छाई जानेवाली 'भारत-रक्षा 
- कानून-जंसी धाराओं को शांति के समय भी लागू रखने की जरूरत 
बताई गई । लोगों में खलबली मच गई। गांधीजी के अच्छा होते ही यह 
विरोध बढ़ा । महात्माजी ने यंग इण्डिया' नामक पत्र का संपादन शुरू 
किया। उन्होंने देश का भ्रमण नहीं किया। अहमदाबाद में बठे-बैठे ही वह 
लेख-पर-लेख लिखने लगे। सारे देश में एक लहर फैल गईं; लेकिन याद 
रहे, गांधीजी के इस काम में कांग्रेस का हाथ नहीं था। सन्‌ १९१८ के 
दिसम्बर से ही आन्दोलन शुरू हो गया । महात्मा गांधी ने ६ अप्रैल सन्‌ 
१९१९ को रौछट-एक्ट के विरोध में देशव्यापी हड़ताल करने की घोषणा 
की; किन्तु ठीक तारीख सब जगह मालूम नहीं हो सकी । इसलिए देश 
के कई स्थानों में एक सप्ताह पहले ही हड़ताल कर दी गई | ऐसा इसलिए 
भी हुआ कि महात्माजी ने दिन रविवार तय किया था; किन्तु तारीख 
६ अप्रैल वाले रविवार को हड़ताल मनायी गई । देश में यह एक अनोखा 
अवसर और चीज थी । जनता में नई: जागृति अपूर्व रूप में नजर आती 
थी । हिन्दू-मुसलमान मिले थे । दिल्ली हमारे देश की राजधानी अब भी 
है और उस समय भी थी। वहां ३० मार्च को ही-सफल हड़ताल हुई । 
सरकार की ओर से काफी इन्तजाम था । गोली चली, कितने ही लोग मरे 
और घायल हुए | वहाना वही पत्थर फेंकने का, जोकि सरकार हमेशा 
ही किया करती हूँ । महात्माजी को जब यह खंबर मिली तो उन्होंने 

दिल्ली जाकर वहां के लोगों को शांत करने के लिए प्रस्थान किया | साथ 
में महादेवभाई भी थे । 

उस वार पटन में भी बड़ी सफल हड़ताल हुई थी | सिर्फ एक बढ़ा 
दुकानदार दुकान वन्द नहीं करता था; किन्तु टोपी पैर पर रखते ही दुकान 
बन्द कर क्षमा मांगने रूगा । गांधीजी दिल्ली से चार-पांच स्टेशन दूर ही 
थ कि उन्हें बताया गया कि वह दिल्‍ली नहीं जा सकते । गांधीजी तो इसे 
माननेवाले न थे। इसलिए उन्हें गिरफ्तार करके अकेले न जाने किस गाड़ी 
से किधर ले जाया गया । स्वर्गीय महादेवभाई देसाई न मुझे तार किया 
कि गांधीजी को तो न मालूम कहां ले जाया गया हैँ, शीघ्र आओ, विचार 
किया जाय, अब क्या करना होगा ? में वम्बई जा रहा हूं | तुम भी वहीं 
आओ |” मैं तार पाते ही वहां के लिए रवाना हुआ | मालूम हुआ कि गांधीजी 
को वम्बई ले जाया गया था और वहां से वह अहमदाबाद चले गये । उस 
समय अहमदाबाद में वलवे हो रहे थे | में अहमदाबाद के लिए रवाना हुआ। 
वहां जंगी कानून जारी था। मैं तांगा कर गांधीजी के पास गया; लेकिन 
शांति हो चुकी थी। मार्शल लॉ उठा लिया गया । तवतक पंजाव से हिंसा 
की खबरें आ पहुंचीं । लोगों ने कुछ अंग्रेजों को मार तक डाछा था और 
कितनों ही को घायल कर दिया था । महात्माजी ने सोचा कि यह तो 
अहिंसा की लड़ाई नहीं रही । यद्यपि लोगों में काफी उत्साह था, फिर भी 
गांधीजी अहिंसा की बातें करते थे, जिनके कहने से सरकार इन्हें किसी 
तरह रोक न सकती थी । किन्तु हिंसा बढ़ने से सरकार का विश्वास उठना 
तो मामूली बात थी । गांधीजी के दिल को वड़ा धक्का लगा। यह स्थिति 
उनके लिए असह्य थी । यद्यपि इससे पहले उन्होंने वार-वार सरकार को 
यह चेतावनी दी थी कि अगर रौलट बिल पास हो गया तो उन्हें हड़ताल- 
प्रदर्शन के वाद सत्याग्रह करना होगा, फिर भी हिंसा-कांड हो जाने से 
गांधीजी ने सत्याग्रह स्थगित कर दिग्रा । रौलट साहव की सिफारिश से दो 
विलपेश किये गये थे। एक तो पास हो चुका था; पर इस आंदोलन के वाद 
सरकार ने दूसरे को स्थगित कर दिया । पंजाव में हत्याकांड के बाद अंग्रेज 

अधिकारी घोर दमन करने लगे | सन १९१९ की १३ भप्रैठ को अमृतसर 
के जलियांवाला बाग की वड़ी मीटिय में, जहां बच्चे, बूढ़े और रित्रयां संब 
थे, गोलियों की वर्षा की गई | छोटे-छोटे बच्चे तक गोली से उड़ा दिये गये । 
पंजाब के कितने ही शहरों में डटकर गोलियां चलाई गईं। कितने ही गांवों 
में जाकर गोले बरसाये गये । अमृतसर की एक सड़क पर लोगों को रेंग-रेंग- 
कर चलना पड़ता था । ह 
गज़बव की वात तो यह थी कि उस कांग्रेस की सालाना बैठक भी 
पंजाब के अमृतसर ही में होनेवाली थी । एक-दो महीनों तक तो पंजाब 
के हत्याकांड की खबर कहीं फैलने न दी गई। पंजाब की ओर से आने- 
जाने के टिकट-तार-चिट्ठियां सब-कुछ बन्द रखे गये; किन्तु सच्ची बात 
छिपाये नहीं छिपती । ज्यों-ज्यों खबरें फैलती गई, देश क्षुन्ध होने छगा । 
सभी वातों की जांच करने के लिए विछायत के दूसरे जज हंटर साहब 
कमीशन लेकर आये । जांच शुरू हुई और उसकी ख़बरें अखबारों में प्रका- 
शित होती जाती थीं । गैर-सरकारी जांच भी कांग्रेस-कमेटी की ओर से 
शुरू हुई । अखबारों में प्रकाशित होनेवाली बातों को तो कांग्रेस-कमेटी 
लेती ही थी, उनके अछावा भी उसको और वातें मालूम होती थीं। 
उस साल की कांग्रेस पं० मोतीलालजी नेहरू के सभापतित्व में अमृतसर 
में हुई । 
उन दिनों खिलाफत के कारण मुसलमान वेतरह बिगड़े हुए थे । 
उनमें बहुत जोश था । गांधीजी अहिंसा का पालन कितनी शांति से करने 
के पक्ष में थे, इसे दिखाने के लिए दूसरा उदाहरण देता हूं । उस समय 
नये संविधान के अनुसार नई कौंसिल के चुनाव का प्रइन आया ; किन्तु सन्‌ 
१९२० के सितम्बर के कलकत्तावाले कांग्रेस के विशेष अधिवेशन में 
असहयोग का प्रस्ताव पास किया गया, जिसका एक अंग कौंसिल का 
बहिष्कार भी था। वोटरों को वोट देने से मना किया गया । कोई भी कांग्रेसी 
' उम्मीदवार खड़ा नहीं किया गया । जिन लोगों को अवसर से छाभ उठाना 
था भौर कौंसिल जिनके लिए अनमोल चीज थी, ऐसे छोग गये । किन्तु 

“सरकार में भी उनकी कोई इज्जत नहीं थी, क्योंकि वे जनता के सच्चे 
प्रतिनिधि नहीं समझे जाते थे | यह साल कांग्रेस के इतिहास में बड़े मार्क 
का है । अवत्तक तो लोग सिर्फ प्रस्ताव पास करके रह जाते थे; किन्तु 

* अब गांधीजी ने सारे देश को समझा दिया कि यह सरकार वास्तव म हमारी 
ही मदद से हमपर हुकूमत करती ह्‌। उन्होंने सारी जनता में प्राण फूंक 
दिये । असहयोग के इस अस्त्र को सभीने विश्वास के साथ देखा | गांधीजी 
ने मसहयोग के चार मुख्य प्रोग्राम रखे : 

१. सरकारी स्कूलों और कालेजों को छोड़ देना । 

२. सरकारी कचहरियों को छोड़ देना । 

३. सरकारी उपाधियों का त्याग करना । 

४. कौंसिलों का वहिप्कार करना । 

इनके अलावा यह भी सोचा गया था कि यदि आवश्यकता हुई तो हम 
कानून भी भंग करेंगे और कर देना भी बंद कर देंगे। यह तो असहयोग- 
आंदोलन का विध्वंसक-रूप था; किन्तु इसके साथ ही गांधीजी ने रचना- 
त्मक प्रोग्राम भी दिये । हिन्दू-मुस्लिम एकता तो सवका आधार ही थी । 
विदेक्षी वस्त्रों का वहिप्कार करके चरखा चलाने और खद्दर पहनने का 
प्रचार किया गया । कचहरियों में जाना छोड़कर गांव-गांव में पंचायतें 
कायम करने का प्रोग्राम दिया गया, जिसके अनुसार कितन ही गांवों में 
पंचायतें वनीं और मुकदमे फँंसले होने लगे | स्कूल और कालेजों की जगह 
बहुत-से विद्यालय और विद्यापीठ खोले गये | कुछ सरकारी स्कूल ही 
राष्ट्रीय विद्यालय में परिणत हो गये । 

सन्‌ १९२० के दिसम्बर में नागपुर-कांग्रेस ने गांधीजी के असहयोग- 
आंदोलन के प्रोग्राम की मंजूरी पक्‍की कर दी; किन्तु गांधीजी उसी जगह 
से सत्याग्रह शुरू करना चाहते थे, जो उनकी कई छात्तें पूरी कर दिखाये । 
उनमें मुख्य ये थीं--कोई स्कूल-कालेज न जाय, कचहरियों का पूर्ण वहिप्कार 
रहे, मद्यपान विल्कुल न हो, सभी लोग खहर पहनें और हिन्दू-मुस्लिम 
एकता रहे । गांधीजी ने इन शर्तों के साथ वारडोली को सत्याग्रह के लिए 

तैयार करता शुरू किया । इसका कारण यह था कि बारडोली के कई 
,आ्रादमी दक्षिण अफरीका से ही उनके प्रोग्रामों को जानते-समझते थे तथा 
उन्होंने उनमें भाग भी लिया था। १९२१ के साल में समूचे देश में जीरों 
. से, प्रचार का काम हुआ । देश ने पूरी मुस्तेदी दिखाई | कितनी ही वस्तियों 
में पंचायतें कायम हुईं | सभाएं तो असंख्य हुईं | ऐसे अवसर पर लोगों में 
राज़-भवित लाने के लिए ब्रिटेन के युवराज को भारत भेजने की बात चल 
रही थी। कांग्रेस नें इसका जोरदार विरोध किया । असहयोग की गतति और 
भी तेज हो गई। समूचे देश में वड़ी-बड़ी सभाएं हुईं | आश्चर्य की बात थी 
कि लोगों ने नशीली चीजें आप-से-आप छोड़नी शुरू कीं । हिन्दू-मुसलमान 
एक होकर असहयोग कर रहे थे । इसलिए उस साल बकरीद के अवसर पर 
गाय की कुर्वानी करीव-करीब नहीं हुई । मुसलमान भाइयों के मज़हव में 
यह व्रात लिखी हैं कि अगर कोई दूसरे घर्म का आदमी किसी मज़हबी काम 
में बाधा दे तो उसे वे जरूर करें | इसलिए हिन्दुओं ने गाय की कुर्वानी बन्द 
कराते के लिए प्रचार नहीं किया । गांधीजी तक ने इतना ही कहा कि मुसल- 
,मात्त भाई खुद गौ की रक्षा करेंगे। यह उनका भी काम है। एकता के कारण 
मुसलमान भाइयों ने खुद समझा कि इससे हिन्दुओं का दिल दुखता है और 
-वे.स्वयं, ही इसका प्रचार करने लगे । सैकड़ों पीछे एक-दो जगह कुर्बानी 
हो गई हो तो हो गई हो । युवराज १९२१ के नवम्बर में आये-। देश ने 
उनके, स्वागत का जवर्देस्त बहिष्कार किया; किन्तु वम्बई में उनके उतरते 
ही जब पूरी हड़ताल थी और कुछ पारसियों तथा सरकारी लोगों के सिवा 
कोई स्वागत करने नहीं गया, तो स्वागत करके जो पारसी भाई आ रहे थे, 
ड्नपर हिन्दू-मुसलमान वेतरह टूट पड़े और उन्होंने भयंकर हिंसा की । 
गांवीजी ने ऐसे अवसर पर जबकि युवराज देशभर में घूमनेवाले थे, 
(हिंसा के भय से सत्याग्रह बन्द कर दिया । ५ 
किन्तु देश के कोने-कोने में युवराज का सफल वहिष्कार हुआ, जिसके 
कारण सरकार सभी जगह दमन करने और नेताओं को जेलों में भरने लूगी । 
इसी वीच नई कौंसिल को खुश करने के लिए 'रौलट एक्ट रद्द कर दिया 

गया । सच पूछिये तो वह पहले ही रह हो चुका था, क्योंकि सरकार 
उसको कभी काम में नहीं छा सकी । जो हो, सन्‌ १९२१ के दिसम्बर में 
अहमदाबाद-कांग्रेस ने गांधीजी को यह अधिकार दिया कि जहां से चाहें, 
सत्याग्रह शुरू करें । गांधीजी ने वारडोछी में सत्याग्रह करने का निश्चय 
किया। इसकी सूचना उन्होंने द्राइसराय को भी अपन पत्र में दो। पत्र 
काफी लरूम्वा था और उसमें कई बातों का जिक्र था | पत्र लिखन के कुछ 
ही दिनों वाद गोरखपुर जिले के चौराचौरी नामक स्थान में भयंकर वलरूवा 
हो गया। लोगों ने पुलिस के बहुतेरे आदमियों को जिन्दा जला दिया। 
थाने का जलाना तो मामूली वात थी | यह दुर्घटना सन १९२२ की फरवरी 
की है। अहिसा के द्वारा वेग से बढ़ते हुए आन्दोलन को यह बहुत बड़ा 
धक्का था । महात्माजी ने विंग कमेटी में प्रस्ताव पास करके सत्याग्रह 
को स्थगित कर दिया । इसके कुछ ही दिनों वाद महात्माजी गिरफ्तार कर 
लिये गये । वह हम लोगों को रचनात्मक कार्यो को चलाते रहने का उपदेश 
दे रहे थे; पर उन कार्यों को तो मैदान के सिपाही कम पसंद करते ह, क्‍योंकि 
ध्वंसात्मक प्रोग्राम तो उन्हें मसालेदार तरकारी-सा लगता हूँ, जबकि 
रचनात्मक काय॑ उवाली हुई भाजी । सत्याग्रह बन्द करने के कारण लोग 
गांधीजी पर खूब बिगड़े । काफी स्कूल-कालेज वन्द हो गये । अच्छे-से-अच्छे 
लड़के बाहर निकलकर हम लोगों के विद्यापीठ में चले आये उन्होंने बस्ती 
में जाकर कांग्रेस का संदेश पहुँचाया । कचहरियों में कोई-कोई जाते थे। 
इन सबसे और मद्यपान की कमी की वजह से सरकार को कई करोड़ का 
घाटा लगा । आज हम करीव-करीब जिन्हें नेता कह कर पुकारते हैं, वे 
सव उसी समय के वकील या विय्वर्थी इत्यादि हैं । एक ही दुर्घटना होने से 
सहसा हिंसा बढ़ने का भय हुआ और दमन के कारण दुतरफी हिंसा को 
बचाकर क्या गांधीजी ने अहिंसा के सिद्धांत की कट्टरता नहीं दिखाई ? 
गांधीजी को आश्रम-जीवन में भी अपने सिद्धांतों का वड़ी 
कट्टरता के साथ पालन करते पायंगे। उनके जाश्रम में रहनेवाला कोई 
भी आदमी उनके ११ नियमों का पालन करके ही वहां रह सकता था, यहां 

तक कि कोई आदमी यदि इनमें से किसी नियम का कभी उल्लंघन करता 
तो गांधीजी स्वयं उपवास करते और सबके सामने बात प्रकट कर देते थे ॥ 
गांघीजी के प्रियः भत्तीजे छगतलालजी गांधी थे,जो दक्षिण अफरीका से 
ही बहुत दिनों तक सेवा-कार्य करते रहे और जो आश्रम के अधिकारी तक 
बना दिये गये थे | एक वार हिसाब में उनके द्वारा कुछ गलती हो जाने के 
कारण अस्तेय के नियम का भंग समझा गया और उन्हें सदा के लिए 
निकाल दिया गया । इसी तरह एक बार कोई आदमी माता वकस्तूरबा 
के सामने दो रुपये चढ़ाकर चला गया। वा उन्हें भूल गईं। दो-चार दिन बाद 
गांधीजी ने उन रुपयों को खोजा, तो वे वहीं पड़े मिले जहां वे उन्हें भूल 
गई थीं। इसके कारण भी गांधीजी को उपवास करना पड़ा । अनजान में ही 
सद्दी, किन्तु अपरिग्रह का नियम तो गांधीजी को इससे भी टूटता जान 
पड़ा । भरा आप सोचें कि बेचारे छगनलालरूजी या माता वकस्तूरबा, ने 
जान-वूझकर कोई भूल थोड़ें ही की थी। क्या वा ने दो रुपये चुरा लिये थे ? 
किन्तु गांधीजी ने नि:ःसंकोच इसके लिए भी प्रायदिचित किया । 


्‌््‌ 

गांधीजी ने असहयोग आन्दोलन के समय विशेष करके चरखे पर 
जोर दिया । यों तो हमेशा वह इसके महत्त्व को समझाया करते हैं; किन्तु 
उनके रचनात्मक प्रोग्राम में सिर्फ चरखा ही नहीं है । और भी चीजें हैं । 
हम लोगों में से गांधीजी ने ही पहले-पहल इस वात को बड़े जोरों से दिखाया 
कि हिन्दुस्तान में अंग्रेजी हुकूमत हिन्दुस्तानियों ही के सहयोग पर टिकी 
हैं । यों तो इस बात को गांधीजी से तीस-चालीस साल पहले एक मबंग्रेज 
प्रोफेसर सीली ने कबूल किया था कि हिन्दुरतान जैसे बड़े मुल्क पर मंग्रेजों 
की हुकूमत वहां के लोगों की मदद से ही रह सकती हैँ, जिस दिन 
हिन्दुस्तान के लोग हुकूमत से ऊवकर अपना सहयोग हटा लेंगे, उसी .दिन 
अंग्रेजी हुकूमत का महल उसी तरह टूटकर चकनाचूर हो जायगा, जिस 
तरह कोई छत्त खंभों के टूट जाने पर गिरकर चकनाचूर दो जाती 
है । इसी असहयोग तत्त्व के आधार पर सन १९२१ में गांधीजी भौर देश 
के सभी कार्यकर्त्ताओं ने घूम-घूमकर असहयोग का खूब प्रचार किया; 
किन्तु सभी क्रांतियों के समान इसके भी दो पहलू थे--ध्वंसात्मक गौर 
रचनात्मक । 

महात्माजी ने चरखे को रचनात्मक कार्यक्रम कहा है; किन्तु इसका 
दूसरा पहलू भी हैं। महात्माजी को चरखे के रूप में जो बड़ा आविष्कार 
हासिल हुआ है, उसे समझना वहुत मुद्दिकल है । उन्होंने एक तरह से चरखें 
को ढूंढ़कर निकाला है। जब महात्माजी दक्षिण अफरीका में थे, तभी से उन्हें 

बहुत दुःख था कि मंग्रेजों ने बड़ा अन्याय किया, जो हिन्दुस्तान के कपड़े 
धन्धे को नष्ट कर दिया । यह तो एक ऐतिहासिक सत्य था । उन दिलों 
देश में देशी मिले न थीं। इसलिए करीव-करीब एक सौ या नब्धे करोड़ 
का कपड़ा विलायत से आता था। महात्माजी हिन्दुस्तान के कपड़े के 
धन्चे को जीवित कर इतने रुपये देश से बाहर जाने से बचा लेने चाहते थे। 
उन्होंने चरखा कभी नहीं देखा था । उन दिनों गुजरात में चरखे का प्रंचार 
बिल्कुल नहीं था| यदि महात्माजी विहार या अन्य किसी प्रांत में खोजते 
तो उन्हें कितने ही चरखे मिल सकते थे, क्योंकि अनेकों प्रांतों में कुछ-न-कुछ 
चरखा चलाया ही जाता रहा हैं, बिल्कुल बन्द तो कभी-हुआ नहीं । दक्षिण 
भारत और पंजाव में भी चरखे का चलन था। 
, एक दिन जव किसी गुजराती बहन ने गांधीजी को एक टूटा-फूटा-सा 
पुराना चरखा दिखाया तो गांधीजी उसे पाकर वड़े खुश हुए । गांवीजी इसीको 
खोज रहे थे! चरखे का सुधार ओर प्रचार उन्होंने शुरू किया। खोजने 
पर उन्हें देश के अनेक भागों में भी चरखा मिला। महात्माजी से चरखे 
'चलाने और खादी पहनने पर बहुत जोर दिया । देश से स्व॒राज्य के लिए जो 
एक करोड़ का दान लिया गया था, उसमें से अच्छी रकम इसके विचार के 
लिए भी दी गई। खट्दर ने पोशाक की एकता से बड़े-छोटे का भेदभाव 
बहुत-कुछ दूर कर दिया । समाज में घन के विपम बटवारे के कारण कोई 
आदमी बहुत ज्यादा कमाता हैँ और कोई बहुत कम । ज्यादा कमानेवाला 
चढ़िया और कीमती कपड़े पहनेगा तो छोटे भी वे ही कपड़े खरीदना चाहेंगे 
जो.वे पैसे की कमी से नहीं खरीद सकते । इससे समाज में ईर्ष्या, असंतोष 
और बड़े-छोटे का भाव बढ़ता हैँ ।ः मैँंभी जब वकील था तो खास 
तरह की पोशाक सिलवानी पड़ती थी । लोग तो बहुत दिनों से कपड़े 
शोकीनी के लिए पहनते आंये-हैं । इसमें अपना ऐश्वर्य दिंखलाने की भी 
इच्छा रहती है । पंडित मोतीलाल नेहरू के .साथ एक.वार जब मैं मुकदमे 
में काम कर रहा था, तो उन्होंने मुझसे कहा था, 'क्योंजी, मालूम पड़ता हैं कि 
तुम सिर्फ जाड़ा काटने के लिए कपड़े पहनते हो ?” मैंने कहा, पंडितजी, 

मौर किस काम के लिए कपड़ा पहना जाता है ?” उन्होंने कहा, “कपड़ा 
पहनने का मतलब है कि लोग देखकर कहें कि ये भी कोई कपड़ा पहनने- 
वाले हैं ।” खहर ने इस भेद को दूर कर दिया। मेरा एक प्रिय नौकर हैं, 
जो बचपन से ही काम करता आया हूँ । वह भी खहर पहनता हैँ और मुझसे 
अच्छा ही है। वह तो फिर भी ढंग से कपड़े रखता है, किन्तु में 
यों ही पहन लेता हूँ । देश-सेवा का काम करनेवालों की यह एक वर्दी हो गई 
है । एक तरह की पोशाक में हम सभी एकता के धागे में वेंचे मालम होते हूं । 
खह्र के साथ राष्ट्र-भवित की एक ऐसी भावना वध गई हैं, कि यह उसका 
एक प्रतीक हो गया हूँ । एक तरफ तो खादी हम लोगों को सुसंगठित, 
और मजबूत करती है, दूसरी ओर यह प्रतिपक्षी को कमजोर बनाती 
है। देश के रुपये विदेश जाने से बचा लेना तो इसका मामूली-सा काम हू 
और वह देशी मिलों के जरिये भी कुछ हद तक हो सकता था । 

एक बार एक मिल-मालिक ने मुझसे कहा कि आप लोग खदर के दारे 
में व्यथं ही इतना प्रचार करते हैं। आप सभी जिस काम को मिलकर प्रचार 
करके भी नहीं कर पाते, उसको तो म॑ बंठा-बंठा ही एक करोड़ के कपड़े 
मिल से तैयार करके कर लेता हूँ । दो-दो हजार मजदूरों को फाम देकर 
उनमें से हर एक को आप लोगों से बहुत ज्यादा मजदूरी भी देता हैं । रुपये- 
आठ जाने की मजदूरी तो हम लोग साधारणत: देते ही हैं। आप चरखा चलाने- 
वाले को आना डेढ़ आना मजदूरी देते होंगे । मेने हिसाव जोड़कर उन्हें 
दिखाया कि यह सब तो सही हुं; - किन्तु मिल में एक आदमी २०० 
तकुए चलाता है, जिसको २०० आदमी हाथ के चरखे पर चलाते । १९९ 
बेकार हुए, उन्हें आप कौन-सी मजदूरी देते हैं ? इसी तरह धुनने इत्यादि में 
भी आप वेकारी बढ़ाते हैं। बुनकरों की वात लें तो मशीन पर बुननेवाला 
एक आदमी पन्द्रह या वीस करघे खुद चलाता हूँ, जिन्हें १५ या २० कादमी 
चलाते । इस तरह मैने उन्हें दिखाया कि आपकी मिल लाखों मजदूरों को 
बेकार करती है । हाल्यंकि मिलों में काम करके कुछ लोग ज्यादा मजदूरी 
जरूर पाते हैं, फिर भी देश के ज्यादा लोग निठल्ले रहते हूँ। हिन्दुस्तान-जन 

देश में मिलों के कारण बेकारी की समस्या और भी बढ़ गई है तंथा बढ़ती 
जायगी । खादी उन सभी वेकारों को चन्द-आने घर बैठे देनेवाला रोजंगार 
है। यह उनके व्यर्थ वीतते हुए समय की कीमत है । सिर्फ चरखे के 
अपनाने से ही हर एक व्यवित की औसत आमदनी सवाई बढ़ जाती हैँ 
और वस्त्र के लिए तो कहीं भटकना ही नहीं पड़ता । दूसरी वात, मिल के 
कपड़ों की आमदनी एक आदमी या चन्द आदमियों के हाथ में जमा होती 
है और थोड़ा हिस्सा हर साल मिल के टूटने-फूटनेवाले औजारों को विदेशों 
से नया खरीदकर मंगाने या बदलने में देश के वाहर जाता है । बीस बरसों 
में मिलें पुरानी और बेकार हो जाती हैं । फिर नई खरीदने के लिए बहुत 
रुपये विदेश जाते हैं । यदि देश में थे मशीनें बनती भी तो भी थोड़े आदमियों 
के हाथों में ही रुपये जमा होते | इसकी जगह चरखे के प्रचार से आमदनी 
मजदूरों के हाथ में जाती है, कपड़ा बेचनेवालों के हाथ में बिल्कुल कम | 
चरखे के लिए बढ़ई और लोहार, रुई के लिए किसान और धघुनिया, सूत 
चुनने के लिए बुनकर, जुलाहे इत्यादि, और सूत के लिए सभी बैठे लोग तथा 
असहाय विधवायें और अनाथ हैं | इसलिए खादी की आमदनी से इतने 
लोगों की परवरिश होती है । खद्दर में कपड़े का मूल्य बढ़ाकर आमदनी 
करने की तो बिल्कुल वात है ही नहीं, और मजदूरों की मजदूरी काटकर 
कपड़े को सस्ता बनाने की चाल भी नहीं है । हां, मजदूरों को खाने-पीने 
भर काफी मजदूरी दे सकने की वात तो अवश्य है | इसके साथ-ही-साथ 
कपड़े को सस्ता वना सकने की भी वात है । ह 

चरखे का आर्थिक पहलू मैंने बताया । कुछ और पहल भी देखिये : 
हमारे देश में १०० आदमियों में से अस्सी किसान हैं । देश का बहुत-सा 
रोजगार मिट जाने के कारण--जैसेकि जुलाहे का रोजगार कपड़ा बुनना 
मिल के कारण बन्द हो जाने व ऐसे ही अन्य रोजगारों के खत्म होने से-- 
सबका ध्यान खेती की ओर झुका है । एक तो लोग यों ही गरीब हैं और 
थोड़े ही खेतों पर जिन्दगी वसर कर रहे हैं । ज्यादा लोगों के आने से खेती 
और भी मुंदिकछ होती जा रही है । गरीबी बढ़ती जा रही हैं | इसलिए 

चरखे और खट्टर का प्रचार जरूरी है । दूसरी वात यह हैँ कि औसतन 
सभी जगह के किसान साल के सभी दिन और प्रत्येक दिन का सभी समय 
काम में नहीं लगा सकते | कुछ दिन जोतने में लगाये तो कुछ दिन वेकारी, 
कुछ दिन काटने में लगाये तो फिर कुछ दिन के लिए वेकार । बेकारी के 
जो दिन व्यर्थ बीत जाते हैं, उनमें यदि चरखे चलाये जायं, तो किसान को 
कम-से-कम अपने और अपने परिवार के लिए तो कपड़ा खरीदना नहीं 
पड़ेगा । कभी-कभी आधा ही दिन या चौथाई ही दिन काम करते हैं और 
बाकी समय वरबाद जाता हैं। यह समय अगर चरखें के काम में आ जाय 
तो कपड़े का बड़ा अभाव दूर हो सकता है | दो घंटे रोज चरखा चलाने- 
वाला कपड़े के लिए कभी महताज नहीं होगा । जो दिन भर चलायें, 
उनकी तो कोई बात ही क्या है । 

इसके अलावा खट्दर के नैतिक और सांस्कृतिक पहलू भी हैं । खहर 
की पवित्रता और देशभविति की भावना तो छोग महसूस करते हैं । इसके 
द्वारा घन का जो समान वितरण होता है उसमें हमें एक तरह की 
भारतीय संस्कृति की झलक मिलती हैं । खादी विपमता के प्रति विद्रोह का 
भाव उत्पन्न करती है । होड़ को कम करती हैं । श्रम, आमदनी और उपज 
का अधिक समान वितरण करती है । 

वेकार समय के सदुपयोग से जहां लोगों की कुछ आमदनी भी बढ़ती 
है, वहां नैतिक उत्थान भी होता है, क्योंकि वेकार समय लोगों को नीचे 
गिराता है । गांधीवाद का यह चेतन संकेत है । अपने पक्ष में इसे विधायक 
रूप और विपक्ष के लिए इसे ध्वंसात्मक रूप दे सकते हैं। शिक्षा पर विचार 
करते समय आप इसकी ओर भी वातें देखेंगे । 

महात्माजी ने कचहरियों का वहिप्कार किया था । ये कचहरियां 
अंग्रेजी सल्तनत को कायम रखने के लिए स्तंभ का काम देती हैं । कहने के 
लिए तो ये न्याय के लिए हैं; किन्तु यहां न्याय ऐसे ही मामलों में किया 
जाता है, जहां हम आपस में लड़ते हैं। हमारे आपस में लड़ने से तो उनकी 
भलाई ही हूँ । हमारे आपस के झगड़ों में उनका न्याय करना स्वाभाविक ही 

है। वे हम लोगों के बीच में क्यों न न्याय करें ? किन्तु जहां उनके-हमारे वीच 
लड़ाई होती है, जो स्व॒राज्य की लड़ाई के सिवा और भी कई रूप धारण. 
कर सकती है, वहां कोई सुननेवाला नहीं । इनके द्वारा स्टाम्प के रूप में 
बहुत-से रुपये ऐंठे जाते हैं । इंसलिए गांधीजी ने इससे भी असहयोग करने को 
कहा | इन कचहरियों के जरिये भी सरकार हम लोगों पर धाक जमाती हूँ । 
इनके बहिष्कार से वह धाक खतम होती है, किन्तु गांधीजी जिसका ध्वंस 
करते हैं, उसके बदले कुछ देते भी हैं । कचहरियों को छोड़ी; लेकिन उनकी 
जगह अपनी पंचायतें कायम करो | १९२१ में और वाद में भी देश भर के 
बहुंत-से गांवों और शहरों में पंचायतें कायम हुईं । गांव के मुकदमे उन्हींमें 
फैसले होने छगे । यह कितनी बड़ी वात हुई थी ! सरकार को स्टाम्प की. 
आमदनी में बहुत बड़ा घाटा लगा; लेकिन आन्दोलन ढीला पड़ जाने 
और अन्य कई कारणों से बहुतेरी पंचायतें टूट गई । अब लोगों की आंखें फिर 
खुलेंगी तो वे उन्हें पुनः कायम करके पुनर्जीवित करेंगे। 

इसके अलावा गांवीजी ने अंग्रेजी भापा का बड़े जोर से विरोध किया 
था। कुछ लोग तो इससे वड़े सकपकाये कि लड़कों को मूर्ख रखकर गांधीजी 
क्या करेंगे ! किन्तु गांधीजी ने इस शिक्षा को अंग्रेजी सल्तनत का सबसे 
मजबूत पाया कहा है । इसके विश्लेपण के लिए बहुत समय चाहिए । 
उस समय सरकारी और संबद्ध शिक्षालयों के बहिप्कार के कारण इस 
बात पर जोर दिया गया कि राष्ट्रीय शिक्षा के लिए विद्यालय खोले जाय॑ 
और बहुतेरे खोले भी गये । इन विद्यालयों के सामने यह प्रश्न हुआ कि जबतक 
राष्ट्रीय विद्यालयों के लिए कोई नई पद्धति अथवा पाठ्यक्रम तैयार न कर 
दिया जाय, तबतक वे क्‍या करें ? थोड़ा-बहुत हेर-फेर करके प्रायः उन्हीं 
विषयों को उसी तरीके से पढ़ाने की पद्धति जोरी रखी गई। केवल दो 
विशेष परिवर्तत किये गये । एक तो यह कि मातृभाषा को शिक्षा का 
माध्यम बना दिया गया, और दूसरा यह कि विद्यालयों में चरखा चंलाना 
एक प्रकार से अनिवार्य कर दिया गया | 

यूनिवर्सिटियों और कालेजों में पढ़नेवाले भारतीय छात्र अंग्रेजी भाषा 

सीखने में ही वहुत-सा समय लगा देते हैँ और उनके दिमाग पर बहुत जोर 
पड़ता हूँ । अंग्रेजी भाषा तो वे सीख जाते हैं; किन्तु उसके पीछे छिये तत्त्व 
को वे विल्कुल नहीं समझ पाते | अधिकांश या तो नौकरी करने लगते हूँ 
या बैठकर पढ़ी-लिखी चीज भूलने लगते हूँ। मुझे याद है कि १९२१ के साल 
के असहयोग-आन्दोलन के संबंध में गांधीजी जब उड़ीसा का भ्रमण कर 
रहे थे, तो किसीने प्रइन पूछा था कि आप तो अंग्रेजी शिक्षा का विरोच 
करते हैँ; किन्तु आप भी अंग्रेजी पढ़कर इत्तने बड़े हुए है। महात्माजी ने उत्तर 
दिया, “महाराज, में कोई विशेष पढ़ा हुआ या बड़ा आदमी नहीं हूं । अतः 
अपने वारे में तो कुछ कह नहीं सकता; किन्तु हां, इसमें कोई शक नहीं कि 
तिलक भगवान यदि अंग्रेजी के माध्यम द्वारा शिक्षा न पाकर मातृमभापा 
द्वारा शिक्षा पाये होते, तो कौन कह सकता हूँ कि वह जितने बड़े हुए उससे 
भी बढ़कर नहीं होते ? यदि वह गीता के इतने बड़े भाष्यकार यों ही हुए तो 
मातृभाषा द्वारा शिक्षा पाने पर न जाने और कितने बड़े विद्वान होते ?” 
उन्होंने कहा, “स्वामी शंकराचार्य या तुल्सीदासजी कौन अंग्रेजी पढ़े' 
हुए थे ? कौन नहीं जानता कि ये महापुरुष संसार में वेजोड़ हुए हैं ? इसमें 
कोई शक नहीं कि अंग्रेजी पढ़े-लिखे कुछ छोग भी हिन्दुरतान में बड़े हुए हैं; 
किन्तु ऐसे लोग अंग्रेजी के ही कारण बड़े नहीं हुए । दूसरी बात यह 
कि हुए भी तो इतने कम कि उनकी गिनती इतने बड़े देंद्य में अंगूलियों पर 
गिनने योग्य हैं । हमारे देश के इतने ऋषि-महपि तो हमारी ही शिक्षा की 
उपज थे । क्या जिन लोगों को आप अंग्रेजी पढ़ने के कारण बड़ा कहते हैं 
वे उनसे बढ़कर महान्‌ और अधिक संख्या में हुए ? सन्‌ १८३३. ६० से 
ही अंग्रेजी शिक्षा का प्रचार इस देश में हूँ, किन्तु इन सौ वर्षो से भी अधिक 
समय में कितनी शिक्षा फैल सकी है ? ” 

गांधीजी ने सूत्ररूप में चरखा को शिक्षा का माध्यम बनाने को 
कहा। हम लोगों ने उनकी यह वात नहीं समझी । धूमधाम से सारे देश में 
प्राथमिक शिक्षा केन्द्र से लेकर विद्यापीठ तक खोले गये । हमारे प्रांत में 
भी अनेकों माध्यमिक शिक्षा-प्रवेशिका और उच्च शिक्षा के केंद्ध खुले । 

ऋमारे विद्यापीठों से वंधित स्कूलों में ही विद्याथियों की संख्या २५ हजार 
के केरीव थी । चरखे भी चलने लगे । यों तो सभी स्कूलों में चरखे चलाये 
जाते-थे, फिर भी लोगों ने गांधीजी के अर्थ में चरखे को नहीं अपनाया । 
उन्होंने रस्म को हो निभाया । कुछ स्कूलों में तो चरखे पर ध्यान नहीं दिया 
गया । शिक्षा-पद्धति भी सर्वथा नवीन न हो सकी । नतीजा यह हुआ कि 
विद्यालय वहुत दिनों तक जीवित नहीं रह सके । विदेशी पद्धति के 
कारण हम लोग न उतना खर्च जुटा सकते थे और उसके कोरण . 
विद्यार्थियों को न तो योग्य शिक्षक मिलते थे और न दूसरे साधन ही, जो 
सरकारी विद्यालयों में सुठभ थे। सच पूछिये तो बहुतेरे राष्ट्रीय विद्यालय 
अंग्रेजी-की नकल भर थे और वह भी बुरी नकल । फिर भी कुछ छोगों 
ने बहुत-से विद्यालयों को आज तक जीवित रखा; किन्तु अधिकांश 
जीवित.ही मर रहे हैं। कुछ की दशा अच्छी भी है । 

महात्माजी ने उस समय शिक्षा के संबंध में चरखे को माध्यम 
अनाने का विकसित रूप नहीं दिया; किन्तु कांग्रेस-मं त्रिमंडल के समय सन्‌ 
१९३७ ई० में सोचकर एक शिक्षा-पद्धति बनाई जिसको वर्धा-शिक्षा पद्धति! 
के नाम से सुनते हैं । महात्माजी बहुत पढ़ते नहीं हैं। वह स्वयं भी अपने 
की कोई (विद्वान अर्थात्‌ वहुत पढ़ा-लिखा नहीं कहते हैं; किन्तु बह कभी-कभी 
एसी बातें सीचकर कह देते हैँ, जिन्हें सुनकर दुनिया के बड़े-बड़े शिक्षा- 
शास्त्री भी चकित रह जाते हैं। भारत में बहुत बड़े परिमाण में अशिक्षा है, 
'यंह वात छिपी हुई नहीं है । ब्रिटिश सरकार सदा से कहती आई हूँ क्रि प्राथ- 
मिक शिक्षा को अनिवार्य करने में बहुत ज्यादा खर्च पड़ेगा, जो भारतवर्ष 
बरदाइत नहीं कर सकता। श्री गोखले ने भी जब व्यवस्थापिका सभा के सामने 
अनिवाय॑ प्राथमिक शिक्षा के लिए प्रस्ताव रखा था, तो सरकार की ओर से 
हिसाव-करके इतना बड़ा खर्चा वतला दिया गया था कि उनका उत्साह ही 
ठंडा पड़ गया । तव से अवतक सरकार इस प्रश्न के उठाने पर यही.-उत्तर 
दे दिया करती थी । गांधीजी ने सरकार की शिकायत की जड़ ही काट दी.। 
उन्होंने कहा कि लंड़के किसी हुनर के द्वारा शिक्षा प्राप्त कर लेने में 

शिक्षा-व्यय॑ को आसानी से निकाल लेंगे और भविष्य की जीविका के 
लिए एक हुनर भी सीख लेंगे। चरखे को तो उन्होंने इसीलिए माध्यम 
बनाने को कहा कि इस हुनर का प्रयोग हो चुका है और कामयावी भी 
हासिल हुई है । 

' चरखा अथवा दूसरे उद्योगों द्वारा जो आमदनी होगी, वह इतनी होगी 
कि अनिवार्य प्राथमिक शिक्षा विना सरकारी खर्च के दी जा सकेगी । 
उदाहरणार्थ, चरखे को माध्यम बनाने में सरल अंकगणित तो बच्चों को 
बताया ही जा सकता है, जैसे सूत को नापना, जोड़, घटाव, गुणा, भाग 
या चैराशिक । प्राइमरी स्कूलों के लड़के सीखते ही और क्या हैं ? भूगोल 
में रई, लकड़ी, लोहा और उद्योग कहां-कहां होते हैं, यह्‌ बताया जा सकता है । 
इतिहास में तो सारे देश का इतिहास मजे में बताया जा सकता है| हां, 
गणित के ऊँचे-ऊँचे सिद्धांत उससे न बताये जा सकते हों, किन्तु 
उनके लिए अरूग जगह है । जो उसे पढ़ना चाहें वे ऊँची शिक्षा में पढ़ सकते 
हैं । छोगों ने इस पद्धति का बड़ा विरोध किया | गांधीजी ने छोटे छात्रों 
द्वारा जो आमदनी करने की वात कही, इसे विद्वानों ने नहीं माना, और कुछ 
ने तो यहांतक कह डाला कि इससे भारत के बच्चों का शोपण होगा। जब 
लड़कों की ही कमाई से शिक्षकों को वेतन मिला करेगा तो वे ज्यादा-से-ज्यादा 
पाने के लिए लड़कों को खूब खटाते रहेंगे; किन्तु यह्‌ सव भय का झूठा भूत 
था । गांधीजी ने इस शिक्षा-पद्धति की जांच के लिए, जिसमें पुरतकों द्वारा 
नहीं, वल्कि किसी दस्तकारी या धंधे के द्वारा शिक्षा दी जाती है, देश भर 
के शिक्षा-शास्त्रियों की सभा बुलाई । वे लोग इसे देखकर अवाक रह गये । 
उन्होंने कहाँ कि अमरीका आदि में ठीक इसी चीज की खोज हो रही हूँ 
और इसी तरहं की पद्धति वे अपना रहे हैं । फल यह हुआ कि सरकार ने 
भी इस दिक्षा-पद्धति का प्रयोग करना शुरू कर दिया है । कई प्रांतों में 
शिक्षा के कुछ केन्द्र खोले गये; किन्तु कई प्रांतों में अधिक विस्तृत पैमाने 
पर शुरू ही में आरम्भ करने से गड़वड़ी हो गई। हमारे प्रांत (विहार) में 
आज भी यह ठिकाने से चालू है । शुरू में मैंने छोदे रूप में, प्रारम्भ करने के 

लिए लोगों को सम्मति दी थी । पटना में काम करनेवाले उपाध्यायजी 
के समान एक योग्य आदमी मिल गये । चम्पारन में करीब १५ या २० 
पाठशालाएं एक इलाके में खोली गईं। कांग्रेस सरकार जबतक रही, उन्हें 
चलाती रही । जब गवनंर ने अपने हाथों में वहां का शासन ले लिया, तव 
विहार-सरकार के सलाहकार कजन साहब ने डेढ़-दो वर्ष तक काम होने पर 
जब उन विद्यालयों के लड़कों को देखा तो वह चकित रहे गये । उन्होंने - 
देखा कि उस शिक्षा-पद्धति से सीखनेवाले छड़कों का मन भी खूब लगता है 
ओर उनकी बुद्धि भी बहुत तेज होती जा रही है। मैने भी गिरफ्तार होने के 
एक महीने पहले उन केन्द्रों में से कुछ को देखा । गांधीजी ने खर्चा निकालने 
की बात कही थी। वह तो इतनी सच मालूम हुई कि मैं दंग रह गया। यद्यपि 
लड़के एक या डेंढ़ घंटे ही चरखा चलाते हैं, हालांकि गांधीजी ने तो अधिक 
समय तक चरखा चलाने की बात कही थी; परन्तु थोड़े समय चरखा 
चलाकर भी मालूम होता हैं कि सरकार को बहुत घाटा नहीं रहेगा । 
अभी सात वर्षों के पाठ्यक्रम में कुछ ही वर्षों का पाठ्यक्रम काम में 
आया है। ज्यों-ज्यों नये वर्ष के साथ नये वर्ग खुलते जायंगे, आमदनी बढ़ती _ 
जायगी, क्योंकि नये सीखनेवाले. लड़के शुरू में सामान कुछ ज्यादा बर्बाद 
करते हैं, जिसका घाटा ऊपरी कक्षा के लड़के, जों बहुत अनुभव प्राप्त कर 
चुके होंगे, पूरा कर लेंगे । इसलिए सभी वर्ग खुल जाने पर घाटा होने की 
संभावना नहीं है । इन्हीं कारणों से वर्तमान आन्दोलन में भी विहार-सरकार 
ने यद्यपि ग्रामोद्योय-विकास तोड़ दिया, किन्तु कांग्रेस-शासन-काल की 
शुरू की हुईं वर्धा-शिक्षा-योजना' को-अवतक कायम रखा है । इसका एक- 
मात्र कारण इस शिक्षा-प्रणाली का ठोस होना है । छेकिन इस योजना 
का यह अर्थ नहीं कि लोग ऊँची शिक्षा पायंगे ही नहीं । जो-ऊँची शिक्षा 
पाने के इच्छुक और योग्य होंगे, वे उसे भी पायंगे । 

मैंने अवतक जो कुछ कहा, उसमें रचनात्मक अथवा विधायक कार्यत्रमों 
की कुछ-कुछ रूप-रेखा आपने कुछ-न-कुछ जरूर देख ली होगी | इसका बहुत 
बड़ा महत्त्व हैं; लेकिन समझने की कोशिश किये विना उसे कँसे समझा जा 

सकता है ? जिन छोगों को यह भय था कि शिक्षक लड़कों को खूब खटायंगे, 
उनके सवाल का जवाव तो और भी सीधा है। एक तो गांधीजी के श्रद्धाप्रधान 
कार्यों में ऐसा होगा नहीं, दूसरे मान भी लिया जाय कि होगा, तो भी 
इस देश के सभी वच्चे इस अनिवार्य प्राथमिक शिक्षा के अनुसार ज्यादा-से- 
ज्यादा समय तक चरखे चलाने को अगर वाध्य किये जाय॑ तो भी लाभ होगा । 
उन्हींकी मेहनत से हिन्दुस्तान भर के सभी लोगों के लिए इतने कपड़े तैयार 
हो जायंगे कि विदेश से या देशी मिलों से कपड़ा न खरीदना पड़े । 

चरखे के संबंध में एक वात कहते हुए हम इस प्रसंग को समाप्त करते 
हैं। अच्छी तरह से सीखा हुआ आदमी एक चरखे से जितना सूत तैयार करता 
है, उससे अधिक सूत मिल का भी एक चरखा एक घंटे में तैयार नहीं कर 
सकता। साधारण गति से ४०० गज सूत्त एक घंटे में हम लोग तैयार करते है। 
कोई चतुर और तेज आदमी ७०० या ८०० गज सूत एक घंटे में तंयार कर 
लेता है, जवकि मिल का एक तकुआ भी एक घंटे में सात-आठ सौ गज ही 
तैयार कर पाता है। यही वात करघे के संवंध में हैँ । एक तेज बुनकर करघे 
पर एक घंटे में करीव-करीब उतने-ही गज कपडे तैयार कर लेगा, जितने गज 
मशीन एक घंटे में प्रायः तैयार किया करती हैँ। कोई-कोई बुनकर तो कुछ 
अधिक परिश्रम करके एक दिन में वीस-बाईस गज तक कपड़ा तैयार करते 
देखे गये हैं; किन्तु आदमी जानदार हैँ और मशीन निर्जीव । इसलिए मशीन 
तो २४ घंटे भी चल सकती हैँ । पर आदमी चंद घंटे ही काम कर सकता हूँ 
और वह भी समान गति से नहीं, क्योंकि जैसे-जैसे काम के घंटे बढ़ते जाते 
हैं, धकावट के कारण गति कम होती जाती हैँ । इसलिए यद्यपि गति दोनों की 
बरावर होती है, तयापि २४ घंटे में मिल का तकुआ चरखे के मुकावले अधिक 
सूत पैदा करता है । 

| अदा काला । 
खादी का अथशारत्र 
- यदि प्रतिदिन एक घंटा लोग चरखा चलायें तो अपने -काम के 
कपड़े के लिए उन्हें कभी भटकना- नहीं पड़ेगा । इसके: अछावा यदि अपने 
बचे हुए समय में एक-दो घंटे रोज हमारे प्रान्त के किसान चलाया. करें, 
तो जमींदारों की मालगुजारी के संबंध में उनकी जो तकलीफें हैं, वे आसानी 
से मिट जाय । र सती के समय सूत कातने की मजदूरी लेकर हम देखें तो इतने 
थोड़े समय तक ही रोज चलाकर विहार के साढ़े तीन करोड़ लोग १४ करोड़ 
की खादी तैयार कर सकते हैं, जवकि सभी जमींदारों की आमदनी १५ 
करोड़ ही है । इस तरह वे अपनी जमीन आसानी से मुक्त कर सकते हैं । 
खादी खासकर गरीबों का सहारा है । मैंने देखा है कि कत्तित पांच-पांच, दस- 
दस मील से चलकर सूत बेचने के लिए आती थीं, और कितनी ही का एक- 
मात्र सहारा सूत कातना था और आज भी हूँ । बहुतों को चरखा-संघ- 
वाले रुई तौल देते और कता हुआ सूत मजदूरी देकर ले लेते हैं। अगर कभी 
किसी कारण से सूत खराब होने से, या रुपये की कमी से, सूत नहीं खरीदा 
जाता है तो वे गरीव इस तरह धाड़ मारकर रोने लगती हैं, मानों उतका 
लड़का अभी-अभी मर गया हो । यह तो उस समय की वात हैं जब हम लोग 
आाना-डेढ़ आना ही मजदूरी दे पाते थे। । 
खद्दर का एक अलग अर्थशास्त्र हैं। इस अर्थशास्त्र का आधार 
पश्चिम के अर्थशास्त्र के सिद्धांत नहीं हो सकते, क्योंकि उनके द्वारा तो 
अधिकाधिक घन इकट्ठा करने के लिए ज्यादा-से-ज्यादा चीजें तैयार की 

जाती हैं। उस अर्थंज्ञास्त्र के विद्वान भारतीय प्रोफेसर खादी के अर्थग्ास्त्र की 
बातें शीघ्रः नहीं समझते, क्योंकि उनका ज्ञान पुस्तकों के सिद्धांतों पर 
निर्भर करता है। व्यावहारिक ज्ञान उन्हें है नहीं । अरयंज्षास्त्र की वे पुरतके 
पाइचात्य देशों के अनुभवों पर हैं। यहां के अनुभवों को वे कैसे प्राप्त 
करें .? मुझसे कुछ लोगों ने कहा था कि मिलों के कारण ही इंग्लैण्ड इतना 
खुशहाल है; फिर उन्हें अपनाकर भारत क्यों नहीं ऐसा हो सकता ? छेकिन 
अगर सोचें तो इंग्लैण्ड के लोगों के खुशहाल होने का कारण कुछ गौर हूँ। 
एक तो वह चार करोड़ लोगों का देश हैँ । हमारे प्रांत की ही आवादी साढ़े 
तीन करोड़ है । वंगाल की आवादी हैं छः करोड़ । हमारे एक प्रांत के समान 
वह देश हैं; किन्तु उसने दुनिया के एक-तिहाई हिस्से पर अपना कब्जा जमा 
रखा है, जिन सबका वाजार उसने अपने मिलों के सारे माल की विक्री के 
लिए सुरक्षित रखा है । इसी कारण मिलों के द्वारा सामान तैयार करने- 
वाले जमंनी और जापान-जँसे देश, वाजार के लिए ही इतनी भयानक लड़ाई 
लड़ रहे हैं। यदि ४० करोड़ की आवादीवाला यह देश भी इंग्लैण्ड के 
समान मिलों के द्वारा उपज करने लगे, तो उसकी खपत के लिए आप सूर्य- 
लोक या चन्द्रछोक, किसका वाजार खोजेंगे ? 

भगवान ने हमें दो हाथ अपनी जरूरत और दूसरों की सेवा करने के 
लिए दिये हैं । लेने ही के लिए नहीं, देने के लिए भी मिले हैं । इसलिए उन 
हाथों को बेकार करनेवाली मिल की यह प्रथा घनवोर हिसा से लिपटी हुई 
है । जबतक हिन्दुस्तान में मिलें नहीं बनी थीं, विदेशी कपड़ा यहां आता था; 
किन्तु अब उनकी जगह भारतीय मिलों में वहुत कपड़ा बनने छग गया है 
तो भी उन लोगों की रोजी वापस नहीं लौटी, जो पहले चरखे-करघे से . 
अपनी रोजी कमाते थे । मशीनों से हिन्दुस्तान के उन लोगों को कोई विशेष 
लाभ नहीं पहुँचा । इसी तरह भारत में पहले जो चीनी बनती थी, 
उसे गांव के लोग बना लिया करते थे । कुछ दिनों वाद जावा से मिलों में 
बनी चीनी आने लगी । उसे देखकर यहां भी चीनी की मिले तैयार हुई । 
अब चीनी इतनी तैयार की जाने लगी हैँ कि यहां से वाहर जाती, है ॥ 

इससे इस देश का तो फायदा हुआ; किन्तु जावा और भारत दोनों के उन 
गरीबों के दुःख की, जो ये रोजगार करते थे, बढ़ती ही हुई । अतः वास्तव में 
'कोईं फायदा नहीं हुआ । एक जगह ऐश्वर्य तो दूसरी जगह गरीबी, यही मिल 
'की कृपा है । मशीन के द्वारा ज्यादा-से-ज्यादा उपज करने का एकमात्र कारण 
ज्यादा-से-ज्यादा घन छूटकर इकट्ठा करना हैं । अमरीका इत्यादि में 
'तो अन्न-बस्त्रादि को बहुत तैयार करने पर जब उनके लिए बाजार.नहीं 
मिलता तो, वे फालतू माल जलाकर खाक कर देते हैं, और थोड़ा ही, किन्तु 
'महंगा बेचते हैं। माल को सस्ता बेचने पर उन्हें कोई फायदा नहीं होता । 
इसी कारण आज युद्ध के लिए खूंख्वार साधनों की तैयारी में करोड़ों रुपये 
रोज लगते देख रहे हैं । ये गोली-बारूद, गैस और हवाई जहाज इत्यादि 
सिर्फ नष्ट करने या नप्ट होने के लिए बनाये जा रहे हैं। खद्दर का अर्थ- 
शास्त्र अहिंसा का अर्थशास्त्र हें । इसलिए मिल के साथ इसका कोई मुकाबला 
'नहीं । मुकाबला तो समान चीजों में होता है । यह तो उससे अलग ही 
चीज है । महात्माजी ने जब देखा कि मिल के कपड़े के दो-तीन आने गज होने 
के कारण खादी को भी लोग सस्ती बनाना चाह रहे हैं और मजदूरों को कम 
मजदूरी मिल रही है, तो उन्होंने कहा कि अगर खद्दर को बचाना चाहते हो 
तो तुम्हें सूत कातनेवालों को आठ आने रोज देना होगा और दूसरे मजदूरों 
को भी इसी तरह । हम लोगों ने इस वात को अच्छी तरह नहीं समझा । 
ऐसा करने पर खादी बहुत ही महंगी हो जाती । इसीलिए मजदूरी सिर्फ 
अढ़ाई आने कर दी गई। नतीजा यह हुआ कि ज्यादा पैसा मिलने के कारण 
अब कितने ही मन लगाकर तथा अधिक परिमाण में कातने लगे । खादी 
की खूब तरक्की हुईं; पर कीमत दुगुनी हो गई | हम लोगों की लड़ाई 
शुरू होने के पहले युद्ध के कारण यद्यपि मिलों के कपड़े की कीमत बहुत बढ़ 
गई। तथापि हमारे यहां खहर की कीमत बढ़ाने की कोई जरूरत . 
नहीं थी। इसीलिए वही कीमत रही । नतीजा यह हुआ कि खद्दर की खपत 
-और होने छगी। | 
'इसी बीच एक सुधार और हुआ | जब मिल के कपड़े सस्ते थे, तो कत्तिनें 


९ खादी फा अर्थशास्त्र 
सूत की मजदूरी लेकर खुद मिल के कपड़े खरीदकर पहनती थीं, इसलिए 
गांधीजी के आदेशानुसार उनसे कहा गया कि जो कत्तिनें खुद खादी पहनेंगी, 
हम उन्हींका सूत लेंगे । अब बहुतेरे कातनेवालों ने खुद पहनना शुरू कर 
दिया हैं । मजदूरी का छोटा-सा अंश काट लिया जाता है । जब एक साड़ी या 
कुरते की कीमत जमा हो जाती हैँ तो वह कपड़ा उन्हें दे दिया जाता है । 
उन्हें एक पासवुक मिली हुई है, जिसपर उनका जमा रुपया लिखा रहता 
है । कोई कत्तिन अपने लिए अलग सूत कातकर रखती है और बुनवा 
लेती है। इस तरह खहर ने ज्यादातर गरीव किसानों और मजदूरों को कपड़ा 
ही नहीं, रोटी भी दी है । मैंने हिसाव करके देखा हैँ कि खहर की कीमत 
में करीब एक-तिहाई हिस्सा किसान को, और इतना ही सूत कातनेवालों को 
और यही रकम बुनकरों को भी दी जाती है । कपड़े वेचनेवाले तो सैंकड़े 
दस या वारह पाते होंगे, किन्तु उनका भी तो संगठन करना ही पड़ता हूँ । 
खदर का यह अर्थशास्त्र महिसा का अर्थशास्त्र हैं। अहिसा का 
हिंसा से मुकाबला नहीं हो सकता । पदिचिम-पूरव के देश सिर्फ 
विचित्र-विचित्र विध्वंसक वस्तुओं को ही नहीं वना रहे, वल्कि खास तरह 
की मनःस्थिति भी पैदा करते हैं। इंग्लंण्ड और यूरोप के देशों में घूमने जाय॑ 
तो हरएक जगह युद्ध के स्मारक देखेंगे । यहां फलानी लड़ाई हुई थी, यह्‌ 
उसके विजेता हैं । इस तरह के स्मारकों को वहां लड़के वचपन से ही देखते 
हैं। उनके भी मन में उसी तरह के बहादुर वनने की इच्छा होती है । फल 
यह होता हैं कि वे लोग जान देकर भी जान लेना चाहते हैं; किन्तु हमारे 
देश की यह कभी प्रथा नहीं रही । अंग्रेजों ने भले ही प्लासी या बक्सर 
इत्यादि में युद्ध के स्मारक खड़े किये ;. किन्तु उसके पहले के मुसलमानों या 
हिन्दू जमाने के युद्ध-स्मारक हमारे देश में नहीं हैं। सच पूछिये तो 
यह हमारी संस्कृति ही नहीं । यों तो अंग्रेजों या अंग्रेजी शिक्षा से हमेशा ही 
हमारे बच्चों को यह झूठी सीख मिलतो रही है कि अंग्रेज ही इस देश में 
शांति लाये हैं। पहले हमेशा हिन्दुस्तान के लोग आपस में लड़ते रहते थे, 
पूरी अराजकता थी; किन्तु ये वातें विल्कुल झूठी हैं। हम जोर आप यों तो 

खेत की आड़ के लिए भी लड़ते रहते हैं; किन्तु यह भी कोई लड़ाई हैं ? 

,. यूरोप महादेश के छोटे-छोटे देश वास्तव में हमेशा लड़ते ही रहते 
है.। इन्हीं-पिछले १०० वर्षों से जितनी लड़ाइयां यूरोप में होती: 
रही हैं, उतनी हिन्दुस्तान के इतिहास में कभी नहीं देखीं । -सन्‌ 
१८६० से लेकर आजतक लगातार एक के बाद एक लड़ाई होती रही 
है. जर्मनी के विस्माक ने सन्‌ १८७० में फ्रांस को बुरी तरह हराया । फ्रांस 
ने १९१८ में उसका बदला-लिया; किन्तु १९४० में दूसरा ही रंग देखा । 
जर्मनी ने फ्रांस को रींद डाला । अभी कौन: जानता है कि क्या होगा ? किन्तु 
अगर इप्त लड़ाई के बाद भो लोग नहीं संभले और युद्ध खतम होने पर इंग्लैण्ड, 
रूस, चीन और अमरीका इत्यादि में, जो इस संमय साथी.नजर आ रहे हैं, 
उद्देश्यों की एकता नहीं हुई, तो कुछ ही वर्ष वाद इससे भी भयंकर युद्ध होगा. 
और छोगों-को झख भारकर अहिंसा की शरण लेनी पड़ेगी। अगर उसके बाद- 
भी-लोगों ने अहिंसा को नहीं अपनाया तो लड़कर मिट जायंगे और सारी 
सभ्यता को खाक में मिला देंगे । सम्यता आज भी मिट रही हैँ । यूरोप 
के बड़े-बड़े प्रोफेसर दिन-रात इसी बात की चेण्टा में हैं कि वे कैसे नये-तये 
विध्वंसक. अस्त्र ईजाद करें, जो मनुप्य का नाश तुरन्त कर दें | अब हमारे 
देश .में अगर ऐसी तैयारी की जाय, -.तो की जा सकती है; किन्तु 
उसमें बहुत दिन लगेंगे और जिस दिन-हम छोग आज की-सी - तैयारी कर 
पायंगे, उस दिन तक दुनिया हिंसा में बहुत दूर-तक आगे बढ़ चुकी होगी । 
इसलिए इस असंभव कल्पना से और हर तरह से हमारा कत्तंव्य हैँ कि हम 
अहिंसा के इस नये अस्त्र को ही हाथ में रखें, जिसमें न तो कोई खर्च है 
और न कोई मुकावरा । प्रतिपक्षी के मुकाबले हम-इस शस्त्र की लड़ाई में 
बहुत अधिक तैयार हैं और उसके पास इसकी कोई काट भी नहीं है। . - 

“हमारी संस्कृति के अनूकूल हमारे घर के. काम: की दूसरी चीजें 
ऐसी हैं ...जो यपाश्वात्य अर्थशास्त्र के प्रतिकूल ठहरती हैं । ग्रेंग* 
महाद्यय भारतीय घरों-की चक्की - इत्यादि देखकर चकित' रह गये थे; 
$ श्री रिचर्ड वो. श्रेग, 'अहिसा की शविति' आदि ग्रंथों के प्रणेता-। - - 

किन्तु हमारे यहां हमेशा-इस वात का ध्यान रखा गया है. कि. इतने 
सनृष्यों के जीवन-निर्वाह के लिए सभी व्यदितियों को ईश्वर अथवा प्रकृति 
की ओर से मिली श्षवितियों का उपयोग करना चाहिए - उन्हें शोपण पर 
जीने का कोई हक नहीं । गांधीजी मूल की वातों को पकड़ लेते हैं, इसलिए 
दुनिया आज नहीं तो कल, उनके आदेशों को अवश्य अपनायगी । 

--. मिल के द्वारा जो खाने-पीने की चीजें तैयार की जाती हैं, उनकी जीवन- 
द्रायिनी शवित खराब हो जाती है, कम हो जाती है या नप्ट हो.जाती है । 
इसलिए उनके खाने से लोगों को कम फायदा होता है। महात्माजी ने मिल के 
तेल की जगह कोल्हू में. कुछ ऐसा सुधार करवाया कि आज उसीकी नक़रू पर 
सरकार ने भी कई जगह कोल्हू-स्थापित किये हैं । कपड़े के बारे में तो आप 
काफी सुन चुके हैं । महंगा होने के कारण जिनको शिकायत हैं, उन॒को 
महात्माजी मूँहतोड़ उत्तर देते हैं कि यदि आपको खहद्दर से-प्रेम है. तो यह 
आपके लिए कभी महंगा हो नहीं सकता । आप क्यों नहीं अपने हाथ से सूत 
तैयार कर लेते हैं ? अपने २४ घंटे के समय का एक-एक मिनट दूसरे काम में 
लगानेवाले कितने आदमी हैं, जिन्हें यूत्त कातने की फुर्सत नहीं ?.. यदि 
गांधीजी इत्यादि बड़े-बड़े नेत्ताओं को भी अपने कपड़े के छायकः यूत कातने 
का समय मजे से मिल जाता है, तो कोई कारण नहीं कि और -लोगों को 
इसके लिए समय न मिले ! समय नहों मिलने का वहाना व्यर्थ हैं। एक 
घंटा रोज सूत कातने में चालीसों गज कपड़ा या इससे डूयोढ़ा -भी साल 
भर में मजे से निकाला जा सकता है, जबकि हिन्दुस्तान के प्रत्येक व्यक्ति 
के लिए कपड़े की औसत जरूरत १६ गज है । ;ल्‍ 

.: अस्वाद के नियमों के कारण गांधीजी पौष्टिक अच्छी चीजें खाने 
को तो मना नहीं करते; किन्तु स्वाद के लिए मसालेदार वनाकर खाने को 
जरूर निपिद्ध मानते हैं । आज आप बाजारों में मिलों के छंटे हुए साफ-साफ 
चावल पाते हैं, जिसका भात तो विल्कुल चमाचम होता हैं; लेकिन मोटे 
छिलके के बाद चावल पर जो लाल-लाल हिस्सा होता है, वास्तव में वही 
खाने की चीज है । उसे हम लोग कण' या गुणा” कहते हैं । अंग्रेजी में 


गांधीजो की देन प्र 


इसीको जीवन-शक्ति बढ़ानेवाला विटामिन' नामक पदार्थ कहते हूँ । 

मिल के छेंटे चावल में वह बिल्कुल नहीं रह पाता । रहा भी तो 
मांड में चला गया । सिट्ठी खाने से क्या फायदा ? हम लोग उस छेंटे 
कण को तो बैल को खिला देते हैँ और स्वयं छेंटे चावल की सिट्ठी खाते है । 
मिल के पिसे आदे में सार-तत्व बहुत जल जाता है। इसलिए गांधीजी ने 
चावल की शरीर की रक्षा और वृद्धि के लिए लाल हिस्से सहित और आटे 
को चोकर-सहित खाने की सम्मति दी है । कई आश्रमों में ऐसा करके हम 
लोगों ने देखा हैं कि कण और चोकर रहने देने से पौष्टुकृता और वजन दोनों 
बढ़ जाते हैं और इससे पांचवें हिस्से की बचत हो जाती हैं। हिन्दुस्तान में 
कुल चावल की पैदावार जरूरत से दस प्रतिशत अर्थात्‌ दसवां हिस्सा कम 
होती है । मंहात्माजी के इस उपाय को अपना लेने से एक तो पौप्टिकता की 
वृद्धि हो जाती है, दूसरे चावल की कमी पूरी होकर कुछ बच रहता 
है । इसमें तो स्वास्थ्य के बड़ें-वड़े विद्वान भी सहमत हैं । महंगी के कारण 
मद्रास सरकार ने अब गांधीजी के उपायों को अपनाते हुए यह घोषणा की 
हु कि इस साल चावल न छांटा जाय । 

इस तरह गांधीजी घरेलू उद्योगों पर जोर देते हैं। सूत कातना, 
खट्दर बुनता, तेल या चावल तैयार करना वगरा उन्हीं घरेलू उद्योगों 
के उंदाहरण हैं जिनका प्रयोग भी बहुत-कुछ हो चुका है। इससे बेकारी 
बिल्कुल दूर होती है और धन कां समवितरण होता हैं। घरेलू उद्योगों की 
अर्थ-व्यवस्था पूंजीवाद का जवर्दस्त विरोध करती हैँ | दरिद्र-नारायण 
की सेवा और रक्षा तो घरेल्‌ उद्योगों से हो सकती हैँ । यह भारतीय 
संस्कृति की अपनी चीज है, जिसके रूप में गांधीजी विश्वश्ांति का सन्देश 
देते हैं । 

गांवीवाद और समाजवाद का उद्देश्य यद्यपि वहुत-कुछ एक-ही-सा 
मालूम होता हैं फिर भी उनकी पहुँच के मार्ग में काफी अन्तर है । समाजवाद 
ब्यवित के सुधार को कोई पृथक महत्त्व नहीं देता । वह समाज की सारी 
व्यवस्था करके उसे प्रत्येक के माथे मढ़ता हैं । यह सभीको मान्य हूँ कि 
समप्टि व्यवित का ही समुदाय है, समाज व्यवितयों से ही वनता है; किन्तु 
प्रदन यह होता हैँ कि समाज को उन्नत बनाने के लिए पहले व्यवित को उन्नत 
बनाना होगा या किसी सामाजिक व्यवस्था के हारा हम समाज को उन्नत 
बना सकते हैं जिससे व्यक्ति की भी उन्नति हो पायगी ? गांधीवाद 
का कहना यह है कि व्यक्तियों के सुधार और उनकी उन्नत अवस्था के 
द्वारा ही समाज की उन्नत अवस्था स्थापित हो सकती है । समाजवाद को 
भी हिसा अख्तियार करने का कोई आग्रह नहीं हैं । वे वर्ग-संघर्ष कया 
अन्त कर समाज की शांति-व्यवस्था और अहिंसा की स्थापना करना 
चाहते हूँ । इसके लिए शुरू में यदि हिंसा का सहारा लेना पड़े तो वे इसमें 
कोई आपत्ति नहीं मानते । किन्तु व्यावहारिक रूप में यही दिखाई देता 
हैं कि समाजवादी रूस भी उसी तरह हिंसा की तैयारी करके युद्ध में प्रवृत्त 
हैँ जिस तरह दुनिया के दूसरे साम्राज्यवादी या फासिस्त राष्ट्र । इसलिए 
ऐसी अहिसा भी प्रतिहिसा पैदा करेंगी । गांधीवादी हिसा का तुरन्त 
परित्याग कर अहिंसा की साधना करते-करते अहिसा की स्थापना करना 


हक 


चाहता है । वह कोई सुधार या व्यवस्था मनुप्य पर ऊपर से नहीं झादना 

चाहता, वल्कि उसके भीतर से लाना चाहता हैं। समाजवाद की' 
व्यवस्था आजादी पाने पर शुरू हो सकती हैं; किन्तु गांधीवाद के सन्देश 
किसी भी हालत और किसी भी स्थिति में अपनाये जा सकते हैं । 

गांधीवाद और समाजवाद का अन्तर समझने के लिए हम इनकी 
आवश्यकताओं के मूल से शुरू करें। दोनों ही समाज की विशेष तरह - 
की व्यवस्था वतलाते हैं | समाज की अच्छी और शांतिपूर्ण व्यवस्था किस 
तरह हो ? समाज की अच्छी व्यवस्था हम किसलिए चाहते हैं ? सुख के 
लिए । किन्तु हमें सुख की परिभाषा जाननी होगी ।. गांधीवाद सुख- 
दुःख का.लगाव अन्त:करण से मानतः है । सुख भीतर का आनन्द हैँ। वह 
मन की एक विशेष स्थिति है; किस्तु समाजवाद बाहर की चीजों, कीं 
प्राप्ति और उसके उपभोग में सुख मानता है । देखना यह है कि सुर्ख 
वास्तव में. कौन हैं ? मान लीजिये, हमारे पास कोई चीज है जो हमें 
सुख देती है.। उससे सुख पाने के कांरण फिर हम वैसी दो चीजें चाहेंगे। 
इसी तरह ज्यादा-से-ज्यादा सुख पाने की हमारी तृष्णा बढ़ती जायगी-। 
दूसरी ओर, बहुतों के पास वह सुख नहीं है; किन्तु वे जानते हैं कि उस 
चीज में सुख है [| इसीलिए वे भी उस चीज को पाने के छिए कोशिश; 
छीना-झपदी  करेंगे। अब सुख की एक चीज, जो मेरे पास हैं, कईयों को 
अपनी - और खींचेगी, जिससे वे सभी मझसे वह चीज छीननी चाहेंगे । 
समाजवाद कहेंगा कि हम सभी के लिए वसी एक-एक या वरावर चीज दें 
द्गे। - 

: इंस तरह समाजवाद का मानना हैँ कि हमारी जरूरतें जितनी बढ़ेंगी, 
हम उनके लिए उतनी कोशिश करेंगे और हमारा उतना उत्थान होगा । 
चूंकि चीजों. में सुख की-स्थिति मानी जांती है, अतः हम ज्यादा-सें-ज्यादा 
ऐसी और- इससे भी अधिक सुखकर चीजें हासिरू करने की इच्छां रखेंगे। 
तृष्णा बढ़ंती जायगी । तृष्णा का कोई अन्त नहीं । मनुष्य बूढ़ा होता है; 
किन्तु तृष्णा तरुण होतीं जाती है । समांजवाद का यह मांग प्रवृत्ति-मार्ग है ।' 
इसमें- सुंख- की तृष्णा का कोई अन्त नहीं । तृष्णा का अन्त निवृत्ति-मार्ग 

' में ही संभव है । निवृत्ति अर्थात तृप्णा को रोककर उसका परित्याग करके 
हम उसपर विजय पा सकते हैं। इसका मतलब यह नहीं कि हम सुखकर 
चीजों का सेवन ही न करें । करें, किन्तु शरीर-रक्षा के निमित्त, सुख 
उठाने के निमित्त नहीं, और वह भी निलिप्त होकर । संसार की सारी 
चीजें क्षणिक हैँ । सुख का कोई भी सामान कुछ ही दिलों में नप्ट हो सकता 
है, किन्तु तष्णा बनी रहेगी । इसलिए सुख यदि वाहर की वस्तु में रहता 
हैं तो झगड़े बढ़ते हैं। वास्तव में कोई व्यवस्था नहीं होती । इसलिए हिन्दू 
धर्म और दूसरे धर्मों का यह विचार कि सुख हृदय का भाव है, गांधीवाद 
भी स्वीकार करता हैं। आनन्द की जो वौछार भीतर से होती है, उसे छीनने 
के लिए कोई झगड़ा नहीं करेगा ; क्योंकि वह तो एक भाव विशेष है। योगियों 
का आनन्द इसी तरह का आनन्द हैँ । मह॒पि रमण और गांधीजी इसी तरह 
के व्यवित थे । उनके पास भौतिक सुख के विशेप सामान नहीं थे । वे तो 
अकिचन ही थे; किन्तु उन्हें जो आनन्द प्राप्त था वह संसार में विरले ही 
पाते हैं। हम सोचकर देखें कि हमे हृदय की भावना को संतुप्ट करने में जो 
सुख मिलन है वह क्‍या जिद्ध नन्द में मिल सकता हू ? हमारे यहां राजा 
जनक का उदाहरण दिया जाता है । उन्हें भोग की सारी वस्तुएं प्राप्त थीं 
और वे उनका उपभोग करके भी उनसे निलिप्त रहते थे । ठीक उसी तरह 
हम भौतिक पदार्थों की आवश्यकता समझकर काम में लाते हैं; किन्तु 
आजकल के भौतिकवाद के समान उसीमें सुखवाद न मान ले। 

हममें शरीर ही सबकुछ नहीं, शरीर से भिन्न कोई वस्तु हैं । इसलिए 
शरीर की आवश्यकताओं से भिन्न दूसरी आवश्यकताएं भी है । इस घरीर 
का सर्वस्व आत्मा हूँ । प्रश्न यह उठता है कि दरीर आत्मा के अधीन 
है या आत्मा शरीर के ? भौतिकवाद तो हमें यही उत्तर देगा कि घरीर 
ही सबकुछ है, आत्मा उसीके अधीन हैं; किन्तु गांधीवाद हमें और 
हमारे शरीर को दो मानता है तथा देह को देही के अधीन मानहा हूँ । 
आत्मा के सुख के लिए बाहर की सुखकर वस्तुओं वी जञावश्यकता नहों 
पड़ती । गांधीजी का सागे मध्य-मार्ग है। अतः उसमें वाहर की वस्तुओं के 

प्रति उपेक्षा नहीं, किन्तु तूंप्णा पर पूरा नियंत्रण है | यहां अन्तर का सुख 
ही सुख माना जाता हैँ । खुख की यह परिभाषा मान लेने पर एक व्यवित 
का दूसरे व्यवित से और एक राष्ट्र का दूसरे राष्ट्र से संघर्ष बढ़ता हैँ । 
यह इसकी दार्शनिक व्याख्या हुई। 
वर्ग-संघर्ष का अन्त दोनों चाहते हैं, किन्तु इसका अन्त कैसे हो ? यह 
आप देखते हैं कि समाज में अर्थ के विषम बटवारे के कारण यह संघर्ष दिनों- 
' दिन उम्र होता जा रहा हैं । समाज में अधिकांश लोग अच्छी तरह निर्वा 
करने लायक भी योग्यता नहीं रखते, और थोड़े लोग लखपति और करोड़पति 
हैं। दोनों को वरावर कैसे किया जाय ? समाजवाद कहेगा कि हम अमीरों 
की सम्पत्ति छीनकर सबमें वरावर बांट देंगे । ऐसा करने पर एक अमीर 
तो मिट जाता है; किन्तु अधिक धन पाने का लछालसा-रूपी अमीर तो हृदय 
मैं बैठा ही रह जाता हैँ। गांधीवाद कहता है कि हमें उस अमीर की सम्पत्ति 
छीनने की जरूरत नहीं, क्योंकि इससे एक ओर प्रतिहिसा उत्पन्न होगी, 
“दूसरी ओर धन का सम्मान बढ़गा। अतः इसकी प्राप्ति के लिए संघर्ष 
बढ़ेगा । इसलिए गांधीवाद कहता है कि हम उस अमीर के हृदय को 
इस तरह बदल देंगे और उसके शोपण का मुँह इस तरह बन्द कर देंगे 
कि वह स्वयं अपनी खुशी से साधारण लोगों की श्रेणी में उत्तर आयगा। 
उसका. यह परिवर्त्तन व्यवित के ऊपर छादा हुआ परिवत्तंन नहीं होगा, 
बल्कि उसके भीतर से आया हुआ उसकी स्वेच्छा से उसके हृदय का परिवत्तंन 
होगा। यह अन्तर वास्तव में हिसा और अहिसा का अन्तर हैँ । हिसा के द्वारा 
बलूपूर्वक वर्ग-संघर्प मिटाने पर संघर्ष वास्तव में ममिटेगा नहीं, क्योंकि 
'जो ऐसा करेगा वही एक वर्ग वन जायगा। इससे वर्ग के विरुद्ध प्रतिहिसा की 
भावना वनी रहेगी। जबतक हिंसा उसे दवाकर रख सकेगी, दवी रहेगी; 
किन्तु उसके दुर्बल होते ही मौका- पाकर वह फिर पनप उठेगी और वर्ग- 
संघप॑ नया रूप के छेगा । इसलिए हिंसा के द्वारा वर्गहीन समाज की रचना 
एक खोखली वात है। हां, इसमें कोई शक नहीं कि दोनों ही अपने-अपने आदर्श 
की बात कहते हैं। आदर्श इसीलिए आदर्श हैं कि वह जीवन से हमेशा 


५७ गांधीवाद और समाजवाद 


ऊँचा रहे; किन्तु उसकी ओर चलने में जीवन को राह में जो मिलना 
हो सकता है वही काफी हो जाता है। गांबीवाद सेवा और त्याग 
को महत्त्व देता है । जिसका जितना बड़ा त्याग है, वह उतना सम्मान 
का पात्र हैं। अतः यह प्रवृत्ति के नहीं, निवृत्ति के मार्ग पर चलता हैं। इसी 
को यों भी कह सकते हैं कि यह व्यक्तिवाद को लेकर चलता हूँ । व्यवितयों 
के अधिकाधिक सुधार से यह समाज की उन्नत स्थिति की कल्पना 
करता है। | 

इस समय तक भारतवर्प की चारों दिद्ञाओं में बुद्धदेव के या उनके घर्मं 

के अनुयायी अशोक के चिह्न॒-स्तम्भ या तो खड़े पाये जाते हैं, या जहां खड़े नहीं 
हैं वहां टूटे-फूटे टुकड़ों की शक्ल में मिलते हैं। जो कुछ उस समय के उनके 
नियम थे, वे सव इन स्तंभों पर लिखे मिलते हैं । उन दिलों में ये बातें कागज पर 
छपाकर आसानी से सारे देश में नहीं मेजी जा सकती थीं और न उनका प्रचार 
किया जा सकता था | इसलिए उस समय के अनुसार अशोक ने यही निश्चय 
किया कि स्थान-स्थान पर इस तरह के स्तंभ खड़े किये जायं और जहां-जहां 
सौका मिला, उन नियमों को पत्थर पर खुदवाकर उनका प्रचार किया गया। 
इस तरह इनका प्रचार उत्तर से लेकर दक्षिण तक के प्रदेशों में और पर्चिम 
से लेकर पूर्व तक के प्रदेशों तक हुआ। आज भारत के प्रत्येक भाग में इस तरह 
के खुदे हुए लेख और स्तंभ मिलते हैं। यह बात उस समय के अनुरूप ही है । 
बुद्धेव के वाद पिछले पच्चीस-छव्बीस सौ वर्ष में भारतवप्प में दूसरा 
ऐसा कोई व्यवित नहीं हुआ, जिसने लोगों के जीवन पर इतनी गहरी छाप 
डाली हो जितनी गांधीजी ने डाली है । मेरा यह सौभाग्य रहा है कि ३०-३१ 
वर्ष तक गांधीजी के चरणों में रहकर में बहुत निकट से कुछ-न-कुछ करता 
रहा। मैंने एक जगह लिखा हैं कि गांधीजी वहुत बड़े महापुरुष थे और उनके 
नजदीक रहकर भी मैं उतना लाभ न उठा सका जितना उनके निकट रहने- 
वालों को उठाना चाहिए | यह बात सर्वथा ठीक है। मुझमें जितनी शक्ति 
थी उतना ही लाभ मैं उठा सका। मनुप्य में जितनी शक्ति और प्रतिभा होती 

हैं उसके अनुसार ही वह काम करता है। किसी वीमार से डाक्टर लोग यह 
कहें कि फलां औपधि पौष्टिक है और अगर वे उसे उस औपधि को दें 
भी; पर अगर वीमार में उसको पचाने की शक्ति न हो तो उसके लिए वह 
ओऔपधि किस काम की ? वह उस वीमार को लाभ नहीं पहुंचा सकती । यही 
वात बड़े लोगों-के समागम से होती हैं । जिस तरह गंगा नदी हिमालय 
से लेकर समुद्र तक १५००-१६०० मील वरावर वहती हैं, उसी तरह 
महात्मा गांधी अपनी ८० वर्ष की अवस्था तक लोगों को सिखाते गये और 
हमारे ऐहिक और पारलौकिक जीवन से सम्बन्ध रखनेवाली वातें वताते 
गये । गंगा तो सव जगह होकर बहती है, मगर उससे किसीको ज्यादा 
लाभ मिलता हैं और-किसीको कम । सबको वरावर लाभ नहीं मिल 
पाता। जिसमें जितनी शवित होती हैं वह उतना ही उससे लाभ उठाता 
'हैं। कोई छोटे-से-छोटे लोटे में उसका जल निकालकर पी सकता 
है और किसीके लिए वह भी संभव नहीं होता । गांधीजी का जीवन 
ऐसा ही था। जिसकी जितनी शक्ति थी वह उतना लाभ गांधीजी 
की जीवन-गंगा से हासिल करता था। में उनके नजदीक रहकर उनकी 
जीवन-गंगा से एक छोटा भर ही अमृत ले सका। 

गांधीजी का जीवन आदर्श जीवन था। वह अपने जीवन से लोगों को 
यह दिखा गये कि किस तरह मनुप्य को अपना जीवन बनाना चाहिए। 
'हमें यह समझ लेना चाहिए कि उन्हींके बताये हुए आदर्श पर चलकर 
हम अपना और देश का भला कर सकते हैं। हमें चाहिए कि हमेशा उनके 
आदर्श को सामने रखकर हम आगें बढ़ें । गांधीजी को यहां से गये अभी 
बहुत दिन नहीं हुए हैं। शायद हमने उनसे कुछ सीखा नहीं और ऐसा मालूम 
होता हैं कि वहुत-कुछ सुना नहीं, उनके साथ रहकर हम उनसे बहुत दूर 
बने रहे। हमने उनसे वही सीखा जो सीख सकते थे। एक कहावत है कि 
चिराग के नीचे अंधेरा ! वही कहावत यहां भी लागू होती हैं । हम चिराग के 
'नीचे रहते थे, फिर भी हमारा व्यवितत्व उनके प्रकाश से ज्योतिर्मंय न हुआ। 

भारतवर्ष के सामने आज यही सबसे बड़ी समस्या है कि गांधीजी के 

बताये हुए रास्ते पर कहां तक और कवेतेक चला जा सकता है और कंहां 
तक उसके बदले में दूसरे रास्ते पर चलने में इसकी भलाई हैं ? मेरा अपना 
विश्वास यह हैं कि भारतवर्ष के लिए ही नहीं, सारे संसार के लिए 
गांधीजी के बताये रास्ते के सिवाय कोई दूसरा रास्ता नहीं है। अगरे 
हम शांति चाहते हैं, सुख चाहते हैं, सचमुच मनुष्य बनकर रहना चाहते 
है, तो हमें चाहिए कि हम गांधीजी के बताये हुए मार्ग पर चलकर अपनी 
और साथ-साथ सारे संसार की भलाई करें। आज दुनिया में नये-नये 
आविष्कार हो रहे हैं ।. वैज्ञानिक आविष्कारों के फल आज हमको- मिले 
रहे हैं। उनको देखकर हम लुभा जाते हैं; पर इस लोभ को देखकर अवसर 
मुझे डर लगता हैँ कि कहीं हम गलत रास्ते पर न चले जाय॑ । पहले भी 
ऐसे हुआ है । दूसरे देश के लोगों ने यहां की शिक्षा से फायदा उठायो 
और हम इस देश में रहते हुए भी उससे वंचित रहे । गांधीजी के जीवन 
से हमने लगभग कुछ नहीं सीखा । हो सकता है कि उन्होंने जो-कुछ 
बताया उसको हम भूल जायं, और दूसरे देश के लोग, जिन्होंने उनकी 
शिक्षा को अपनाया हो, हमारे यहां आकर हमको उनकी शिक्षा का पाठ 
नये सिरे से पढ़ायें। भगवान वुद्धदेव भारत में पैदा हुए । हमने उनसे जो- 
कुछ सीखा था, हम उसको भूल गये । देश के वाहर के लोगों ने उनके 
सिखाये हुए मार्ग पर चलकर बहुत-कुछ लाभ उठाया और वही लोग 
आज हमको उनका संदेश सुना रहे है। ८० वर्ष की अवस्था तक भगवान 
बुद्ध इस देश में प्रचार करते रहे | गांधीजी भी ८० वर्ष तक प्रचार करते 
रहे । सारे देश में भ्रमण करके उन्होंने लोगों को शिक्षा दी। उनके जीवन 
में, और जीवन के वाद भी, करोड़ों लोगों ने उनकी शिक्षा को ग्रहण किया 
था । मगर सारे देश में देखा जाय तो आज इने-मिने वुद्ध-मतवाले मिलते 
हैं, जबकि दूसरे देशों में आज भी करोड़ों की संख्या में बुद्ध-मतवाले लोग 
मिलते हैँ । हां, यह ठीक है कि उनका वहिष्कार नहीं किया गया । मेरा 
विचार हूँ कि बुद्धदेव की शिक्षा हमारे देशवासियों ने बहुत हद तक अपने 
जीवन में अपना ली । मैं चाहता हूं कि इसी तरह हम गांधीजी के आदर्शो के 

अनुकूल आच रण करें। जो-जो मुसीवतें हमारे सिर पर आयें, उनसे हम 
बचें। गांधीजी चाहते थे कि एक-दूसरे के साथ प्रेम का व्यवहार किया जाय । 
हम आपस में मिल-जुलकर रहें । सिर्फ अपने ही लोगों से नहीं, वल्कि 
मनुष्यमात्र से प्रेम का वर्ताव करें। इस शिक्षा को हमें ध्यान में रखकर अपने 
जीवन को उसी तरह बनाने का प्रयत्न करना चाहिए । इससे सारे देश का 
उद्धार होगा | 

महात्मा गांधी स्मृति मंदिर, बंचई का 

उद्घाटन-भाषण । 

६-४-५० 


की 

जव पृज्य बापू पहले-पहल १९२२ में गिरफ्तार हुए थे, उसके बाद देश" 
में एक ऐसा वायुमंडल बना, जिसमें कुछ छोग एक तरफ और कुछ 
दूसरी तरफ हो गये और जमनालालजी की प्रेरणा से यह निश्चय 
किया गया कि एक गां धी-सेवा-संघ स्थापित किया जाय, जिसमें महात्माजी के 
विचारों क्रा छोग अध्ययन करें, इससे जो लोग उनको मानते हैं वे उन 
विचारीं के अनुसार अपना जीवन विता सकेंगे। इस तरह 'गांधी-सेवा-संघ' 
की स्थापना हुई, जो १९४० तक चलता रहा। अन्त में महात्माजी ने स्वयं 
सोचा कि सेवा-संघ के अछूग रहने की जरूरत नहीं है और उन्होंने उसे 
बन्द कर दिया। जबसे उनके नाम पर कोई अलग चीज नहीं हैं । मगर जो 
लोग संघ में रहे, और जो उस सिद्धांत से सहमत हैं वे अपनी दवित 
भर इस काम को जेसे भी हो, चला रहे हैं । जिस दिन महात्माजी 
का स्वर्गवास हुआ, उस दिन में वर्धा ही में था और उसी दिन यहां 
आया था। यहां आने के दो-तीन घंटे वाद रेडियो से खबर मिली और 
उसी रात मुझे दिल्ली वापस जाना पड़ा । तत्काछू उसके चन्द दिनों वाद 
उस सम्मेलन के लिए फिर यहां आना पड़ा, जिसके लिए पहले 
आया था । महात्माजी का विचार था कि ३-४ फरवरी को यहां 
पर देश में जितने रचनात्मक काम करनेवाले थे, उनका सम्मेलन करके 
इस वात पर विचार किया जाय कि आगे से किस प्रकार रचनात्मक 
काम चलाये जायं। इसके लिए महात्माजी ने मुझसे कहा था कि में 

२ तारीख को यहां पहुंच जाऊं। दो दिन पहले मैं यहां जाया। दुर्भाग्यवश 
३० जनवरी को ५ बजे शाम को महात्माजी की मृत्यु हो गई । अतएव वह 
सम्मेलन निश्चित समय पर नहीं हो सका | वह कुछ दिनों के वाद हुआ । 
उसमें सरदार वललभभाई भी जाये, जवाहरलालजी जाये और दूसरे भाई 
भी आये। उस वक्‍त यह सोचा गया कि महात्माजी का जो कार्यक्रन 
सर्वोदय का था, उसे चलाना चाहिए। यह भी विचार हुआ कि उसके लिए 
एक संस्था कायम की जाय । कुछ लोगों का विचार था कि उसकी जरूरत 
नहीं है, क्योंकि वह एक सम्प्रदाय-जेसी चीज वन जायगी, जो हानिकारक 
होगी । इसलिए 'सर्वोदिय समाज को वह रूप नहीं दिया गया जिसका कोई 
खास संविधान हो । यह समझा गया कि जो लोग महात्माजी के विचारों 
से सहमत हैं, उनके अनुसार काम करते हूँ, वे सब इसके सदस्य समझे 
जायंगे और उनका एक भाईचारा हो जिसमें यह सव काम चलता रहे । इसी 
सिलसिले में एक साल के वाद अप्रैल में राऊ में एक सम्मेलन हुआ। 

यहां जो काम हो रहा है, उसके बारे में कुछ कहने का में अपने को 
अधिकारी नहीं मानता हूं, क्योंकि जो काम में लगे हैं, वे ही इसके अधिकारी 


इसका पूरा ज्ञान नहीं हो सकता कि यहां क्या हो रहा हैं। इसलिए 
में इतना कह सकता हूं कि यह काम अत्यंत आवश्यक हूँ। इसमें चाहे 
कोई आवे, नहीं आवे, जो इसमें रहे, वह इस काम को चल्यना रहें और 
अगर मेरे जैसे लोग इसके अन्दर आकर काम नहीं कर सकते हैं, उनका 
धर्म होता है कि वे आपके काम में कुछ प्रोत्साहन दें । और अगर कुछ नहीं 
करें, तो कम-से-कम आपके काम में वे किसी तरह रोड़ा ने अठवावें 
बाधा न दें । आप सब जो इस कार्यक्रम का बहुत कुछ अनुभव प्राप्त 
चुके हैं इसे और बढ़ावें। महात्माजी तो चले गये हैँ; मगर 
उनकी कऋृतियां मौजूद हैं और अगर कोई मनृप्य घशरीर धारण 
करके आता हैँ, तो शरीर से वह सदा नहीं रहता; पर उसकी हूतियां 


ता जे 
चल है 


रहती हैं। उसी तरह महात्माजी शरीर से चले गये हैँ मगर जो काम वह 

कर गये हैं, वे रहेंगे। उनकी कृतियों को कायम रखने के लिए जो 
जहां हों,.वे त्याग के साथ, श्रद्धा के.साथ काम करें.) यही एक.चीज हैं जो 
उनकी कृृतियों को आगे बढ़ाने में मददगार होगी । यों तो उन कृतियों में 
इतनी, शक्ति है, उनके काम ऐसे हैँ, उनके सिद्धांत ऐसे हैँ, नियम ऐसे 
हैं, कि वे कृतियां बढ़ेंगी, इसमें कोई शक नहीं है । 

» “ में देखता हूँ कि इन चीज़ों में हमको अन्धकार मालूम देता है। 
ऐसा. .छगता है कि हम एक-एक करके उनको छोड़ते जा रहे 
हैं.। वास्तव में ऐसी बात ह, इसे हम नामंजूर नहीं कर सकते | मगर 
वह चीज अपने स्थान पर है । इसमें कभी कमी होती है, कभी ढिलाई पड़ती 
है.। पर इसको कायम रखना है। २५ वर्ष से अधिक हुए, सर ग्रेग ने 
महात्माजी के काम को देखा। उस वक्‍त इतनी संस्थाएं नहीं थीं। सिर्फ 
खादी का काम होता था, इस तरह से ग्रामोद्योग का काम तव आरम्भ नहीं 
हुआ था। घानी तल, पूर्ण चावल आदि चीजें हमारे सामने उस वक्‍त नहीं 
आई थीं । मगर खादी और चरखे को देखकर ही उन्होंने कहा कि किसी-न- 
क्रिसी दिन ये चीजें आयंगी ! वह किसी अमरीकन कंपनी के इंजीनियर 
थे.। .एक बार हमारे विहार में वह एक गांव में गये । .उन्होंने देखा कि 
चंक्‍की से आटा पीसा जा रहा है, सिलौटी पर मसाला पीसा जा रहा हैं, 
घर में रसोई बन रही है और रोटी पक रही है । इन सबको देखकर उनको 
बहुत आइचय हुआ । ये चीजें घर-घर में होती हैं । उन्होंने कहा कि हम 
चाहते हैं कि इन चीजों को भारतवर्प ५० वर्ष कायम रखें ) ५० वर्षो के 
बाद संसार फिर इन चीजों की ओर लौठेगा। अभी तो ये चीजें नहीं 
टिकेंगी । जिस तरह से संसार में कल-पुर्जे बनाये गये और अब 
उसमें फेल हो गये हैं, उसी तरह हो सकता है कि कुछ दिनों के लिए घर में 
आटा पीसना और रोटी बनाना छोग भूल जायंगे । मगर यदि चक्की कायम 
रह गई तो संसार को यह फिर मिलेगी, और में चाहता हूं कि भारत इसे 
काग्रम रखे, जिसके वाद में चक्की का आविष्कार करने की जरूरत न पड़े । 
वही बात इस वक्‍त में कहता हूं। में उसी तरह के विचार वाला हूं। में मानता 

हूं कि यह हो सकता हैँ कि जो होड़ चल रही हैं उसमें इस तरह की चीजें 
बुझ जाय॑, दूसरी वातों के सामने उनकी कदर न रहे। मैं यह भी मानता हूं 
कि जो असर है उसे भी लोग अन्य वातों में भुला सकते हैं। मगर मेरी यह 
भी मान्यता है कि इसमें जो एक प्रकार की शक्ति है उस शक्ति से वह बच 
सकती हैं, गायव नहीं हो सकती । आज हम देखते हैं कि एक बढ़ा 
कारखाना हैं, उससे कितना काम हम लोग करते हैं ! यहां वर्षा 
शहर में एक जगह पावर हाउस हैं, जहां कोयला जलाया जाता हैं और 
उससे विजली पैदा होती है जो शहर को जगमगा देती हैं और हम लोग 
आदइचयं में पड़ जाते हैं। मगर हम यह भूल जाते हैं कि इतनी वत्ती जलाने 
के लिए हमें इतना खर्च करना पड़ता है ! हमींको नहीं, संसार को भी । 
कोयले के बनने में न मालूम लाखों वर्ष लगते हैं और तव कोयला तैयार 
होता हूँ । इतने लाख वर्ष में वनें कोयले को हम फूंक देते हैं। मगर हम यह्‌ 
मूल जाते हैं कि इस कोयले की जगह हम दूसरा कोयला पैदा नहीं 
कर सकते । आज की नई सम्यता में पहले की संचित चीजों को घुंआ- 
धार खचच कर रहे हैं। हो सकता हैं कि कोई समय आ जाय जब विज्ञान के 
जरिये इन चीजों को भी लोग पैदा करने लूग जायं | मगर अभीतक हम 
केवल खर्च ही कर रहे हँ--जो चीजें प्रकृति ने पहले तैयार करके हमें दी 
हैं, उनको हम खर्च कर रहे हैं, उनको हम बढ़ा नहीं रहे हैं । 

महात्माजी की शिक्षा में जो चीजें हैं, उनको देखिये । अभी आपने 
जो दीप जलाया, उसको आप वढ़ा सकते हैं, कितनी ही दूर तक वढ़ा- 
कर ले जा सकते हैं। कोबछा न जलाकर जव हम लकड़ी जलाते पे तो 
उसे हम पैदा भी कर लेते थे । वह सदा के लिए सतम नहीं हो सकती । एक 
वृक्ष काटकर दूसरा लगा देते थे ओर इसी तरह हमारा काम चलता था । 
आज हम एक त्तरह से प्रवाह में बहते जा रहे हैं। माठूम नहीं, हम इसे रोक 
सकेंगे या नहीं । मेरा अपना विश्वास हैँ कि महात्माजी ने जो रास्ता 
बतलाया है, उस रास्ते पर अगर चलेंगे तो उसे रोकने में हम कामयाव 
हो सकते हैं। अपनी कमजोरी से उसे हम न रोक कूके, यह दूसरी बात हूं। 


गांधीजी की.देतव.... ६६ 


मगर इसमें इतनी ताकत है कि उसे हम रोक सकते हैं। अगर आप इसे जारी 
रखेंगे, तो एक समय आयगा जब आप फिर संसार को इन चीजों को 
'दिखलायंगे और संसार के लोग इसे कबूल करेंगे । मैं इन प्राचीन विचारों 
का समर्थक हूं और प्रगतिशील विचारों के साथ नहीं चलनेवालं हूं, यह मेरा 
मानना हैं । मगर प्रगति क्या है इसमें भी होगों का अलरूग-अछरूग मत हो 
सकता है । हम जिसको प्रगति कहते हैं, हो सकता हैं कि दूसरे उसको 
प्रगति न समझते हों, उसको एक अतिक्रियावादी चीज समझते हों । 
उसी तरह से, जिसे दूसरे प्रगति समझते हैं, उसे हम प्रगति नहीं समझते । 
यह तो अपना-अपना विश्वास हैं। हम चाहते हैं कि सब चीजों को 
महात्माजी के मौलिक सिद्धांतों की कसौटी पर जांचकर उसका अर्थ 
निकालें और काम करें । 

, सेवाप्राम में कार्यकर्ताओं 

की सभा में भाषण । 

| शक्ति का स्रोत 

आज महात्मा गांधी की पुष्य-तिथि है । हम इसलिए इकट्ठे हुए 
हैं कि ईइवर की प्रार्थना करें और महात्माजी का गुण-गान करें और जो- 
कुछ उन्होंने हमको सिखाया-बताया, उसको याद करें। मह्दात्माजी ने 
देश को बहुत-कुछ बताया, बड़ी शक्ति दी; पर उन्होंने स्वयं वह णशवित 
कहां से पाई, जिसका उन्होंने सारे देश में और संसार में वितरण किया ? 

वह मानते थे और वार-वार कहते और लिखते थे कि उनकी 
सारी शवित ईश्वर की दी हुई हैँ। रामनाम की शवित हैँ और उन्होंने 
जो-कुछ किया, उसीके वछ से किया। अन्तिम शब्द भी जो उनके मुंह से 
निकला, वह था--है राम । तुलसीदास ने लिखा है--- 

जन्म-जन्म मुनि यत्न फराहों । 
अन्त राम मुख आवत नाहों॥ 

बहुत जन्मों की तपस्या के वाद भी अन्त में जब मनुप्य का शरीर 
जाता हैं तो उस वक्‍त वह ईश्वर को भूल जाता हैं । यह पुष्य जोर तपस्या 
का फल है कि किसीको अन्तिम समय में ईश्वर का स्मरण आ जाय 
और उसका नाम वह ले ले। महात्मा गांधी ने अपनी सारी जिन्दगी में जो 
तपस्या की, जो काम किया उसे उन्होंने संसार के लिए दे दिया और अन्त 
में ईश्वर का नाम लेते हुए वह शरीर को छोड़कर ईश्वर में जाकर 
मिल गये । 

आज इस देश में कुछ ऐसी हृवा-सी चल पड़ी हैं कि लोग ईश्वर 

गांधीजी ने इस देश में अपने बहुत वर्ष बिताये और सारे देश में 
उन्होंने कई बार दौरा किया। करोड़ों पुरुषों और स्त्रियों से उनकी मुलाकात 
हुई | कितने आदमी यहाँ के आश्रमों में आकर रह गये और उनके भाषणों 
को सुनकर, उनके लेखों को पढ़कर न मालूम कितने लोगों ने लाभ उठाया। 
मगर यह बात हमको माननी होगी कि जो राजकीय काम उन्होंने उठाया 
उसमें से देश को स्वराज्य दिलाने के काम में लोगों ने अधिक दिलचस्पी 
ही, अधिक रस लिया और स्वराज्य के वाद भारत में जिस तरह की 
समाज-रचना की उनकी अभिलापा थी, उसके सम्बन्ध में छोगों ने कुछ कम 
दिलचस्पी ली । अगर हम यह कहें कि बहुतेरों ने इसको नहीं समझा, तो 
यह अत्युवित न होगी । आप जो छोग इसमें लगे हुए हैं, उनकी वात मं नहीं 
कहता, मगर बाहर के लोगों में थोड़े हैं जो महात्माजी के समाज 
के चित्र को घुंधले तरीके से भी अपनी आँखों के सामने रख सके हों । अगर 
किन्‍्हीं लोगों के सामने वह चित्र आता भी है तो बहुत कम हैं 
जो उससे खुश होते हैं | कुछ लोग ऐसे हैं जो उसको पसन्द भी नहीं करते । 
आज की दुनिया एक तरफ चल रही है और गांधीजी दूसरी तरफ 
चलाना चाहते थे। वात दरअसल यह है कि गांधीजी, जो-कुछ इस वक्‍त की 
चीजों में अच्छाई है, उसको छोड़ना नहीं चाहते थे मगर उनके दिमाग 
में समाज का विचार कुछ दूसरा ही था, जो आज के समाज से भिन्न हो 
सकता है । ऐसी अवस्था में लोग उसको ठीक तरह नहीं समझ पाये, और 

जिन्होंने थोड़ा-बहुत समझा, उन्होंने अगर उसे आग्रहपूर्वक स्वीकार नहीं 
किया तो इसमें कोई आइचर्य की वात नहीं है। इसलिए आप लोग जो 
इसपर विश्वास रखते हैं कि उनका काम मुश्किल तो है, लेकिन महत्त्व 
रखता है, उनके लिए मैं यही कहृगा कि छोग कुछ भी कहें, कुछ भी सोचें, वे 
आपके काम को पसन्द करें या न करें, आपको प्रोत्साहन दें या न दें, 
लेकिन आपको काम करते जाना हैं और आपको अपना काम करके उसका 
नतीजा दिखलाकर दूसरों को अपनी तरफ खींचना हैँ । वाद-विवाद के 
जोर पर, बहस करके आप उन्हें अपनी तरफ नहीं खींच सकते। वे 
जब तराजू के एक पलड़े पर आज की चमक-दमक की चीजें 
रखेंगे और दूसरी तरफ खादी को रखेंगे ओर समझेंगे कि चमकीले कपड़े 
से खादी अच्छी है तो उसको वे पसन्द करेंगे | अर्थात्‌ अनुभव से जब 
उन्हें खादी की खूबी मालूम हो जायगी तभी उसको पसन्द करेंगे । यह 
काम आपके सिर पर है । महात्माजी का इतना प्रभाव था और उतका 
इतना बड़ा व्यक्तित्व था कि जो कहते थे उसे अगर लोग नहीं समझते 
थे, दिल से नहीं मानते थे तो भी कुछ देर के लिए उसे कर लेते थे, और जब 
वह बात नहीं है । अव जो काम करेंगे उससे धोड़ा विश्वास होगा, और जब 
समझ में आयगा तभी वह काम करेंगे । किसी के कहने से अब कोई कुछ 
करनेवाला नहीं है। इसलिए में यह चाहता हूं कि आपका काम जोरों 
से चले । 

अभी श्रद्धेय जाजूजी ने कहा कि जो लोग इस काम में छगे हुए 
हैं, उनको संतोप होना चाहिए । लेकिन मेरे-जसे लोगों को उससे असंतोष 
ही रहना चाहिए। में आपसे कहता हूं कि मुस्ते असन्तोप बहुत है, 
इसलिए नहीं कि काम कम होता हैँ या कुछ लोग इसके महत्त्व को 
नहीं समझ रहे हैं, या इस तरफ हमारा ध्यान नहीं जाता हैं और घगर 
जाता है तो इस तरीके से कि जैसे नहीं जाना चाहिए । हम समझते है कि 
किसी कमजोरी की वजह से काम नहीं होता है, तो असंत्तोप की बात नहीं । 
लेकिन जब हम समझते हैं कि यह काम ठोक है, फिर भी हम उसे नहीं 

कर पाते, तो असन्तोष और अंधिक हो जाता है। ' 

- गांधीजी के कार्य के कई पहल थे, उसमें कई वातें थीं। जब हम आपस 
में बैठते हैं तो एक किस्सा कहा करते हैं: किसी गांव में एक हाथी गया; 
जहां कई अन्धे थे । उन्होंने हाथी नहीं देखा था । उनमें से किसी ने हाथी 
की पूँछ पकड़ी तो समझा कि हाथी वैसा ही होता है । किसी ने पांव पकड़ा 
तो समझा कि हाथी खंभे के समान होता है। किसी ने पीठ को छुआ तो - 
उसको हाथी दूसरे ही किस्म का मालूम हुआ । हाथी कसा होता है येह 
किसी को मालूम न हो सका । तो गांधीजी के कार्य के जितने पहलू थे 
उन सबका उद्देश्य एक समाज का संगठन करना था, उसको हम नहीं 
देखते । उनके कार्य के एक अंश को लेकर हमारा विश्वास हो जाता है 
कि वही असली चीज हैँ और उसीपर हम जोर देने लग जाते हैँ | दूसरे 
लोग दूसरी चीज को ठीक समझते हैं और उसपर जोर देने लगते हैं ॥: 
नतीजा यह होता है कि आंशिक चीज को लेकर जोर देते हैं और दूसरी चीजों' 
की तरफ हमारा ध्यान नहीं जाता । इसका नतीजा यह होगा कि जैसा, 
गांधीजी चाहते थे वैसा नहीं हो सकता । मैं समझता हूं कि एक आदमी 
हरएक चीज को नहीं कर सकता और उसे किसी एक चीज में खासियत: 
हासिल करनी होगी; लेकिन साथ-साथ उसका और चीजों से क्या संबंध 
हैं, उसे सामने रखना हैँ | स्पेशलाइज़ेशन का यही अर्थ है । ' एक चीज 
पर हम जोर देने लगते है और दूसरी चीजों को भुला जाते हैं। यह 
स्पेशलाइजेशन नहीं है । मिसाल के तौर पर गांधीजी चाहते थे कि 
देश में मुसलमान, ईसाई, पारसी, सिख, हिदू--सबमें मेल होना 
चाहिए। यह सिद्धांत की वात थी, इसे सवको मानना चाहिए । इसी तरह 
गांधीजी ने कहा था : सूर्य जैसे सब ग्रहों में केन्द्र माना जाता है, वैसे ही 
चरखा सब ग्रामोद्योंगों का केन्द्र माना जाय। अब हम चरखें ही को ठीक 

मारने, और चीजों को भूल जाय॑, तो हम कह सकते हैं कि यह गांधीजी" के 
. कार्यक्रम के सही मानी नहीं हुए । उसी तरह एक-दूसरे का आपंस में मेल 
होता जरूरी चीज हैं; लेकिन हम उसीपर जोर दें और दूसरी चीजों पर 

ध्यान न दें, तो मैं कहूंगा कि वह भी ठीक नहीं । उसी तरह से तालीमी 
संघ का काम हूँ । ताछीमी संघ के काम का, जैसा जादादेवी ,ने, कहा, 
समग्र चित्र बापू के सामने था, जिसको सारे समाज का चित्र अपने 
दिमाग में रखकर उन्होंने तैयार किया था । इस तरह की. जात 
तो ठीक हैँ। अगर वह काम पूरा हो तो उसके माने यह ई कि श्रव 
काम पूरे हो जाते हैं । लेकिन हम कहें कि किसी गाँव में बैठकर : हमें 
उसीको बढ़ाना है, तो इतना ही काम हमारा नहीं है । जो रचनात्मक 
काम में लगे हुए हैं वे उसके एक-एक अंश को लेकर भाग रहे हैं कौर दूसरी 
चीजों पर जोर नहीं देते हैँ। इसी तरह हमारी सरकार की नीति गांधीजी 
की नीति से १६ आने नहीं मिलती हूँ | आपका यह कहना कि में गवर्मोट 
का हेड हूँ और गवर्मेंट की शिकायत करता हूँ, ठीक होगा । खझेकिन बात 
ऐसी हैँ कि गांधीजी जो कार्यक्रम रखना चाहते थे, उसपर गवर्मेट नहीं 
पल रही हँ--त केन्द्रीय सरकार चल रही है और न किसी प्रांत की 
सरकार चल रही है । हम उनकी एक चीज भी नहीं कर पाये हैं । कुछ थोड़ा- 
बहुत हमने इधर-उधर कर लिया हूँ; लेकिन उनके ध्येय को सामने रसकर 
हम आगे नहीं वढ़ रहे हैं । 

गांधीजी का समाज का जो चित्र था, वह हमारी सरकार के सामने 
नहीं हैं। इस वक्‍त संसार में जो चित्र है, उन्हीमें घोड़ा-बहुत परिवत्तंन करके 
हम भी चल रहे हैं । उसमें आमूल परिवर्त्तन हम नहीं करना चाहते । 
हम चाहते हैं कि जो समाज की रचना और देशों में है, उसत्तक हम 
कैसे पहुंचें। उसमें हम कुछ भारत की खासियत भी रखना चाहते है, यह 
ठीक हूँ; लेकिन जैसा गांधीजी चाहते थे वैसा चित्र हमारे सामने नहीं हूँ । 
तो जो चीज ही हमारे सामने नहीं, उस पर हम काम कंसे कर सकते 
है ? आपको ऐसा लगता हैं कि गवर्मेट जापकी सेवा नहीं छे रही है 
स्वाभाविक हैँ । लेकिन में यह चाहता हूँ कि जाप गवर्मेट पर ही भरोसा 
न करें । हां, आपको जितनी मदद गवर्मेट से मिले, ले लोडिये 
जो जाप दवाव डालकर कराना चाहें, करा ले। कोई भी सरवगर ददाव 

डालने से ही रास्ते पर आती है । लेकिन आप स्वतन्त्र रहकर काम 
“करें तभी यह काम ठीक चलेगा । गांधीजी ने कहा था कि इन संस्थाओं . 
“के लिए वह ब्रिटिश सरकार से कोई मदद नहीं लेंगे, क्योंकि वह मानते थे 
“कि उनकी मदद लेने से उनके रास्ते पर उनको चलना पड़ेगा | वही 
चीज आज भी हैँ । अगर आपने सरकार पर भरोसा किया तो उसकी नीति 
'पर्‌ आपको चलना होगा; लेकिन आपको उसकी नीति पर नहीं चलना है, 
“ आपको तो उसी नीति को वदलवाना हैँ । जो-कुछ भी आप काम करें, 
'उसका फल दिखलाकर उनको मजबूर कीजिये कि वह आपके रास्ते 
'पर आवें । पे 
सैवाग्राम में रचनात्मक कार्यकर्त्ताओं और 
' आश्रमवासियों के बीच दिया गया भाषण। 

' ४-९-५१ 

आज से करीव ३५ वर्ष हुए होंगे जब महात्मा गांधी उड़ीसा 
में अकाल पीड़ित अस्थिपंजरों को देखकर बहुत द्रवित हुए थे ओर 
उन्होंने कहा था कि एक प्रकार से दरिद्रनारायण के दर्शन उनको यहां पर 
ही मिले थे। उन दिनों के और आज के भारतवर्प में बहुत अन्तर पड़ गया है, 
मगर हम आज भी यह नहीं कह सकते हैं कि देश से दुप्काल को हम विल्कुल 
निकाल सके हैं और भूख के कारण कहीं भी कोई हिन्दुस्तानी आज नहीं मर 
सकता है । हम चाहते हैं कि इस देश में लोग सुख से रहें, भूख से नहीं मरें, 
बीमारी हो तो उससे भी बचने का साधन उनके पास उपस्थित रहे और 
शिक्षाएं इत्यादि की सुविधाएं भी उनको मिलें। इसी ध्येय को सामने रखकर 
इस समय सारे भारतवर्प में अनेकानेक प्रकार की थोजनाएं चल रही हूँ 
और इसका प्रयत्न किया जा रहा हूँ कि हमारे लोगों का जीवन स्तर ऊंचा 
हो । यह जरूरी है, क्योंकि जवतक मनुष्य को भर पेट भोजन नहीं मिले, 
उसके पास आराम के लिए कोई सुरक्षित स्थान नहीं हो, शरीर ढकने के 
लिए उसके पास वस्त्र नहीं हो, तवतक और चीजों पर वह ध्यान नहीं लगा 
सकता । ये चीजें उसके पास होनी चाहिएं और तभी वह और बातें सोच 
सकता हूँ | इसीलिए महात्मा गांधी ने एक मतेवा यह भी कहा पा कि 
अगर भूखे आदमी को ईश्वर की भवित करने को कहा जाय तो वह नहीं कर 
सकता, वह तो ईश्वर को रोटी के रूप म ही देस सकता है, उसके सामने 
ईश्वर का कोई दूसरा रूप नहीं हो सकता । अपने देश से इस तरह दी कमी 

दूर कर दें तो सब लोग सुख से रहें । 

साथ ही हमको यह भी देखना है कि उस रोटी और सुख की तलाश में 
हम कहीं ऐसा न वह जायं कि और सब चीजों की हम बिल्कुल ही भूल जाय॑। 
आज संसार की जैसी प्रगति हैं और जिस तरफ संसार का रुख हैँ, उसको 
हम देखते है तो हम भी उसी रास्ते पर चलना चाहते हैं और उन्हीं चीजों को 
अपने देश में लाकर स्थापित करना चाहते है, जिसमें हमारे देश के लोगों 
को वे सभी चीजें उपलब्ध हो जायं, जिनको आज लोग सुख का साधन 
मानते हैं। हमको यह भी याद रखना है कि अन्ततः सुख बाह्य पदार्थों से ही 
नहीं प्राप्त हो सकता है । उसके लिए तो दूसरा ही साधन है और उसके लिए 
दूसरी भावना है । इसलिए हमारे ऋषियों ने हमको सुख से वंचित नहीं किया, 
मगर दैहिक सुख को, शारीरिक सुख को, सबसे ऊंचा स्थान भी नहीं दिया। 
उन्होंने आहार-विहार के आदर्श हमारे सामने रखे, जिनसे हम समझ सकें 
कि सुख क्या है और यह न भूलें कि दैहिक सुख ही सुख नहीं, उसके ऊपर 
और प्रकार का सुख है, जो सच्चा सुख या आनन्द कहा जा सकता है । 

आज भारतवपं में जब हम महज रोटी बांटने के काम में लगे हुए हैं, 
इस चीज को भी हमको भूलना नहीं चाहिए और अगर हम इसको भूल गये 
तो हमारी हालत फिर और देशों की तरह होकर रहेगी और हममें कोई 
विशेषता नहीं रह जायगी | हम तो अपना ही मध्यम मार्ग लेना चाहते हैं 
और उसी मब्यम मार्ग से चलना चाहते हैं, जिसमें देहिक सुख का बहिष्कार 
न कर दें--मगर साथ ही उसे अपने जीवन का सर्वेस्व न बना लें । 

हम आज देख रहे हैं कि दोनों प्रकार के अनुभव संसार के सामने हैं । 
रोटी की कमी ओर भुखमरी का दुश्य तो हम अपने ही देश में देख सकते हैं 
और उसी तरह से खाते-खाते मरने का दृश्य भी हम इसी देश में देख सकते 
हैं । हम चाहते हैं कि सवको अन्न मिले, पर कोई खाते-खाते न मरे । खाना 
ही जीवन का ध्येय नहीं रहना चाहिए । हमारे देश की यही परम्परा रही 
हैँ और यही हम चाहते हैं । आज हम देखते हैं कि जहां इस चीज को हमने 
छोड़ दिया या भुला दिया, वहां सब सावन होते हुए भी लोग सुखी नहीं हो 

सकते | इसका अनुभव, इसका प्रमाण आपको अगर चाहिए तो आज भी 
संसार में ऐसे देश मौजूद हैं, जहां के लोग वता सकते हैं कि जितने प्रकार 
की सम्पत्ति आज संसार में हो सकती है वह सव उनके पास होते हुए भी सबसे 
अधिक लोग आत्म-हत्या करते हैं तो उसी देश में और सबसे अधिक 
पागलखाने में लोग जाते हैं तो उसी देश में और सबसे अधिक अगर पारि- 
वारिक जीवन में सुख की कमी होती हैँ तो उसी देश में । हम चाहते हैँ कि 
वैसे देश की नकल करके हम एक विक्ृत रूप अपने देश में कायम न कर 
दें, वल्कि अपने रास्ते पर चलकर एक ओर भूख से लोगों को बचावें और 
दूसरी तरफ दूसरे प्रकार का विचार भी पैदा करें, जिससे सच्चे सुख का 
अनुभव हम कर सकें । 

महात्मा गांधी उन्हीं संतुष्ट लोगों में से थे । इसीलिए उन्होंने जो-कुछ 
बताया, वह उसी तरीके से बताया, जिसमें हम उन चीजों के गुलाम न 
होकर उनके मालिक वनकर रहें, वे चीजें हमारे कावू में, हमारे नियन्त्रण 
में रहें, न कि उन चीजों का हम पर कावू हो जाय । इस चीज को अगर हम 
याद रखेंगे ओर इसे याद रखते-रखते अगर हम सब काम करते जाय॑ंगे, 
तो हम गांधीजी की मूर्ति को रखने के योग्य अपने को प्रमाणित कर सकेंगे। 
इस देश में मूर्तियों की कमी नहीं है । यहां देवी-देवताओं की मूत्तियां वहुत 
हैं और रोज बहुत-सी वनती भी जा रही हैं । हम चाहते हैं कि इन मूतियों 
के पीछे जो भावना हूँ उसको याद कर लोग अपने जीवन को नुधारें। 
महात्मा गांधी का जीवन हमारे सामने आता हैँ । इस देश में करोड़ों छोग 
आज भी मौजूद हूँ, जिन्होंने उनको देखा हूँ, जिन्हें उनका वचन सुनने का 
सौभाग्य प्राप्त हुआ हैँ, बहुत से ऐसे लोग भी हैं जिनको उनके साथ रहने 
का भी सौभाग्य मिला था । इसलिए इस देश पर और भी अधिक जिम्मे- 
दारी आ जाती हैँ कि हम अपने जीवन को ऐसा बनावें, जिसमें संसार समझ 
सके कि गांधीजी कया चाहते थे । आज दूसरे देशों के वहुतेरे लोग यह्‌ जानना 
चाहते है कि गांधीजी के देश के लोग गांधीजी ने जो-कुछ सिसाया हूँ, जो- 
कुछ बताया हूँ, उसपर कहां तक उसको चलाने का प्रयत्न कर रहे हूँ । हमको 

आज संसार उसी दृष्टि से देखना चाहता है । और कुछ नहीं तो कम-से-कम 
उस रास्ते पर चलने का प्रयत्न करके संसार को हम रास्ता दिखला सकते हैं। 
मेरा अपना विश्वास है कि अगर हम कुछ भी करना चाहते हैं, जो करने 
योग्य है, जिसमें हमको कुछ परिश्रम करना चाहिए, जिसके लिए कुछ त्याग 
करना चाहिए, तो वह यही चीज हैँ, दूसरी चीज नहीं. हैं ; क्योंकि यदि 
गांवीजी के सिद्धान्त का मर्म हमने स्वयं नहीं समझा और समझकर उसको 
चलाने का प्रयत्न नहीं किया तो दूसरों को हम क्या दे सकते हैं ? 

गांधीजी को सबसे पहले जिनका दरिद्रनारायण के रूप में दर्शन 
हुआ था उनको हम याद रखें और उनके बताये रास्ते पर चलकर अपने 
जीवन को सार्थक करें । 


पुरी में गांधीजी की मूर्ति का अनावरण 
करते समय का भाषण । 
र२४-३-५५ 

+ ( 

गांधीजी की सिखावन 

यद्यपि अभी हमारे देश में शिक्षा-कम कुछ ऐसा चल रहा हैं, जो आज 

की परिस्थिति के साथ पूरा मेल नहीं रखता, तो भी शिक्षा का जितना प्रचार 
हुआ है और होता जा रहा है, वह एक तरह से अच्छा ही हैँ और मैं तो इस 
भाशा में हूं कि ये जितनी शिक्षा संस्थःएं हैं, जब शिक्षा-क्रम बदल जायगा तो 
और भी अधिक उपयोगी हो जायंगी और उनके हारा जो नागरिक तैयार 

किये जायंगे, वे देश के सच्चे नागरिक होंगे। पा 
महात्माजी ने हमारे देश को जो शिक्षा दी, वह एक प्रकार से केवल देश 

के लिए ही नहीं, सारे संसार के लिए थी। उन्होंने केवल मौखिक शिक्षा नहीं 
दी, बल्कि अपने सारे जीवन को उन्होंने किस तरह से इस देश के लोगों के 
बीच में विताया और इतने लोगों को उनके साथ संपर्क में आने का सौभाग्य 
मिला, उससे यह कहा जा सकता हूँ कि यहां के लोगों के जीवन पर उनका 
कितना असर पड़ा हैं। वह प्रभाव आज भी देखा जा सकता हैं । एक-ही बाते: 
नहीं, हमारे जीवन के किसी कोने को भी उन्होंने अछूता नहीं छोड़ा | हमारे 
सामने जितने प्रश्न या मसले आते हैं, सबका उन्होंने किसी-न-किसी रूप में 
जवाब दिया । यह वात सच है कि हम यह नहीं कह सकते हैं कि हम उनके 
बताये रास्ते पर, या उनके जीवन काल में या उनके स्वर्गवास के वाद भी चऊछ 
रहे हैं, मगर जो थोड़ा-वहुत भी चल सके और जो थोड़ा भी कार्य रूप में उनका 

अनुसरण किया, उसका फल जाज हम स्वराज्य के रूप में पा चुके हैं । 

यह ठीक हैँ कि महात्मा गांधी आज होते तो संसार को शिक्षा देते, 

मौखिक तरीके से नहीं, पर अपने तरीके से। जैसे उन्होंने लोगों को तैयार किया 
और स्वराज्य प्राप्त करवाया, उसी तरह संसार के सामने वड़ी-बड़ी सम- 
स्याएं आ रही हैं और संसार के बड़े-बड़े छोगों को चिन्तित कर रही हैं। 
उनको हल करने के भी वह रास्ते बताते | हमारे देश की यह एक सनातन 
काल से बड़ी खूबी मानी गई है कि हम वड़ी-से-बड़ी बात को थोड़े में कह देते 
हैं, और बड़े-से-वड़े काम के लिए सीधा रास्ता निकाल लेते हैं। महात्माजी 
ने छोटी-छोटी बात कहकर बड़े-से-बड़ा काम करवाया और सफलतापूर्वक 
करवाया । 

५ - आज संसार को इसकी जरूरत हैं कि जो शक्ति मनुप्य के हाथ में आ गई 
हैं,'उस शवित को वह संयमित रूप से काम में छा सके | यह शक्ति उनमें आनी 
चाहिए। राम और रावण का भेद और अर्थ यही था कि राम में संयम और 
नियंत्रण था और इसके कारण उनकी शवित अच्छे काम में लगती थी। 
रावण भी बड़ा तयस्‍्वी था, वड़ा विद्वान था और कहा जाता हैँ कि उसके 
समय में रावण जैसा विद्वान कोई भी नहीं था, मगर यह सब होते हुए भी उस 
पास संबम नहीं था। उसके पास नियंत्रण करने की शवित नहीं थी, जो राम 
में थी.। इसलिए वह सारे संसार के सामने बुराई के प्रतीक के रूप में आया 
और-राम अपने संयम के कारण राम के रूप में आये। 

/“ “आज मनुष्य ने बड़ी भारी शवित प्राप्त कर ली है । वह शक्ति इतनी 
जवरद॑स्त हैं कि मनुप्य चाहे तो इससे अपने को स्वर्ग तक सीधा पहुंचा सकता 
है। आप सुनते ही होंगे या अखबारों में पढ़ते होंगे कि जल्दी ही वह समय 
आयगा; जब मनुप्य इस दुनिया से उड़कर दूसरे छोक तक पहुंच सकेगा। 
आज की प्रगति को देखकर यह नामुमकिन नहीं मालूम देता | इसलिए जो 
शवित आई है, वह तो अनंत हैँ, मगर उसका व्यवहार करना हम नहीं जानते 
और आज मनृप्य उसको आपस के विरोध में एक-दूसरे को नप्ट-अ्रध्ट करने 
की तैयारी में लगा रहे हैं। यदि महात्माजी की बात वे सुनें, तो मालूम हो 
जायगा कि किस तरह से उस शवित का प्रयोग देश के बढ़ते उद्भव और उन्नति 
के लिए किया जा सकता है ओर किस तरह से आज मनुप्य जो भय का अनु- 

भव कर रहा है, उसे दूर किया जा सकता है। इसलिए आज महात्माजी 
की सीख की आवश्यकता तो सारा संसार अनुभव कर रहा है और मैं तो इस 
आशा में हूं कि वह दित आयगा और जल्द ही आयगा जव उनका संदेश--- 
अहिसा और सत्य का संदेश---संसार में गूंज उठेगा, गूंज ही नहीं उठेगा वल्कि 
संसार उसका अनुसरण करेगा। यदि ऐसा नहीं होगा तो कोई नहीं कह सकता 
कि मानव-जाति का क्‍या हाल होगा ? वह बचेगी या नहीं, यह भी नहीं कहा 
जा सकता। इसलिए इंस देश पर इस वात का बड़ा भार हैं कि वह इस चीज 
को जागृत रखे, जहांतक हो सके, अपने जीवन में भी जागृत रखे और 
जो नई पीढ़ियां आनेवाली हैं, जिनको यह सौभाग्य नहीं होगा कि जीते-जागते 
गांधीजी को देखा हो, उनकी वाणी को सुना हो, उनको चलते-फिरते देखा 
हो, उनके कदमों को छुआ हो, उनके लिए भी कोई-न-कोई रास्ता होना 
चाहिए कि वे उनकी सीख को समझ सकें | इसलिए उनके स्मारक के रूप में 
यह सव बनना चाहिए। मगर सच्चा स्मारक मूत्ति में नहीं, इंट-पत्थर में नहीं, 
हृदय में है। जहांतक उसे हृदयंगम कर लेंगे, वह स्मारक दृढ़ बनेगा । 
नवलगढ़ में गांधीजी की मूर्ति फे 
अनावरण फे समय दिया गया भाषण । 
ड-४-पप्‌ 


ह्याणकारी विचारधारा 


गांधीजी क्या चाहते थे, क्‍या उनके आदर थे, किस तरीके से 
वह देश को और संसार.को चलाना चाहते थे, किस प्रकार से समाज का 
संगठन करना चाहते थे, इसको बहुत कम लोग जानते और समझते हैं । 
गांधीजी का एक तरीका था कि जो काम उनके सामने आ जाता 
था उसको वह करते थे । वह इस बात को मानते थे कि मनुष्य का 
स्वधर्म हैं कि जो उसके लिए काम सौंपा जाय उसे वह. करे । कुछ 
सिद्धांतों को उन्होंने अपने जीवन के सिद्धांत माना था और जितने प्रदन, 
जितने काम उनके सामने आते थे, उन सबको उन्हीं सिद्धांतों की तराजू पर 
वह तोलते और वापते थे । जो खरा निकलता था उसको मानते और 
करते थे और जो खोटा निकरूता था उसको छोड़ देते थे । 

गांधीजी इस देश को कहां ले जाना चाहते थे, किस रास्ते पर छे 
जाना चाहते थे, यह समझने की चीज हैं । खासकर आज हम इस वात 
को समझने का प्रयत्न करें; क्योंकि आज हम एक प्रकार से भारत का नया 
संगठन कर रहे हैं। उसके लिए हमें आज मौका मिला हैँ और कुछ साधन 
भी हमारे हाथ में आये हैं। हमारे दुर्भाग्य से महात्मा गांधी ठीक ऐसे 
ही बवत में चले गये, जब उनको मौका था कि वह भारत और संसार को 
अपने रास्ते पर चलाते और उनका अपने विचारों के अनुसार नया निर्माण 
करते। वे उन महान्‌ तपस्वियों में से थे, जो जो-कुछ करते हैं किसी एक 
क्षणिक आवेश में आकर नहीं करते, वल्कि सबके पीछे अपना एक 

सिद्धांत रखकर करते है । 

आज संसार में कई विचारधाराएं चल रही हैं और आपस में टकरा 
भी रही हैं। उनमें महात्मा गांधी की विचारधारा भी एक है, और मेरा 
अपना विश्वास हैँ कि यदि संसार को जीवित रहना हैं और आपस के 
लड़ाई-झगड़े से टुकड़े-टुकड़े नहीं हो जाना है, तो गांधीजी की विचारधारा 
के अनुसार उसका पुननिर्माण करना होगा । गांधीजी की विचारधारा 
केवल भारत के लिए नहीं, बल्कि सारी दुनिया के लिए हैँ जिसे लोगों को 
समझना पड़ेगा। हमें अफसोस होता हैं कि जब हम इतने नजदीक रहकर, 
इतने संपर्क में आकर भी उस विचारधारा को पूरी तरह से नहीं समन पाये 
हैं, तो जो लोग दूर रहते हैं वे कवतक और कहांतक समझ सकते हैं ! पर 
ऐसा भी होता है कि चिराग के नीचे अंधेरा रहता हैं और चारों तरफ 
उससे प्रकाश मिल जाता है । लेकिन मैं मानता हूँ कि गांधीजी का चिराग 
ऐसा है कि उसके नीचे भी रोशनी होगी और चारों तरफ के लोगों को 
भी प्रकाश मिलेगा । 

हमारा क्‍या कर्तव्य है, हमें यह सोचना है । हम बहती हुई धारा में 
पड़कर अगर वह जायंगे तो उस विचारधारा को नहीं प्रहण कर सकेंगे । 
जो आज दूसरी ओर से धाराएं भारत में आकर टकरा रही हैं, उनसे गांधीजी 
की घारा की आज एक टक्कर होनेवाली है और हो रही हैं । उेसी दा में 
जिस हृद तक हम अपने को गांधीजी की धारा में रख सकेंगे वह हमारे छिए 
ही नहीं, वल्कि सारे संसार के लिए बड़ा शुभकर रहेगा। अगर हम भी 
बह गये, तो दूसरों से आशा करनी पड़ेगी कि वे आकर हमारा और क्षपना 
उद्धार करें । गांधीजी की विचारधारा में क्या अनोखी बातें थीं कौन-सा 
सिद्धांत था, जिसको लेकर वह सारे संसार को नये संगठन में जोइना चाहते 
थे ? उन्होंने दो शब्दों मं उस सिद्धांत का नाम दिया था सत्य और जहिसा' । 
कहने के लिए तो ये दो शब्द हैं, मगर इन दो दाब्दों दे अन्दर बाजतक 
जितनी दूरतक मनुष्य का मस्तिप्क जा सका है, वह्‌ सबकुछ जा जाहा हूँ. 

और अगर हम सोचें तो कोई चीज इन दो शब्दों के बाहर नहीं रह गई 

है, और जो उसके बाहर है उसे आप छोड़ दें, जो उसके अन्दर है उंसको 
अहण कर लें। मोटे तौर पर अगर विचार करके देखें, तो भारतवर्ष-जैसे देश 
में, जहां इतने प्रकार के लोग बसते हैं, जहां भिन्न-भिन्न धर्म, भिन्न-भिन्न 
आयपाएं, भिन्न-भिन्न रीति-रिवाज, भिन्न-भिन्न तौर-तरीके, भिन्न-भिन्न रहन- 
सहन है, जहां सव बातों में भिन्नता हैं, यद्यपि यह भी ठीक हैं कि इस भिन्नता 
के बावजूद एकसूत्रता है, एकता हैँ तो भी अगर हम सबको एकसाथ मिलकर 
रहना है, तो जबतक हम अहिसा का आश्रय नहीं लेंगे, आपस में टकराते ही 
रहेंगे । गांधीजी ने जब अहिंसा का आश्रय लिया तो इसलिए नहीं कि 
कम अंग्रेजी सरकार के मुकाबले हथियार नहीं उठा सकते थे, हमारे पास 
उसके लिए साधन नहीं थे, वल्कि इससे भी अधिक इसलिए कि अगर इस देश 
को एक होकर रहना हैँ, उसमें वसनेवाले सभी लोगों को शांति, सुख और 
सुलह के साथ रहना है, तो अहिसा के सिवाय दूसरा रास्ता हो ही नहीं 
सकता । इस चीज को हम न भूलें और इससे हम एक खानदान के अन्दर, 
एक कुटुम्व के अन्दर आपस के झगड़े में कहीं जरूरत पड़े तो काम लें | 
इससे आगे के दायरे में एक धर्मवालों और दूसरे धर्मवालों के झगड़े में 
काम लें, सूबे-सूबे का झगड़ा हो तो इससे काम छें, छोटी-छोटी बातों में 
जहां जरूरत हो इससे काम लें, बड़ी-वड़ी बातों में जहां जरूरत पड़े इससे 
काम लें और यह हो सकता हूँ । 

तमाम झगड़ा जो होता है उस सवकी जड़ में यह बात रहती है कि एक 
आदमी जिस चीज को चाहता हैं उसीको दूसरा भी चाहता हैं और जब 
वही चीज दोनों को नहीं मिलती, तो वे आपस में झगड़ते हैं । इस झगड़े को 
निपटाने का प्रचलित तरीका यह हैं कि एक-दूसरे से छीन-झपट कर छेते 
हैं और समझते हैं कि झगड़ा खतम हो गया, मगर वह खतम नहीं होता । 
दूसरा इसी ताक में रहता है कि उसको मौका मिले तो वह छीन-झपठ- 
कर ले । इस तरह झगड़ा वरावर चलता रहता है | दूसरा तरीका यह हो 
सकता हैं कि आदमी अपनी जरूरत को कम करे | जब जरूरत ही नहीं रह 
जायगी, तो झगड़े की जड़ कट जायगी और हमेशा के लिए झगड़ा टल 

जायगा । गांधीजी का जो तरीका था वह आज से नहीं, प्राचीन काल से 
रहा हैं । वह छीन-झपट या झगड़े का तरीका नहीं, वल्कि त्याग--- 
विल्कुल छोड़ देने--का तरीका है । इसमें अपने स्वायं को दूसरे के स्वार्थ 
में देखना. है और दूसरे के स्वार्थ को अपना स्वार्थ समझ छेना है । 
यही चीज थी जिसे लेकर गांधीजी ने हमें फिर से जगाया । कोई 
पूछ सकता है कि जितने लोग उनके साथ आये, सब अपना स्वार्थ कैसे 
छोड़ सकते थे ? कुछ-न-कुछ स्वार्थ तो सबमें होता हूँ | वात यह हूँ कि 
जितने लोग उनके साथ आये, उनमें उन्होंने वह ज्योति जगाई जो 
मुरझाई हुई दशा में किसी-न-किसी रूप में उनके हृदयों के अन्दर 
पहले ही थी । अब हमें चाहिए कि जिस काम में लगे हों, जहां भी 
कुछ करने का मौका हो, हम इस वात को न भूलें कि हमारा काम हेने 
का नहीं, देने का हैँ । इस देश के अन्दर आज इसीकी सबसे ज्यादा जरूरत 
हैं । आज जिनके पास कुछे नहीं है, उनकी संख्या बहुत हैं और जिनके 
पास हूँ उनकी संख्या कम है । इसलिए अगर लेने की बात होगी तो 
इतना बड़ा हंगामा हो सकता हैं कि उसका कुछ ठिकाना नहीं; पर देने 
की बात हो तो हंगामे के बदले शांति हो सकती है । अगर सभी लोग इस 
ध्येय को सामने रखकर काम करने लग जायं, तो पझगड़ें के बदले 
हमारे यहां सुख और शांति हो सकती हूँ । 

दूसरी विचारधारा कुछ दूसरा ही रास्ता बतछाती हूँ । उसमें 
हमें यह भी चाहिए और जब यह मिले तो वह्‌ चाहिए और जब वह नी 
मिल जाय तो उसके वाद और चाहिए | इस तरह से हमारी जरूरतें बढती 
जाय॑ जिनका कोई अन्त नहीं । उसका नतीजा एक ही हो सकता हैँ कि कभी 
शांति नहीं, हमेशा स्पर्धा, मुकाबला, झगड़ा, कभी हम झपट लें, कमी 
हमसे दूसरे झपट लें, झगड़ा कभी मिटेगा नहीं, चलता ही रहेगा । 

आज इन दो विचारधाराओं का झगड़ा हूँ । हम रोजाना 
अखबारों में देखते है कि लड़ाई वा डर सर्वत्र है | इस संदवगे 


न 


जड में लेने की वात है, देने की नहीं। देने की वात हो तो सगदा 


है 

खतम हो जाय । जो हम एक आदमी में देखना चाहते हैं वही संसार में 
देखना चाहते हैँ, जो हम पिंड में देखना चाहते है वही ब्रह्मांड में देखना 
चाहते है । आज जो दो विचारधाराओं की टवकर है, उसका अर्थ यह है 
कि हम व्यक्ति और समाज को छीन-झपट के मार्ग पर चलायंगे या दूसरों 
को देने के मार्ग पर चलायंगे | गांधीजी की विचारधारा इंस देश की संस्कृति 
की विचारधारा है, जो दूसरों को देने की रही है। दूसरे देशों की विचार- 
घाराएं, जिनका हमसे संपर्क कम रहा है, लेने की रही है । 

में आशा करूंगा कि देश गांधीजी की विचारधारा पर अठल रहेगा 
ओर उसको अपनाता रहेगा । जब कंभी मुझे मौका होता है तो में यही 
कहता हूं कि गांधीजी का चित्र रखनो बहुत अच्छा है; लेकिन उससे भी 
ज्योदा जरूरी यह हैं कि हम उनके सिद्धांत को न केवल अपने हृदय के 
अन्दर चित्रित करें, वल्कि अपने हाथ और पर उसी रास्ते पर चलायें 
जिसपर वह चलाना चाहते थे । ४ 
प्रयाग विश्वविद्यालय में गांधीजी के चित्र 
का अनावरण करते समय दिया गया भाषण । 
१४-१ १-५२ 


१३ 





सत्य ओर अहिंसा 

हम धामिक ग्रन्थों में और प्राचीन पुस्तकों में ऋषि, मुनि, फरिश्तों, 
देवता और अवतारों के गुणगान पढ़ते हैं और उनसे अपने जीवन के लिए 
वहुत-कुछ पाते और सीखते है । जो कोई उनके बताये संयमों को और क्रियाओं 
को जितना अधिक अपने जीवन में उतार सकता हूँ उसका जीवन उतना-ही 
उन्नत और उज्वल होता हैं । उस तरह की विभूतियां विरले ही संसार में 
देखी जाती हैं। और इसलिए हमको उनकी लिखी हुई और 5 बातों 
पर ही भरोसा करके अपने जीवन को ढालने का प्रयत्न करना पद्ठता हैं, 
पर यदि किसी ऐसी विभूति से हमारा सम्पर्क हो जाय तो इससे बढ़कर 
दूसरा सौभाग्य मनृप्य के लिए नहीं हो सकता । महात्मा गांधी ऐसी ही 
विभूतियों में से थे, जिनके दर्शनों का और जिनके साथ सदेह सम्पर्क बयय 
भारतवर्ष के करोड़ों आदमियों को सौभाग्य प्राप्त हुआ था। पिछले तीस- 
वत्तीस वर्षो में उन्होंने हिमालय से लेकर कनन्‍्याकुमारी तक, और कोट्टाट से 
लेकर कामख्या तक, कई बार भ्रमण किया और असंस्य लोगों को अपने 
दर्शनों का लाभ पहुंचाया । उनकी यात्राएं उद्देध्य-पूत्ति के छिए ही हुआ 
करती थीं--केवल मन-वहलराव या देश देखने के लिए नहीं। वह उद्देश्य 
था इस पराजित, पराधीन देश्ष को जगाने का, यहां के मृतक घरीर में प्रा 


फंकने का, हमारे हृदयों में नया उत्साह, नये हौसले जगाने का, और हमारे 
चरित्र को पुष्ट, दृढ़ और बलवान बनाने का। उन्होंने हमको ऊगाया 


और निर्भोक वनाया । अपनी शक्ति को पहचानना सिखाया । 

दक्षिण अफरीका में उन्होंने भारतीय प्रवासियों के दुखों और अपमानों 
को दूर करने के लिए अपने सत्याग्रह के अमोध शस्त्र का आविष्कार किया 
था। भारत की दुर्देशा, पराधीनता और अकर्मण्यता को दूर करने के लिए 
उन्होंने इसी शस्त्र का प्रयोग बहुत बड़े पैमाने पर लोगों को सिखाया । 
सत्याग्रह का अर्थ है सत्य के प्रति आग्रह रखना, अर्थात्‌ सत्य का मन से, 
वाचा से और कर्म से पालन करना | यदि कोई मनुष्य उसे स्वयं पालन 
करने के प्रयत्न में दूसरे को दवाकर, डराकर, या बलात्कार करके उसके 
सत्ये-पालंन में वाधक होता है, तो यह सत्य का पालन नहीं कहा जा सकता 
है । सत्य के पालन का अर्थ सत्याचरण तभी हो सकता हैं जब एक मनुष्य 
अपने जीवन में ही न पालकर दूसरे को भी उसके पालन में सहायक हो । 
इसलिए सत्य के पालन में दूसरे पर किसी प्रकार का दबाव नहीं डाला जा 
सकता । अहिंसा का मूल तत्त्व यही है । हम कोई ऐसा काम न करें, जिससे 
दूसरों को किसी प्रकार का कष्ट पहुंचे । सत्य का पालन इस तरह बिना 
अहिंसा के असम्भव हैं । इसलिए महात्माजी ने, सत्य और अहिसा दोनों 

“को अपने जीवन का सिद्धान्त वना लिया और केवल मुंह से ही नहीं, वल्कि 
अपने सारी जिन्दगी के हरएक काम से इसका पाठ भारतवासियों को और 
मनृष्य-मात्र को सिखलछाते रहे । सत्याचरण अहिंसा के विना असम्भव है । 
इसलिए गांधीजी ने दोनों को एक वताया और अहिसा को सत्य में 
निहित पाया । ईश्वर सत्य है, और ईदवर को जानने का केवल एकमात्र 
रास्ता सत्य का रास्ता हैं। वह हमेशा कहा करते थे कि साधन और साध्य 
में अन्तर नहीं होता है । इसलिए उन्होंने केवल ईदवर को सत्य ही नहीं 
बताया, वल्कि सत्य को ही ईश्वर कह दिया । 

.. महापुरुष बड़े-बड़े सिद्धान्तों को बहुत सहज बनाकर जन-साधारण के 
लिए सुलभ वना देते हैँ । महात्माजी ने इस एक चीज को लेकर हमारे सारे 
जीवन के स्रोत को वदल देने का प्रयत्त किया। सत्य और अहिंसा के पालन 
के लिए मनुष्य को सब प्रकार की स्वतंत्रता होनी चाहिए । यदि वह किसी 
प्रकार दवाव और बंधन में है, तो वह इनका पालन नहीं कर सकता | 


<९ सत्य और अहिसेः 


इन सब वंधनों से छुटकारा पाना मनुष्य के लिए आवश्यक हूँ .और/ 
जहांतक वह इनसे छुटकारा पाता है, वहांतक वह सत्य-धर्म का पालन: 
कर सकता हूँ । जो भनुष्य अपनी जरूरतों को बेहद बढ़ाता जाता है, वह 
अपने ऊपर वंघनों की कड़ियां और भी मजबूत वनाता जाता है ।! इसलिए: 
सच्ची स्वतंत्रता के लिए अपनी जरूरतों को कम करना चाहिए. ॥..जित॒ना) 
झगड़ा संसार में व्यक्तियों में अथवा जन-समूहों के बीच आजत्तक हुआ.हैं; 
और होता है, वह इसलिए ही होता है कि एक मनुष्य की जरूरतें दूसरों क्री 
जरूरतों से टकराती हैँ, इसलिए एक को दूसरे के साथ बलात्कार करना 
पड़ता है, जिसमें वह अपनी जरूरत को पूरा कर सके--चाहे दूसरा उससे 
वंचित क्‍यों न हो जाय । सत्य के पालन के लिए इस प्रकार .अपरिंग्रह ऋा> 
वद्यक हो जाता हैँ | यदि मनुष्य समझ ले कि हमारी जरूरतें. हमारे लिए 
इतनी ही आवश्यकीय हैं, जितनी दूसरों के लिए, तो वह-अपने को सी स्वतंत्र 
बना सकता हैँ और दूसरों को भी स्वतंत्र छोड़ सकता है | इस- तरह: ज़ितने' 
हमारे मौलिक घर्मं समझे जाते हैं, सबका समावेश विचार करके देखाः 
जाय तो इस सत्य के पालन में ही हो जाता है। क्या एक मनृष्य दूसरे:कीः 
स्वतंत्रता का अपहरण करके स्वयं स्वतंत्र रह सकता है ? नहीं । क्या वह जिस! 
को स्वयं घर्मं समझता है, उसे दूसरों पर जबरदस्ती लादकर स्वयं-धामिकः 
रह सकता है ? गांवीजी ने हमको इसी वात को, जिसको सभी धर्मो ने 
सिखाया है, फिर से क्रियात्मक रूप में बताया । 
उन्होंने हमें व्यक्तिगत, सामाजिक और राष्ट्रीय स्वतंत्रता दिलाने 
का प्रयत्न किया। हमकी सिखाया कि व्यक्तियत जीवन में और सामाजिक 
तथा राष्ट्रीय जीवन में कोई अन्तर नहीं है । इसलिए जो कुछ व्यक्ति के 
लिए अहितकर हैँ अथवा निपिद्ध है, वह समाज और राष्ट्र के लिए भी। 
यदि हम व्यवितगत जीवन में और व्यक्तिगत लाभ के लिए बसत्य का 
व्यवहार बुरा मानते हैं, तो समाज और राष्ट्र का भी असत्य द्वारा भला 
नहीं हो सकता । इसलिए जैसे व्यक्तिगत जीवन में एक वात कहना और 
आचरण दूसरा करना वुरा माना जाता है, वैसा ही राष्ट्र के लिए भी है।. 

इसलिए उन्होंने कहा कि सत्य और अहिंसा को छोड़कर .यदिं हमको 
स्वसज मिले: भी,-तो वह हमारे लिए वेकार होगा-। ] 
यदि हमारा साधन ठीक नहीं है तो हमारा साध्य भी. ठीक »नहीं' 
उतरेगाः।। यह हम अवसर सुनते हैं कि हमारा उद्देश्य अच्छा है तो उसकी 
. सिद्धि के लिए जो कुछ भी हो, हम कर सकते हैं और यदि उसमें कुछ अनु- 
. चित भी करना.पड़े तो ध्येय के विचार से यदि वह वांछनीय नहीं तो-भार्जनीय 
जंरूरहै । गांधीजी ने अनुचित व्यवहार को हमेशा गलरूत .बताग्रा, क्योंकि 
. उससे एक़ तो कभी सच्ची कार्य-सद्धि हो नहीं सकती, और दूसरे कार्य-सिद्धि 
जैंस्नी कोई चींज दीखे भी तो वह उस ध्येय की सिद्धि नहीं. हो सकती, क्योंकि 
सावन के कारण वह ध्येय, ही बदल जाता है । . पद के 
ऐसे देश में, जहां भिन्न-भिन्न धर्मवाले, भिन्न-भिन्न भाषावाड़े, भभिन्न- 
भिन्न जांतिवाले वसते हैं, प्रत्येक का कर्त्तव्य हो जाता है कि वह एक-दूसरे 
के साथ,ऐसा बताव करे, जिसमें सभी अपनी इच्छा और मर्जी:के अनुसार ' 
अपने धर्म, भाषा इत्यादि का पालन कर सकें । साम्प्रदायिक झगड़े 
वैयक्तिक झगड़े के समान ही दवाव डालने के कारण हुआ करते है ॥:भिन्न- 
भिन्न . धर्मों. के मानंनेवालों के आपस के इसी अकार के व्यवहार.परं 
आग्रह. करने. से अन्त में गांधीजी को शरीर भी: त्यागना पड़ा । 


+ 

- -विचारों पर अमल की आवश्यकता: 
” (अब समय आ गया है कि महात्माजी के विच्ारों कं “पूरी 
तरह से अध्ययन, किया जाय और हम उनकी केवल चर्चा ही ने 
करें, वल्कि उत्तके अनुसार काम करना भी आरम्भ -कर दें । आज जब 
हम चारों तरफ देखते हैं, तो देश के अन्दर जो-कुछ हो रहा है, “उससे 
कभी-कभी निराशा होती है । जैसा ईसा ने कहा था कि तुम जो 
अपने को मेरा भवत कहते हो, सुबह मुर्गे के बांग देने के पहले मेरे 
विचारों क़ो तिंछांजलि दे दोगे और उन्हें तिरस्कृत कर दोगे'; वही वात 
कभी-कभी -गांधीजी के संबंध में भी दिल में आती हैं और ऐसा 
मालूम होता हैं कि हम, जो अपने को उनका भक्‍त कहते हैं, उनकी 
मृत्यु क्रे' पश्चात एक-एक करके उनकी सव वातों क्रो छोड़ते जा रहे हैं। 
मालूम नहीं कि.हम अपने जीवन में फिर उनको ग्रहण करेंगे या :नहीं ! 
ईसा के जितने भक्‍त थे, उन्होंने जो-कुछउस ववत. किया-सों किया,! मगर 
पीछे चलकर ईसा के विचारों का वहुत तेजी के साथ सारे संसार में प्रचार: 
हुआ । इसलिए यह भी विश्वास होता है कि आज ज्ञाहे हम कुछ, भी करें, 
पर अगर महात्मा गांधी के विचारों में सक्ष्चाई है; शवित', है, .तो, उनका 
प्रचार हमारे ऊपर निर्भर नहीं करता । हम उन्हें स्वीकार करें था-न्र करें, 
वे सदा जीवित रहेंगे और सारे संसार को जीवन प्रदान करते रहेंगे । हम 
पहले ही बता चुके हैं कि सन्‌ १९३० में नमक-सत्याग्रह के लिए जब गांवीजी 
 डांडी-यात्रा पर निकलनेवाले थे, उनकी गरिरफ्तारी की आशंका करके 

कुछ लोगों ने यह इच्छा प्रकट की थी कि उनका एक छोटा-सा संदेश रिकार्ड 
कर लिया जाय और उसे ग्रामोफोन पर घर-घर सुनाया जाय । गांधीजी ने 
प्रचार के खयाल से संदेश रिकार्ड कराने से साफ इन्कार कर दिया। उन्होंने 
कहा--अगर उसमें सच्चाई है तो वह बिना रिकार्ड के अपने-आप फैलेगा। 
और सचमुच जब महात्माजी डांडी-यात्रा पर निकले, तो चन्द दिनों 
के वाद देश में अदुभुत क्रांति आगई ! उसका फल यह हुआ कि हम 
आजाद हुए । यद्यपि आज अन्धकार-सा मालूम होता हैं और तबीयत 
घबड़ाती है कि क्या सव चीजें गांधीजी के साथ ही चली गईं क्‍या हम 
इस योग्य नहीं हुए कि उन चीजों को कुछ दिन भी कायम रख सकते ? 
मगर वे हमारी अपेक्षा नहीं करतीं । उनमें इतना जीवन हैँ, इतनी शवित 
हैँ कि वे हमको, जीवन देंगी और खुद प्रसारित होंगी । यदि संसार को 
जीवित रहना हैँ तो एक दिन उसे इन चीजों को ग्रहण करना पड़ेगा । 
वह दिन कब आयगा, में नहीं कह सकता । जहांतक हो सकता है, हमें 
लोगों को उनकी याद दिलाते रहना हैँ । गांधीजी के विचार केवल अध्ययन 
की चीजें नहीं, वे अमल में लाने की चीजें हैं । वे केवल दिमागी वर्जिद् 
(मेंटल जिमनास्टिक) नहीं है, वे तो प्रत्येक मनुप्य के जीवन में उत्तारने की 
चीजें हैं। गांवीजी ने जो संस्थाएं स्थापित कीं, उनके केन्द्र यहां आसपास ही 
कायम किये । उनके द्वारा जो-कुछ सेवा हो रही है, में समझता हूँ कि वह 
इस चिराग को कायम रखेंगी, जिसमें यह आलोक चारों तरफ फैलता 
रहेगा । अगर एक भी दिया जलता रहा तो उससे हजारों दिये जलाये 
जा सकेंगे और आज जो भअन्वकार हैं वह दूर किया जा सकेगा । 
गांधी-ज्ञान-मंदिर, वर्धा के शिलान्यास 

के अवसर पर दिया गया भाषण 

ः इ 
मत्यु से शिक्षा 

महात्मा गांधी का पार्थिव शरीर हमारे साथ अब नहीं रहा | उनके 
चरण अब स्पर्श करने को हमें नहीं मिलेंगे, उनका वरद-हस्त हमारे कंधों 
पर अब थपकियां नहीं दे सकेगा, उनकी वाणी अब हमें सुनने को नहीं 
मिलेगी, उनके नयन अब अपनी दया से हमें सरावोर नहीं कर सकेंगे; पर 
उन्होंने मरते-मरते भी हमें यह सीख दी कि शरीर नश्वर है, आत्मा अमर 
है । उनकी आत्मा हमारे सब कर्मो को देख रही है। जो काम उन्होंने अधूरा 
छोड़ा हैँ, हमें उसको पूरा करना हैं और यही एकमात्र रास्ता है, जिससे हम 
उनकी आत्मा, उनकी स्मृति कायम रख सकते हैं । यों तो जो-कुछ उन्होंने 
किया, वह उनको अमर बनाने के लिए संसार के सामने हमेशा वना रहेगा 
ओर किसी दूसरे प्रकार के स्मृति-चिक्न की आवश्यकता नहीं हूँ । फिर 
भी मनुष्य अपनी सांत्वना के लिए कुछ-न-कुछ करता हैँ । इसलिए सोचा 
गया हैँ कि गांधीजी की स्मृति को कायम रखने के लिए जो रचनात्मक 
काम उन्हें प्रिय थे, उनको बहुत जोरों से चछाया और फैलाया जाय । वह 
रचनात्मक कार्य के द्वारा अपने सत्य और अहिंसा के सिद्धान्तों को कार्य- 
रूप में फूलता-फलता देखना चाहते थे । यही मानकर हम भी उनके सिद्धांतों 
को सच्चे रूप में संसार के सामने रख सकेंगे, इसलिए उसी कार्यक्रम को 
चुलाना, बढ़ाना, प्रसार करना, उनके सिद्धांतों को कार्यरूप में परिणत 
करना हैं । # 

आज मैं इस वात पर विचार करना चाहता हूं कि गांधीजी की हत्या 

क्यों हुई, किस कारण से की गई, अहिसा के एकमात्र अनन्य पुजारी हिंसा 
के शिकार क्यों बनाये गये ? भारतवर्प में इधर कई वर्षों से साम्प्रदायिक 
झगड़े इतने चलते आ रहे हैं और साम्प्रदायिक भेद-भाव का इतने 
जोरों से प्रचार किया गया कि उसीके फलस्वरूप आज यह दुध्धेटना 
हुईं । महात्मा गांधी ने अपनी सारी शक्ति साम्प्रदायिक 'भेदटभाव 
के विरुद्ध गा दी थी | वह आदमी, जिसने हिन्दू-धर्म, हिंन्दू-संमाज 
और हिन्दुस्तान को अपनी गिरी हुईं अवस्था से उठाकर इस शिखर 
तंक पंहुंचाया था, उसका अहित स्वप्न में भी सोचा नहीं जा सकता था; 
'पर॑ं-जो लोग संकुंचिंतं विचार के हैं, दूर तर्क देख॑ नहीं सकते, धर्म की समझ 
नहीं संकंते, उंन्होंने-ऐसा समझा, और उसीका यह फल हुआ | वयो इसे हंत्या 
से हिन्दू-वंम या हिन्दूं-समार्ज की रक्षा हुई या हो सकती है ? हिन्दूँ-सरमोज 
“के इंतिहासः में लड़ोइयों का उल्लेख हैँ; पर जितने भी युद्ध'हुए, वे सब 'धर्म- 
युद्ध हुए. धंमं-युद्ध के नियमानुसार किसीको- कभी इस “तरह धमकी दे- 
' कर किसीने”ने मोरा । किसी महात्मा की हत्या का तो कहीं कोई' उल्लेख 
नहीं मिलेगा | यह पहुँछा अवसर हिन्दू-समाजं के इतिहासं"में' हैः कि किसी 
हिन्दू परे. ऐसे पाप का: छांछन लेगा हैँ और इसमें संदेह नहीं कि'यह ऐसा 
धब्वा.है जिंसंको-कोई मिटां नहीं सकता । हत्या किसंकी की गई ? गॉँधीजी 
के. इंरीर- “की :?' नहीं । गांधीजी का पार्थिव शरीर, वंह खुद कहा कंरंते' थे 
कुंछ न्नीज नहीं है.। जो गोली छगी वह गांधीजी के हृदय में नहीं लगी, वंह 
तो हिन्दू-धंमं और हिन्दू-समाजं के मर्म-स्थल में ंगी | इसलिए आज प्रैंट्येंक 
भारतंवंसी का यहं कत्तंव्य हैं कि वह अपने नेत्र खोले और देखें कि क्या 
- यह सींम्प्रदायिक पांप उंसेके दिल में भी कोई स्थान रखता हैँ, और यदि 
रखता हो -तो उसे निकाल दे, अपना हृदय साफ करें ले. और"तभी बेंह 
दूसरे के हुंदये की -संमझ सकेगा । हमारा बड़ा भारी: दोप<हैकि 
हम अपन :पापों, “बुरे रास्तों और कुभावनोंणीं! को; जिंनकी:: हम 
सबसे अधिक जानते और देखते हैं, न देखने और न समझने की 
>कीशिश करते: हैं; औरं-दूसरों-के दोपों की खोजें में अपनी आंखें और 

अपने विचार दौड़ाया“करते हैं । आवश्यकता हैं कि हम अपनी आंखों-कोः 
अन्तर्मुखी बनाकर देखें, यदि हममें से प्रत्येक मनुष्य अपने को सुधार छे 
तो सारा संसार सुधर सकता. है । ग्रांधीजी ने यही सिखाया हूँ और: बाज 
यदि भारत को जीवित रहना हूँ तो उन्हींके सत्य और अहिसा के रास्ते 
पर चलकर । भारत स्वराज्य तक पहुंचा है; पर 'स्वराज्य” अवतक 
सुराज' नहीं हो सका, क्योंकि हम उस रास्ते पर दृढ़ निश्चय के साथ नहीं 
चल रहे हैं । 

कांग्रेसजन, जो गांधीजी के पीछे चलने का दम भरा करते थे, जिसमें 
बहुतेरों ने बहुत-कुछ त्याग भी किया, आज समझ रखें कि सबकी 
परीक्षा हो रही है । प्रत्येक के सामने यह प्रश्न हैँ कि क्या सच- 
मुच वह इस हत्या के कुछ अंश में भागी नहीं हैं ? यदि हममें- से 
हरेक गांधीजी के पथ पर चला होता तो यह दुर्घटना असंभव थी ॥ 
अपनी कमजोरियों के कारण उनके बताये पथ पर हमारे न चलने का ही' 
यह दुष्परिणाम हमें देखना पड़ा । अब भी स्वराज्य को सुराज- 
बनाने में जो कुछ बाकी है, अगर उसको पूरा करना हैं, तो हम व्यवितगत 
भेद-भाव छोड़ दें, साम्प्रदायिक भेद-भाव उठा दें और सच्चे त्याग के- 
साथ देश की सेवा में लगें | हमें यह भूल जाना चाहिए कि त्याग: 
का समय चला गया और भोग का समय आ गया । जब हथकड़ियों,. 
जेलखानों, लाठियों और गोलियों के सिवाय हमें कुछ दूसरा मिल ही नहीं - 
सका था, तो हम त्याग क्या कर सकते थे ? हां, अकर्मण्य वनकर कायरता- 
पू्वंक हम भाग सकते थे । जब हमारे हाथों में कुछ-न-कुछ अधिकार हों, जव - 
हमको इसका अवसर हो कि हम अपने हाथों को गरमा सकें, अपनी प्रतिप्ठा 
को संसार की आंखों में वहुत बढ़ा सकें और अपने को एक बड़ा अधिकारी 
दिखला सकें, फिर भी उस अधिकार की परवाह न कर सेवा का ही 
खयाल रखें, धन के लोभ में न पड़ें और सादगी में बड़प्पन देखें, तव हम 
कुछ त्याग दिखला सकते हैँ | आज जब हम कुछ सांसारिक वस्तुओं को 
प्राप्त कर सकते हैं तो उनके त्यागने को ही त्याग कहा जा सकता हैं। 

जब ग्रह प्राप्य नहीं था, उस वक्‍त त्याग क्या हो सकता ? 
£ »,ग़ांबीजी की मृत्यु हमर्मे यह भावना एक वार और जागृत कर दे, 
यही ईख्वर से प्रार्थना हैं और.इसीमें देश का कल्याण है । 

“अप्रहिंसा परमो धर्म: 


. . समस्त संसार के लगभग एक सौ शांतिवादियों का सम्मेलन भारत 
में हो रहा है, और विश्व में शांति-स्थापना की विराट समस्या के संबंध 
में वे विचार-विनिमय कर रहे हैं। समस्त संसार की जनता के प्रति वे अपनी 
शुभकामनाएं और सदाशाएं भेज रहे हैं । जो लोग इस सम्मेलन में सम्मि- 
लित हुए हैं, वे चौंतीस देशों से आये हैं; परन्तु वे अपने देशों अथवा सरकारों 
के प्रतिनिधित्व का दावा नहीं करते, क्योंकि सरकारों का अपनी समस्याओं 
की ओर देखने और उन्हें हल करने का अपना एक अलग दृष्टिकोण होता 
है, अपना एक अलग ढंग होता है । इस परिषद्‌ के सदस्य साधारण स्त्री- 
पुरुषों में से हैं, जो विभिन्न साधनों से जीवन-यापन करते हैं; किन्तु शांति के 
लिए उत्सुक हैं---वह शांति जो केवल युद्ध की अनुपस्थिति मात्र नहीं है, व़ल्कि 
जो काम करती हुई सदुभावना के रूप में विद्यमान है; वह शान्ति, जिसके 
लिए उन्होंने अपने-अपने क्षेत्र में काम किया है और जिसके लिए उन्होंने 
कष्ट सहे हैं। उनकी संसार के साधारण स्त्री-पुरुषों के पास अपील है कि 
वे उन कारणों को खोज निकालें, जिनसे युद्ध पैदा होता है और उनका 
उन्मूलन करें। युद्धों का मूल कारण यह है कि कुछ व्यक्तियों और राष्ट्रों 
की इच्छाएं और महत्त्वाकांक्षाएं दूसरे व्यवितियों और राप्ट्रों की इसी 
प्रकार की इच्छाओं और महत्त्वाकांक्षाओं से टकराती हैं। अमर और सफल 
शान्ति उसी दशा में सुनिश्चित हो सकती है जबकि राष्ट्र का निर्माण करने- 
वाले व्यक्ति और राष्ट्र अपनी इन महत्त्वाकांक्षाओं को अपने-आप सीमित 

और संय्मित कर लें | आधुनिक मनुष्य की प्रकृति पर विजय की प्रवृत्ति 
केवल उन कामनाओं को अधिक तेज करने की है---अग्नि पर तेल डालने 
की हैँ । विश्व ने एक पीढ़ी में ही दो विव्वंसकारी युद्धों को देखा । प्रत्येक 
युद्ध युद्दों को हमेशा के लिए बन्द करने के उद्देश्य से लड़ा गया; पर प्रत्येक 
यूद्ध केवल देप और भावी युद्ध के बीजों की विरासत छोड़ने में ही सफल 
_ हुआ । महात्मा गांवी ने देख लिया कि जैसे कीचड़-को-कीचड़ से धोने का 
प्रयास व्यर्य होता है, वैसे ही युद्ध-को-युद्ध द्वारा, अधिक विध्वंसकारी शस्त्रा- 
स्त्रों के निर्माण हारा, जन-समूहों का युद्ध के लिए अधिक सुसंगठन द्वारा, 
समाप्त करने का प्रयास भी व्यर्थ है। उन्होंने युद्ध के कारणों की जड़े पर आधात 
करने का यत्न किया। मनुष्य को शांति का साधन बनाने का प्रयास किया । 
मनुष्य जीवन में सादगी लाकर इंच्छाओं- पर संयम और अपने चारों ओर 
प्रेम और विश्वास का प्रसार करके तथां स्वयं निर्भय रहते हुए दूसरों' को 
अपनी ओर से अभयदांन देकर ऐसा साधन बन सकता हैं | इस प्रकार के 
व्यक्तियों को तैयार करने के लिए हमें अपने सारे जीवन को नये ढांचे 'में 
ढालना होगा । मानव शांति-स्थांपना में तव तक सफल नहीं हो सकता जंब- 
'तक उसका जीवन देसा वना रहे कि उंससे युद्ध के. कारण पैदा होते' 'रहें। 
चातावरण निस्संदेह व्यक्ति को प्रभावित करता है; किन्तु व्यवित'' बाता- 
वरण को पंरिवत्तित कर सकत॑। हैं और वस्तुतः वह उसका निर्माण भी कर 
सकता है व<तें कि वह दुरूह पर सीधे पंथ पर चलने का संकल्प कर ले | यह 
पथ वही हँ जिसको चिरकाल से सभी धर्मों के पेगम्बरों और महात्माओों ने 
बताया हूँ. । यंह वही मार्ग है जिसको हिन्दू ऋषियों ने अहिंसा परमो धर्म: 
के आदेंश द्वारा, ईसा मसीह ने 'गिरिं-प्रवचन द्वारा और कुरान ने सीधे रास्ते 
पर चलने के: आदेश द्वारा वतायो है।। मनुष्य को इस शिक्षा को केवल 
दोहराना ही-नहीं हैँ वल्कि इसके अनुसारं अपने दैनिक जीवने को ढालूंना 
'है। यंह तभी  संमंव:-हो सकता: है जब मनुष्य अपने छिए सादगी: ग्रहण 
करे और दूसरों के प्रति सेक्रिय संदृुभावना | सादगी का अर्थ: ही अधिक- 
से-अधिकेः संवावलम्बने और कंम-से-कर्म परावलूम्वन है। सक्रिय सदर्भावना 

'ुसरी की सेंवां में अपने आप॑ प्रदर्शित ही सकती: है।ः व्यवितः राष्ट्र का 
निर्माण केरते हैँ और अपने साथियों और सहयोगियों के कोरे शंब्दों की 
अपेक्षा अपने जीवंन॑ द्वारा अधिक प्रभावित कर संकतें हैं.। वे अपने देश 
की संरकार को भी युद्ध-मार्ग छोड़कर शांति-मार्ग की ओर अ्ंवृत्त होने 
'के छिएं प्रेरित कर सकेते है। किन्तु-ऐसा करने के लिए उनको अपना: जीवन 
अंविन-बनाना पड़ेगा और अपनी भवश्यंकेताओं को सरंल । जब हम-अंमंनी 
आवश्यकताओं को सरल बनाने की बात करते हैं, तो उसका यह अर्थ नहीं 

"कि जीवन की स्वोाभाविकऔर सांधारंण आवश्यकताओं: की कमे कर दिया 
जाय । इसका अर्थे-केवल यह हैँ किं व्यवित अपने-आपको- उन भौतिक 
आवश्यकतं।शओं का दास न वंनां-डाले, बल्कि उत्तपर काव पा.-ले औरं>उनके 

निरोध की शक्ति आप्त,केर ले. / 7 ' ध्प 

जब हम विद्व-शांति की वात सोचते: हैँ, हम यह संत्य नहीं भुला 

- संकते कि जहां एक ओर मानवता के एंकें वर्ग कां दूसरे वर्ग 'छारा किया 
जानेवारे। शोषण शोपक-वर्ग की उस गुलामी का प्रत्यक्ष फर्ं-है जिसका 
'वह'वर्ग अपनी उत्तरोत्तर ऊंचा उठते रहनेवांले- जीवन-स्तर की बढ़ती 
“हुई आवश्यकताओं की संतुष्ट करने की लिप्सां के कारण शिकार बन जाते 
हैं; वहां दूसरी ओरं यही शोपंण व्यवितंयों और राष्ट्रों कें परस्पर संघर्ष का 
“प्रत्यक्ष कारंण भी होता है । अतएंव सब प्रकार का शोपण- सर्वत्र व्रन्द 
होना - चाहिए, चाहे वह सांमाजिकें, . राजनैतिक, आ्िकः -और 
धामिक ही क्यों न हीं; और चाहे वहं एंशिया में-होता हो. अथवा अफरीका में, 

यूरोप में अथवा अमरीका में | मनुष्य को अपनी अन्तरात्मा में ही.आनऩ्द 

की प्राप्ति करानेवाली और दूसरों का शोपण किये विना ही <अ्प्रगा-क़ाम 

चलाने की योग्यता प्राप्त करानेवाली शिक्षा शांत्ति-स्थापना की 

आवश्यक प्रणाली है--वह शिक्षा, जो सादगी और स्वावलूम्बन की कला 

सिखाती है । आज जीवनोपयोगी समस्त वस्तुओं और साधनों की पूर्ति 

करके पूर्णतया आरामदेह और संतुष्ट जीवन विताने की क्षमता और ज्ञान 

मनुष्य को उपलब्ध है; किन्तु उन साधनों का उत्तरोत्तर उपयोग विनाश- 

-कारी उद्देश्यों के लिए किया जा रहा है। उन्हें रचनात्मक कार्यों में 
“लगाया जा सकता हैँ। यह तभी हो सकता है जब मानव॒ता का 
'अत्येक वर्ग यह अनुभव करने लगे कि स्वयं उनकी अपनी सुविधाओं और 
सुखों में भी वृद्धि हो जायगी । यदि वह जान लें कि भोग की अपेक्षा त्याग में 
“अधिक आनन्द है, यदि वह घृणा और द्वेष की भावना को प्रेम में, भय को 
विश्वास में, अधिकार को ककत्तंव्य में और थोषण को सेवा में परिणत कर 
सकें। 
अत: विश्व के शांतिवादियों की इस परिषद्‌ की संसार के समस्तं 
साधारण स्त्री-पुरुषों से अपील और प्रार्थना हैँ कि वे अपने वैयक्तिक जीवन 
“को इस प्रकार का रूप दे दें, इस प्रकार के ढांचे में ढाल लें कि उनका जीवन 
शांतिमय हो जाय । समस्त राप्ट्रों से इस परिषद्‌ की अपील है कि उनके 
पास जो सामग्री और आदर्शों के साधन हैं, उसका उपयोग वे मनुष्य-मात्र 
“को विध्वंस का .अस्त्र बनाने और अधिक-से-अधिक प्रभावशाली विना- 
-शकारी शस्त्रों एवं साधनों से उसे सुसज्जित करने की अपेक्षा, रचनात्मक 
और शांतिदायी-कार्यो में करें। यही हैं महात्मा गांधी का शांति-संदेश, 
उन गांधीजी का, जो कलतक इस घरती पर चलते-फिरते थे, और जो अपने 
जीवन और श्रद्धा से असंख्य नर-नारियों को प्रभावित किया करते थे। 
यह संदेश सेवाग्राम की उस कुटिया से भेजा जा रहा है, जहां उन्होंने अपने 
जीवन-के कई वर्ष बिताये और यह उस दिन भेजा जा रहा हैं जो शांति के 
अवतार ईसा मसीह के अवतार का शुभ और पवित्र दिन है । 
'सेवाग्राम, 
२५-१२-५० 

दो-तीन प्रकार के काम अभी हमें करने हैँ और इन कामों के 
लिए जो साधन हमें उपयोग में छाने हैं, वे काम के विचार से भिन्न-भिन्न 
भी हो सकते हैँ । एक चीज तो यह विचारणीय हैं कि हम जन-साधारण में 
पूज्य बापू की विचारधारा का प्रचार किस तरह से करें और लोगों को 
कैसे प्रभावित करें ? हमारा यह काम तबतक प्रा न होगा जवतक उस 
तरह का समाज, जैसाकि महात्मा गांधी स्थापित करना चाहते थे, हम 
स्थापित न कर लँ। हमारे देश में ही नहीं, विदेशों में भी हमें 
वैसा ही समाज कायम कराना हैं । यह काम बहुत कठिन हैं 
और गांधीजी ने अपने देश के लिए कुछ रास्ता खोला था; पर संसार 
के सामने इसका कोई रूप प्रकाशित नहीं किया था। वह हमेशा सोचते थे 
और उनका खयाल था कि जब हम अपने देंश में इन बातों को पूरा करने 
में सफल हो जायंगे, तभी दूसरों को बता सकेंगे, और तभी हम उनसे इस 
तरह की आशा रख सकेंगे कि वे हमारा अनुकरण करें । कहीं विदेश में जाना 
नहीं चाहते थे; क्योंकि वह कहते थे कि हमारा संदेश वाहर के छोग तभी 
सुनेंगे, जब देख लेंगे कि हमारे देश के लोगों ने इसपर चलकर कुछ काम कर 
लिया है । यदि वैसा समाज हम स्थापित करना चाहते हैं, तो पहले हम इस 
विचारधारा को ज्यादा-से-ज्यादा देश के लोगों तक पहुंचावें। इसलिए हमें 
एक ऐसा समाज स्थापित करना है, जिसमें सव लोग शरीक हो सकें और 
उससे परिचित हो जाय॑ । हम यह भी चाहते हैं कि इस तरह प्रति वर्ष 

सम्मेलन किये जायें और हम परस्पर मिलकर एक-दूसरे के विचारों को. 
समझें, क्योंकि ऐसे लोग अधिक हैं और वे सारे देश में फैले हुए हैं जो 
इस विचारधारा से परिचित हैँ। इनमें से कुछ उनके अनुसार अपने 
जीवन को ढालने की कोशिश भी कर रहे हैं। वे सव चाहते हैं कि हम 
इकट्ठ हों, एक-दूसरे से मिले, नई-नई प्रेरणाएं लें, उत्साह बढ़ायें। , 9 

हमें यह भी देखना हूँ कि जो संस्थाएं आजतक महात्मा गांधी की 
प्रेरणा से इस देश के अन्दर स्थान-स्थान पर कायम हुई हैं, जिन्हें उन्होंने 
केन्द्रीय संस्थाओं के रूप में सेवाग्राम में स्थापित किया, उन्हें आगे किस तरह 
बढ़ाया जाय। 

यह एक तीसरा काम हमारे सामने हैं। . /  ' 2 5 

सबसे बड़ी वात यह हूँ कि हमारे देश के अन्दर आज हमको यह - देखनी 
हैं.किं.जो: सिंद्धांत, जो मौलिक तत्त्व, जो बातें गांधीजी बता गये, उनको! 
आज हम आपस की वर्ताव में, एक-दूसरे के साथ, राजनैतिक क्षेत्र में, समाज: 
में ग्रा.और दूसरी अवस्थाओं में, कहांतक काम में ला रहे हैं । यह दुःख! 
की बात है:और हमें मानना पड़ेगा कि आज ही नहीं, गांधीजी के.-जीवनकाल: 
में; ही “कुछ ऐसे. चिह्न दखने में आये, जिनसे मालूम हुआ कि हम केवलू 
उनकीः शिक्षा ..को ही नहीं, एक-दूसरे के साथ “ साधारण वर्ताव,: 
मनुष्योजित रवैये को भी, जो समाज में चलता है, भूल गये हैं । उस ववत' 
मंहात्माजीः जीवित थे ..और जब .उन्होंने हमको इंतने जोरों से 'पिछड़ते: 
और गिरते देखा; तो. उन्होंने अपनी जान की वाजी लूगाकर हमें वचाना और 
गिरंने से रोकना चाहा । इसी- वीच-उनके प्राण गये । उनके प्रयत्न:क्राः 
इतना फेर हुआ . कि हम जो बड़ी तेजी से गिर रहे थे, वह गिरता रुक: 
गया औरं“बहुत-कुछ परिवत्तंन आ गया; पर- कई चीजों . में 
देश के अन्दर “जैसी जागृति उन्होंने पैदा की, और जिस तरह से .उसे। 
ऊपरेउठाया,। आज उस स्थान पर हम नहीं हैं । बहुत-सी वातों में हम नीचे: 
उर्तेर आयेहे ग.हमारा आज का कत्तंव्य हो गया है कि हमें जो उन्होंने! 
सिखाया ओर बंतांयां, उसे किस प्रकार एक मतवा ग्रहण कर सकते हैं; 

» हु 


इसपर मनन करें । | 
सभी जानते हैं कि महात्माजी ने सारे देश को नैतिक तरीके से बहुत. 
ऊंची “उठाया था। जिस समय वह इस देश में दक्षिण अफरीका से 
ल्ौटकर आये और राजनैतिक क्षेत्र में उन्होंने काम आरम्भ किया, उस समय 
जो हमारे आचार-विचार थे, राजनीति को जिस तरह से हम देखते थे, 
उसमें उन्होंने काफी अन्तर कर दिया, और जो बड़ी चीजें उन्होंने दिखाई 
ये यह थीं कि हमारे व्यवितगत जीवन में, जीवन के हर पहलू : में, 
चाहे वह सामाजिक हो या राजनैतिक सचाई को ही आधार मानकर 
हमे. काम करना चाहिए । उद्देश्य चाहे जितना बड़ा हो, पर उसके साधन 
अगर गलत हों, तो फिर उद्देश्य की सिद्धि ठीक नहीं होगी और इसलिए. 
सत्य और अहिंसा का रास्ता ही एक रास्ता है जो उद्देश्य की सिद्धि में. 
सहायक हो सकता हूं । 
ब्रिटिश के साथ हम जवत्तक लड़े, कुछ ह॒दंतक इस रास्तेपर चले, वहुत' 
दूर तो नहीं गये, पर हमारा रुख उस तरफ था । हम इस चीज को मानते. 
थे,,चल्नन में गाफिल हो जाते थे, पर रुख ठीक उस तरफ था। मगर आज़. 
रु है विहकुल' उल्टी ओर नहीं है तो कुछ मुड़ जरूर गया हैं। नतीजा 'यह 
है कि चारों ओर से आवाजें सुनने में आती हैं कि देश में चोरवाजारी.-चल 
रही है,. रिश्वतखोरी चल रही है, धांधली चल रही हैं। हम एक-दूसरे को 
दोषी ठहराते हैं। जो गवर्मेट के वाहर हैं, वें सरकार को दोपी ठहराते 
हैं, और जो सरकार में हैं, वे वाहरवालों को दोषी ठहराते हैं। |॒ 
सर्वोदिय-समाज' के लिए एक बड़ा प्रइन यह हैँ कि क्या वह कुछ ऐसा 
कर सकता है, जो मुड़ते हुए रुख को सीधे रास्ते पर 'लगा दे ? यह एक बड़ा 
प्रइन भारत॑ के सामने है । चूंकि महात्माजी के बताये हुए रास्ते पर चलन 
का हमारा प्रयत्न रहता है, इसलिए हमारे ऊपर यह' खास जिस्मेदारी 
आ जाती है कि अपने को तो इस रास्ते पंर चलाना ही हैं; पर देश' को भी. 
इस. रास्ते पर लाने का प्रयत्न करें। दूसरे के दोप तो हर कोई निरकांड लेता: 
हैं; पर अपना काम तो यह है कि अपने दोप को अधिक देखें, और इसपर,सेः 

अगर ममकिन हो, तो कोई नया रास्ता निकालें, जिससे जो बराई देखने में 
आ रही है, उसे दूर कर सरके। 

आज पदिचिम से कुछ वाद आ रहे हैं, जिनका मानना है कि जो वे ठीक 
समझते हैं, वह दूसरों पर लाद दें और उन वातों को दूसरों से करवायें, 
चाहे उन बातों को दूसरे मानें अथवा न मानें, और समाज का संगठन 
ऐसा कर दिया जाय कि समाज का हर व्यक्ति उनके बताये हुए मार्ग पर 
चलने के लिए मजबूर हो जाय । महात्मा गांधी हमेशा यह सिखाते रहे और 
समझाते रहे कि व्यक्ति यदि अपने को ठोक कर ले, सुधार ले, तो समाज 
भी सुधर सकता हैं । हिंसा और अहिंसा की. बात इसमें आ जाती है । 
जबरदस्ती किसी बात को दूसरेपर लछादना हिंसा और स्वेच्छा से मानी 
जाय, वह अहिंसा होती हूँ । हमको आज यह सोचना है कि जो अहिंसात्मक' 
समाज महात्माजी इस देश में स्थापित करना चाहते थे, . उसके लिए हमारे 
पास क्‍या साधन हैं ? वह है समाज के अन्दर के व्यक्तियों को सुधारना 
और जव प्रत्येक व्यक्ति सुधर जायगा तो समाज अपने-आप ही सुधरः 
जायगा । इस वात को वह इतने व्यापक रूप से तो नहीं फैला सके 
जितना कि चाहते थे, मगर उसपर चलने का मार्ग अवश्य वता गये और 
अब उस अधूरी बात को हमें पूरा करना है । यह अभिमान की वात नहीं 
है, क्योंकि दूसरों पर हमें कुछ छादना नहीं है, पर अपनी दशा को सुधारना 
है । जब हम इस योग्य हों कि दूसरे को सुधार सकें, तो हो सकता हैं कि दूसरे 
भी हमारी वातों से प्रभावित हों । ऐसा हुआ तो यह ऐसी चीज बनेगी 
जो हमेशा कायम रहेगी । 

सर्वोदिय-समाज' का यह॒ काम है कि जो उसके सिद्धांत पर चलने- 
वाला है, अपना जीवन ऐसा बनाये कि जो समाज हम स्थापित करना 
चाहते हैं, वह हर मनुष्य अपने इर्द-गिदं बना ले । इस तरह सारे देश में एक 
बड़ा समाज पैदा हो जायगा। कार्यक्रम महात्माजी ने दे दिया है । इसके 
हारा हमें लोगों को तैयार करना चाहिए। हम समझकर देखें और ध्यान- 
पूवेक काम करें, तो हम बहुत हृदतक आगे बढ़ेंगे 

पिछले वर्ष जब यह सम्मेलन हुआ था, तो उसमें इसकी चर्चा की गई 
थी कि जो प्रवृत्तियां चल रही है, उनका एकीकरण किया जाय और. सर्वे- 
सेवा संघ' वने । उसका नतीजा यह होगा कि सब संस्थाएं दृढ़ता से अपना> 
अपना काम कर सकेंगी । हमारा फर्ज हूँ कि संस्थाओं को मजबूत 'दवायें 
और ऐसे सिद्धांतों पर चलें कि जिनसे समाज व देश को पूरी-पूर्ी सेद्रा 
मिल सके । हमें सोचना चाहिए कि यदि हर व्यवित जलूग-अलग डफली 
लेकर बजाने लगे तो उससे कोई राग नहीं, वल्कि शोर-गुल निकलेगा -। 
इसी तरह अगर संस्थाएं अलग-अरूग काम करने छूंगें, मिलकर न चहल, 
तो नतीजा अच्छा न होगा। सव तार इस तरह से वर्जे कि एक मधुर संगीत 
सुनाई दे । सभी संस्थाएं मिलकर एक सुन्दर गीत गायें। अलूग-अलछग 
शोर-गृुल न मचायें । इन दोनों चीजों पर विचार करके आप निदचग्न 

कर ले कि आगे हमें किस तरह से काम करना चाहिए। / 

अपने देश में ही नहीं, बल्कि विदेश के लोगों में भी काफी दिऊूचस्पी 
पैदा करनी होगी। महात्माजी जो कुछ कह गये हैं, लिख गये हैं, वह. साड़े 
संसार के लिए है । उसका प्रचार भी बाहर बहुत-कुछ हो सकता हैं । विदेशी 
लोग यह जानने के लिए उत्सुक हैं कि भारत के लोग क्या कर रहें हैं । वहां 
की परिस्थिति कुछ ऐसी है कि वहां के छोग अधिक उत्सुक हो गये हैं। अभी 
तीस वर्ष के अन्दर उन्हें दो बड़ी लड़ाइयां देखनी पड़ीं, जिनमें हत्याएं हुंई.। 
उसके जलावा मनुष्य का चारित्रिक पतन देखा गया और लड़ाई के वाद भी 
शान्ति के चिह्न नहीं दिखाई पड़े, वल्कि अब फिर तीसरी लड़ाई की तैयारी 
देख रहे हैं। >ः४ 

इस देश में सत्य और अहिंसा की बातों पर महात्माजी ने इतना जोर 
दिया, नैतिकता को इतना ऊंचा उठाया कि इसे स्वराज्य मिला । विदेद्य 
के लोग हमारी ओर आश्ञा लगाये हुए हूँ और देख रहे हैँ कि शायद उन्हें 
इस देश से कोई ऐसी वात मिल जाय कि उनकी भविष्य की विपत्ति हट सके | 
क्या हम अपने को इतना योग्य वना सके हैँ कि गांवीजी के समान हम * उन्हें 
कोई संदेश दे सके ? जैसी परिस्थिति आती है, साधन निकालने पड़ते है । 

विदेशी लोग हमारी ओर आश्ञाभरी दृष्टि से देख रहे हैं कि उनके लिए हम 
कोई हल निकाल सकें । हम अपने को इस योग्य तभी बना सकेंगे जब इस 
देश में कुछ ऐसा कार्य कर लें कि दूसरे देशों के लोगों पर हमारी नैतिकता का 
असर पड़ सके । स्थिति तो वास्तव में ऐसी है । गांधीजी ने जो रास्ता हमें 
बताया था, हम उससे उल्टे चल रहे है । हमें सोचना है कि ये दिवकतें जो 
हमारे सामने हैं, उनका क्या हल हूँ ! गवर्मेट और गर-सरकारी संस्थाओं में 
बड़ा अन्तर है। हमारे ऊपर जिम्मेदारी सिर्फ सलाह देने की है । हम किसी कार्ये 
को स्वतंत्र रूप से चला नहीं सकते । सरकार हमारी जरूर है । यह हो सकता 
हैँ कि जो यहां हैं, वे वहां चले जायें, जो वहां हैं, वे यहां चले आयें। गवर्मेट 
में हमारे ही लोग हैं । इसलिए हमें इस चीज को किसी दूसरी दृष्टि से नहीं 
देखना चाहिए । हम उनकी शिकायत नहीं कर रहे हैं या दोप निकालने की 
दृष्टि से कुछ नहीं कहना चाहते हैँ, वल्कि उद्देश्य-सिद्धि के लिए कह रहे हैँ 
या कर रहे हैं। दोनों का उद्देश्य एक है। दोनों एक ही ओर जाना चाहते 
हैं और दोनों ही के पास जो साधन ह, उन्हींसे काम करना चाहते हैं। 
यदि इसी तरह हम काम कर लें, तो गवर्मेंट और हमारे बीच मतभेद की 
कोई वात नहीं है । यदि गवर्मेट से कोई गलती होती है तो उसको ठीक रास्ते 
पर लाने का यही तरीका हैं और उसी तरह यदि हमसे कोई गलती होती है, 
तो हमारा रास्ता भी सुधारा जा सकता हैं । इसलिए मैं चाहता हूं कि देश 
की जो परिस्थिति है, उसपर हम गंभी रतापूर्वक सोचें और उसमें जो वुराइयां 
आ गई हैं; उन्हें दूर करने में क्या कर सकते हैं, इसपर विचार करें और 
निश्चय करके उसके अनुसार अपना कार शुरू कर दें । हम इस बात को 
छोड़ दें कि गवर्मेट क्या करती हैं और क्या नहीं करती, क्योंकि यदि हम 
अपने को दुरुस्त कर लेंगे तो उसका असर उसपर भी होगा । 
स्वंदिय-समाज' के रा&-सम्मेलन में 

दिया गया भाषण । 

६-३-४९ 

गांधीजी और उनकी शिक्षाएं, उनका दर्शन और उनका जीवन, 
बहुमुखी रहे हैं और हम, जिन्हें उनके संपर्क का सौभाग्य मिला हैं, वे 
उनकी सभी शिक्षाओं को पूर्णतया सामूहिक रूप से समझने में सदेव सफल 
नहीं हो सके । 

हम सबने उनके विभिन्न विपयों जैसे उनकी सीख, उनके विचार, 
और उनके व्यावहारिक जीवन, को अपनी-अपनी दृष्टि से अपनाया । इस 
.तरह उनकी सभी चीजों को हम व्यापक रूप में समझ नहीं पाये और 
अपने-अपने विचार के अनुसार किसी एक काम में संरूग्न हो गये । 
गांधीजी में अपने विविध प्रकार के कामों के लिए ठीक आदमी चुन लेने की 
अद्भुत शक्ति थी, और जिसकी जैसी बुद्धि थी, जैसी शिक्षा थी, जैसा 
रहन-सहन था, और जैसी योग्यता थी, उसके अनुसार उसे काम दे 
दिया । उनके विचारों की पृष्ठभूमि और उनकी शिक्षा में 
जो सिद्धांत निहित थे, उनको मानते हुए भी हम लोगों ने कभी-कभी 
अपनी दृष्टि को संकुचित बना लिया है और किसी एक बात पर 
आवश्यकता से अधिक जोर दे दिया हैं और दूसरी वातों को नज़रंदाज़ 
कर दिया है। इसके लिए हम किसीको दोप नहीं देते हैं, क्योंकि यह्‌ 
संकुचितता किसी विशेष विपय के साथ गहरा संवंध और तत्संवंधी 
अपने गहरे विश्वास के कारण हुई। हमने महसूस किया कि रमन और 
विश्वास की कमी कभी-कभी लाभदायक हो सकती है, और अपनी 

इस कमी के कारण हम सव बातों पर व्यापक दृष्टि डाल सके जिससे किसी 
एक विपय पर अनावश्यक जोर न पड़े और जो-कुछ गांधीजी के सिद्धांत 
थे और जो-कुछ वह चाहते थे, सव वातों पर समान ध्यान पड़ सके । 

आप मेरे इस अभिप्राय को तब समझेंगे, जब मैं उनके द्वारा स्था- 
पित कई संस्थाओं का, जो उनके किसी एक विचार को लेकर चल रही थीं, 
जिक्र करूंगा। उन्होंने चरखा संघ, ग्रामोद्योग संघ, गो-सेवा-संघ, इत्यादि 
स्थापित किये, और इण्डियन नेशनल कांग्रेस का, जिसका अस्तित्त्व बहुत 
दिंनों से था, उन्होंने पुनर्सगठन किया | उसमें नवजीवन और नई स्फूरत्ति 
भरी और उसका उन्होंने इतना विस्तार वढ़ा दिया कि उसका 
सारा रूप बदल गया । ये सब संस्थाएं; उनके विभिन्न विचारों 
'को लेकर चलती रहीं और एक गांधीजी उन्हें एकसूत्र में वांधे रखने 
का साधन या कड़ी थे। वह उस तरह के विचारक या दार्शनिक नहीं थे, 
जैसे अन्य दार्शनिक या विचारक अपना सिद्धांत लिखकर दूसरे के 
अध्ययन और आचरण के लिए छोड़ जाते है। उनके कुछ मौलिक सिद्धांत 
थे, जिनपर वे अपने जीवन भर दृढ़ रहे और अन्य बातों के सम्बन्ध 
में जो काम उनके सामने आया, उसको उन्होंने हाथ में लिया, जो प्रश्न 
उनके सामने आये, उनका उन्होंने हल निकाला, और एक पाठय-पुस्तक में 
सिलसिलेवार जीवत और समाज-संबंधी अपनी सारी -धारणाओं को न 
लिखकर उन्होंने एक-एक प्रश्न का अलग-अलग निवटारा किया. और इस 
तरह से मनुष्य के सारे जीवन पर, विशेषकर इस देश पर वह छा गये । 

भारतीय जीवन का ऐसा कोई भाग नहीं हैँ, जो महात्माजी से अछता 
रह गया हो, जिसपर उनके जीवन का असर न पड़ा हो और जिसके 
लिए उन्होंने अपनी कुछ देन' न दी हो। उन्होंने समाज का 
एक पूरा चित्र बना लिया जो निरे पुस्तकीय ज्ञान से नहीं निकला था, 
जो निरे मानसिक श्रम की उपज नहीं थी, वल्कि जीवन के प्रति दिन 
के अनुभव,, समस्याओं और उनके हल, को ध्यान में रखकर तैयार किया 
गया था और जिसे वह दूसरों को अंच्छी तरह से दिखा सकते - थे और 

कवूल क़रा सकते थे। 
मेरी एक कठिनाई है जो एक प्रकार से निजी है। वह यह कि 
इस कांफरेन्स में बोलना मेरे लिए कुछ असंगत मालूम होता है । गांधीजी 
का नाम अहिसा के साथ जुड़ा हुआ था, युद्ध में उनका विश्वास नहीं था । 
पर मैं उस देश का प्रधान हूं, जिसने लड़ाई का त्याग नहीं किया 
है, जिसने हिसा को विल्कुल छोड़ नहीं दिया है, और न सेना को रखना 
छोड़ा है। इतना ही नहीं, हमने गांवीजी के आ्थिक कार्यक्रम पर भी पूरा- 
का-पूरा अमल नहीं किया है । तब फिर ऐसे देश के प्रधान की हैसियत से 
मुझको क्‍या अधिकार हैं कि आपके सामने उनके सिद्धांतों के संबंध में 
बोलने का साहस करूं, जवकि आप महानुभाव दूर-दूर देशों से यह जानने 
आये है कि गांधीजी क्या करते थे और क्या करना चाहते थे ! लेकिन फिर 
भी मैं कहूंगा कि आपका ध्यान इस वात पर जायगा कि गांधीजी अपने काम 
में कहां तक पहुंचे थे तो उससे भी आपको प्रेरणा मिलेगी | गांधीजी क्या 
करना चाहते थे जो नहीं कर सके और हम लोगों के लिए किस प्रयोग को 
अधूरा छोड़ गये ? उससे भी आपको कुछ सीखने को मिलेगा । इसके 
अलावा जो कुछ वह बता गये, उसे पूरा करने का हमने जो कुछ प्रयत्न 
किया, उससे, और कदाचित उससे भी अधिक हमारी असफलताओं से आप 
कुछ सीख सकेंगे । हमने सोचा कि हम इन चीजों की ओर ब्यान 
आकपित कर सकते हैं और उससे कुछ लाभ उठा सकते हैं । 
गांधीजी ने अपने सामने समाज के लिए एक रूपरेखा वना रखी 
थी । वह समझते थे कि तबतक अहिंसा स्थापित नहीं हो सकती और 
* हिंसा एकवारगी छोड़ी नहीं जा सकती जबंतक कि वे कारण, जिनसे हिंसा 
पैदा होती है, और जो अहिंसा का प्रयोग कठिन बना देते हूँ, दूर न कर दिये 
जाय॑ । हम लोग जानते हैं कि ऐसा क्यों होता है. और आपसी झगड़े का 
कारण क्‍या होता हैं । एक आदमी की इच्छा या चाह दूसरे की इच्छा 
या चाह से टकराती है और यह इच्छा किसी भौतिक अथवा 
वाह्य पदार्थ के लिए होती है। जब एक चीज को दो आदमी चाहने 

लगते हैँ और वह चीज दोनों को एकसाथ नहीं मिल पाती, तो वही हिंसा 
का कारण वन जाती है! यद्यपि सुनने में यह कुछ विरोधाभास मारूम होता 
है, पर यह सच है कि गांधीजी एक तरफ लोगों की गरीबी दूर करना अपना 
एक मौलिक कार्यक्रम समझते थे और दूसरी ओर जहांतक हम समझे हैं, वह्‌ 
कभी वाह्म-पदार्थों द्वारा जीवन-स्तर को असीमित और अनिश्चित हृदतक 
उठाने के पक्षपाती नहीं थे । यद्यपि वह चाहते थे कि जीवन की सभी जरूरी 
चीजें हमें उपलब्ध हों, ताकि उनकी वगर हमारा जीवन दूखी न हो जाय, 
' त्थांपि वह यह भी चाहते थे कि कोई व्यवित किसी तरह से अपनी जरूरत से 
ज्यादा का संग्रह न करे और न इसकी चाह उसे रहे। अनिवार्य जाव- 
इयकताओं को भी व्यक्ति अपनी इच्छा के अनुसार निर्धारित न करे; 

बल्कि उसके निर्धारण में और कई विचार भी हो सकते हैं। एक तो यह कि 
मनुष्य यह समझे कि जो मेरे लिए जरूरी है वह दूसरों के लिए भी जरूरी 
हो सकता है, और इसलिए वह सबमें बांट दिया जाय। जबतक 
इस प्रकार का बंटवारा संभव न हो जाय, तबतक उसको समझना 
चाहिए कि उसको उस चीज को अपने लिए भी जरूरी समझने का अधिकार 
नहीं है। इसीलिए भहात्माजी मनुष्य की जरूरतों पर आवश्यक 
नियंत्रण रखने पर जोर देते थे। ऐसा समाज हिंसा से बच नहीं सकता जो 
अपनी जरूरतों पर नियंत्रण न रखकर उनको बढ़ाता जाता है । 
महात्माजी कहते थे कि अंहिसक समाज के निर्माण के पहले मनुष्य को 
उस जगह पर आ जाना चाहिए, जहां वह अपनी मांगों को सीमित रख 
सके। इस प्रकार की सीमा किसी व्यक्ति के लिए नहीं, वल्कि उसी ढंग से 
समाज के, लिए होनी चाहिए । वह इस तरह के समाज का निर्माण 
. करना चांहतें थे, जिसका मृख्य उद्देश्य जरूरतों को बढ़ाना ओर 
उनको जल्द-से-जल्द पूरा करता न हो--वल्कि सबके लिए 
आवश्यक वस्तुओं को मुहँय्या करता और ऐसी परिस्थिति न पैदा 
होने देना हो, जिसमें वस्तुओं के लिए होड़ हो । आपस के वैमनस्य 
को जब हम देखने लगें तो उससे पहले हमें सोच लेना चाहिए कि यह 

वैमनस्य किन चीजों से शुरू होता हैं ? मैंने एक वजह वता दी है। 
और भी वहुत-सी चीजें हैं जिनके कारण हम आपस में लड़ते हैं। वैमनस्य 
मतभेद के कारण हो सकता है। वे मतभेद चाहे धर्म से संबंध रखते हों, 
समाज-संबंधी आद्शों से संबंध रखते हों अथवा व्यवित के स्वत्त्वों और 
कत्तंव्यों से संबंध रखते हों। गांधीजी उन सभी कारणों को समाज 
से हटाना चाहते थे। अपनी भौतिक और वाह्य वस्तुओं की 
जरूरत को कम करके हम झगड़े के एक कारण को दूर कर 
सकते हैं। इसी तरह यदि हम यह मान लें कि दूसरे के भी वही स्वत्त्व होने 
चाहिए जो हम अपने लिए चाहते हैं और इसे अपना कर्तव्य मान लें कि हमें 
दूसरों को उन स्वत्त्वों को भोगने देना चाहिए, तो झगड़े के कुछ और कारण 
भी दूर हो जाते हैं। यह अहिंसा द्वारा ही हो सकता है । किसी भी समाज 
में अगर कुछ लोग अपने विचारों को, चाहे वह धर्म से, राजनीति से या 
मानव-जीवन के किसी भी भाग से संबंध रखते हों, अपने विचारों को 
दूसरों पर लादना चाहें, तो हिसा होकर ही रहेगी। जब सब लोगों को 
विचार की पूरी स्वतंत्रता निश्चित रूप से दी जायगी, तभी ज्गड़ों से 
बचा जा सकता है । ये चन्द वातें हैं जिनको गांधीजी इस देश के समाज 
में दाखिल करना चाहते थे । 

जैसा हम ऊपर कह चुके हैं, वह ऐसे सुधारकों में से नहीं थे, जिन्होंने 
अपना पूरा कार्यक्रम पहले से लिखकर रख दिया हो, वल्कि जैसे-जैसे 
प्रदन उनके सामने आते गये, वह उनका हल निकालते गये । सबसे पहले 
तो इस देश के लिए उनके सामने स्वतंत्रता का प्रश्न था, जिसपर स्वभावत: 
उनका ध्यान सबसे पहले और अधिक गया था । इस स्वतंत्रता- 
प्राप्ति के लिए उन्तका विचार पक्का था, साथ ही इसके लिए वह 
केवल यही नहीं चाहते थे कि हिंसा का प्रयोग कार्य-रूप में न किया 
जाय, वरन्‌ वह मनसा-वाचा हिंसा को वाहर रखना चाहते थे । 
इसके साथ में यह भी कह देना चाहता हूं कि हालांकि उनका अहिंसा पर 
अडिय विश्वास था, फिर भी स्वराज्य-प्राप्ति में अहिंसा को इतनी दूर 


ग्रांघींजी की देन ११२ 


तक माननेवालों का सहयोग भी वह लेना चाहते थे और लिया भी ।' “८ 

उन्होंने अपने चारों ओर सब तरह के लोगों को. इकट्ठा 
कर रखा था, जो उनका साथ न देते, अगर वह मनसा-वाचा भी 
अहिंसांत्मक रहने पर उनसे आग्रह करते । में ऐसे बहुत कम लोगों को 
जानता हूं, जिन्होंने हिसा को अपने मानस से भी निकाल दिया हो. और 
एंसे कुछ लोग तो थे, जिन्होंने शब्द द्वारा हिसा दिखलाई; पर ऐसे लोगों 
की संख्या कम थी जिन्होंने कार्य में हिसा प्रदर्शित की । इसमें कोई संदेह 
नहीं कि वह इस मामले में भाग्यशाली थे कि उनको इस अयोग के लिए _ 
भारत में अच्छा क्षेत्र मिला, जो उनके योग्य था । 

“ हमारे यहां अहिंसा की परम्परा चली आ रही है । यूरोप के हमारे 
दोस्त मुझे क्षमा करेंगे अगर में एक बात कहूं। मैंने दूसरे देशों का भ्रमण 
बहुत.कम किया है । इसलिए किसी अन्य देश को अधिक जानने का 
दीवा नहीं करता; पर एक वार जव मैं थोड़े दिनों के लिए यूरोप गया था, 
तो वहां प्रत्येक महल्ले में घमते-फिरते एक चीज देखकर हैरान होता था। 

' बह यह कि वहां जो स्मारक देखने में आते थे, थे योद्धाओं के स्मारक 
थे अथवा युद्ध और विजय के स्मारक थे । जहां जाइये, ये स्मारक. हमारी 
आंखों के सामने आते थे | पर इस' तरह की चीज आपको यहां देखने को 
नहीं.मिलेगी। हमको इस बात का गवं है कि हमारे लम्बे इतिहास में आपको 
एक भी उदाहरण ऐसा नहीं मिलेगा जबकि हमारे देश ने दूसरे. देशों 
को ,बल- से जीतने का प्रयत्न किया हो । हम लोग विदेशों में गये हैं तो 
सॉस्कृंतिक, घामिक और ज्ञान के क्षेत्र में विजय प्राप्त करने । दुनियां 
केइतिहास पर जब आप नजर दोड़ायंगे तो देखेंगे कि हमारी इस तरह की 
विंजय किसी देश पर राजनतिक सत्ता की विजय- से अधिक टिकाऊ 
और लाभदायक सावित हुई है और हमारे ये सांस्क्रृतिक संबंध उन देशों को 
हमारे साथ प्रेम के रेशमी धागे में बांधे हुए है। यह जो हमारी प्राचीन 
सांस्कृतिक परम्परा चली आ रही है, इससे भी महात्माजी के काम में 
सुविधा - हुई । एक और सुविधा भी उन्हें मिली, पर. यह 

'कहना कठिन हूँ कि उससे सच्चा लाभ हुआ। हमारे वारे में 
यह कहा जा सकता हैँ कि हम शास्त्रों द्वारा लड़ाई करने में असमर्य थे 
लौर हममें से बहुतों ने महात्माजी की पद्धति में ही अपनी कठिनाई 
का एक हल देखा, क्योंकि उस पद्धति से हम विना हथियार उठाये स्वतंत्रता 
प्राप्त कर सकते थे। हमने इस सुविधा को संदेहजनक इसलिए बताया 
है, क्योंकि उसने उस परिमाण में अहिंसा के प्रति हमारी श्रद्धा को 
कसजोर बना दिया। जो हो, हमने उस सिद्धांत को एक हद तक 
इस्तेमाल किया और हम उसके प्रयोग में सफल भी हुए | पर प्रश्न यह है 
कि यह पद्धति राष्ट्रों के आपसी संघ और किसी राष्ट्र के भीतर संघर्षों 
को हल करने में भी काम दे सकती हैँ ? गांधीजी समझते थे कि 
उसका प्रयोग अन्तर्राष्ट्रीय संघर्पों को मिटाने में भी किया जा सकता 
है गौर वह प्रयोग होना चाहिए। ऐसी वात नहीं है कि गांधीजी मानव- 
स्वभाव की कमजोरी को नहीं जानते थे अथवा वे यों ही दुस्साहस करके 
खतरे उठाना चाहते थे। हमारे देश में कई उदाहरण मिलते हैं जब 
उन्होंने आन्दोलन को वन्द कर दिया, वह भी ऐसे समय में, जब आन्दोलन 
चोटी पर था, क्योंकि उन्होंने लोगों की कमजोरी समझ ली थी। जब दूसरा 
विश्व-युद्ध कुछ दूर तक चल चुका था, तब उन्होंने हिम्मत करके अहिंसा 
के इस शस्त्र को संसार के सामने रखने का साहस किया, उसके 
पहले नहीं । 

कई वार गांधीजी को विदेशों से निमंत्रण आये कि वह वहां जाकर 
लोगों को अपना संदेश दें; परन्तु गांधीजी का सदा यह उत्तर होता था कि 
में जो कुछ कहता हूं, पहले अपने देश में उसको प्रमाणित कर लूं, तव 
मेरा विदेशों में जाने का समय आयगा। जवतक में अपने सिद्धांतों को स्वयं 
अपने देश में कार्यरूपेण प्रमाणित न कर दूं, तवतक मुझे क्या अधिकार हूँ 
के मैं यह आशा करूं कि दूसरे देश के छोय मेरी वातें सुनें ? 

द्वितीय विश्व-युद्ध में एक ऐसी स्थिति आई जो हमारे लिए वहुत ही 
जटिल थी और मुझे इस वात का भय है कि गांधीजी के निश्चय के संबंध 

में उसपर बहुत गलतफहमी फैली | हमारे शासक, अर्थात्‌ उस समय की गव- 
मेट, ने उनकी वात्त समझी नहीं; पर इस बात को तो हम समझ सकते 
हैं गौर उसे क्षम्य भी मान सकते हैं, क्योंकि वें लोग जीवन-मरण के युद्ध 
में फंसे थे और युद्ध से वचने का और कोई रास्ता नहीं जानते थे । वे सोचते 
थे कि जो कोई भी उनका साथ नहीं देता, वह उनका शत्रु हैं। क्योंकि गांधीजी 
उनका साथ नहीं देवा चाहते थे, इसलिए उन्हें अधिकार था कि वे उनको 
अपना विरोधी समझें । इस गलतफहमी का शिकार भारत की अंग्रेजी सर- 
कार ही नहीं हुई, वल्कि हमारे देश के वहुत से वे लोग भी, जिनका यह दावा 
था कि वे गांवीजी के बहुत निंकट हैं और जो उनके इर्द-गिर्द रहा करते 
थे, इस भूल के शिकार हुए थे। लड़ाई आरम्भ होनेपर जब लाड्ड लिन- 
लिथगो से गांधीजी मिले, तो उस ध्वंस-लीला की कल्पना करते ही, जिसकी 
लपेट में उनका चिर-परिचित लन्दन नगर आये विना नहीं रहनेवाला था, 
गांधीजी का गला रुंध गया था। यह सब होते हुए भी उनको यह कहने में 
संकोच नहीं हुआ कि भारत युद्ध में भाग नहीं लेगा और न ही उसे उसमें 
सहायता करनी चाहिए । 

ये दोनों बातें परस्पर-विरोधी जान पड़ेंगी, परन्तु वास्तव में इनमें कोई 
ऐसा विरोध नहीं हैँ । इंग्लैण्ड के लिए उनके दिल में वैसी ही सहानुभूति थी जंसी 
कोई भी मनुष्य दूसरे मनृष्य के साथ उसकी विपत्ति में रखता 
हैं गौर दिखलाता हैं । साथ ही उनका यह दुढ़ विश्वास था कि किसी भी 
आधारभूत समस्या का हल युद्ध द्वारा नहीं हो सकेगा और युद्ध संसार की 
किसी भी वांछनीय स्थान पर नहीं पहुंचायेगा । इसलिए युद्धरत लोगों के 
साथ सहानुभूति रखते हुए भी गांधीजी अपने मौलिक सिद्धांत को छोड़ने 
के लिए तैयार न थे। उनके इस रुख में और पहले विश्व-युद्ध के समय 
के रुख में कितनी विषमता थी ! उसमें उन्होंने गवर्मेट की मदद की थी ॥ 
उस समय सब काम छोड़कर वह स्वयं सिपाहियों की भरती में लगे ॥: 
उनके बहुत से शांतिवादी मित्र इस बात से चकित थे और उनकी 
स्थिति को समझ नहीं सकते थे। उस समय गांधीजी का विचार था कि 

ब्रिटिश-साम्राज्य संसार के कल्याण के लिए है, कम-से-कम उसके द्वारा 
भारत का हित तो हो रहा हैं । ब्रिटिश-साम्राज्य पर तव उनका 
विश्वास था । इसलिए उन्होंने सोचा कि जरूरत के समय उनकी सहायता 
करनी चाहिए। वह यह भी मानते थे कि उसके विचार परिवत्तित किये जा 
सकते हैँ और अपने विचारों को छोड़कर वह अपने प्रतिद्वंद्ियों के विचारों 
को ग्रहण कर सकते हैं । उनको इसका कुछ अनुभव दक्षिण अफरीका 
में हो चुका था और इस देश में जब १९१७ में उन्होंने चम्पारन में पहला 
वड़ा आन्दोलन आरंभ किया था, तो उस वक्‍त भी उन्तको छुछ ऐसे 
ही अनुभव हुए थे। इस साम्राज्य पर से अभी तक उनका विश्वास उठा नहीं 
था भोर इसलिए वह समझते थे कि अगर उसकी छत्रछाया में वह शान्ति 
भोग सकते हैं तो उनका यह कत्तेंब्य हो जाता है कि उनके संकटकाल में 
उसे सहायता दें। | 

१९४० में यह स्थिति बिल्कुल बदल गई थी। उनका विश्वास 
उखड़ चुका था और साम्राज्य के विरुद्ध उन्होंने देशव्यापी आन्दोलन किया 
था। यह आन्दोलन ब्रिटिश लोगों के विरुद्ध नहीं, बल्कि उनके हारा भारत 
में जो प्रशासन चल रहा था, उसके विरोध में था, और इसलिए १९४० में 
वह स्पष्ट कर सके कि “हमें आपके द्वारा अपनी प्रतिरक्षा नहीं चाहिए । 
आप हमारी रक्षा करते हैं या नहीं, हमें इसकी परवाह नहीं । आप जाइये 
और हमें भगवान या अराजकता के सहारे छोड़ दीजिये ।” इस स्थिति में 
पहुंच जानेपर उनको यह कहने में संकोच नहीं हुआ कि भारत इस युद्ध 
में किसी प्रकार की सहायता नहीं देगा । इससे उनमें और कांग्रेस में कुछ 
मतभेद हो गया । हममें से कुछ छोगों ने महसूस किया कि सौदा पटाने का 
और सरकार की मदद करके जो कुछ चाहिए था, वह प्राप्त करने का यह 
जच्छा अवसर है । कुछ छोगों ने उदारतापूर्वक' यह समझा कि मित्र-राष्ट्रो 
की सहायता करनी चाहिए, क्योंकि उनका पक्ष न्यायपूर्ण है। गांधीजी को 
इन बातों में से कोई वात भी नहीं जंची, क्योंकि उनके मतानुसार, युद्ध में 
सहायता से न तो अहिंसा के पक्ष को और न स्वयं उन छोगों को जो यूड 

किम 


में छगे थे, कोई लाभ पहुंचता । इसलिए उन्होंने युद्ध में सहयोग के विरोध 
का निर्णय किया । * . - 

मेरे खयाल में यह ब्रिटिश सरकार की अदूरदशिता थी कि उन्होंने 
कांग्रेस की सहायता को स्वीकार नहीं किया और इस तरह से एक ऐसा 
मौका दिया जिससे कांग्रेस और गांधीजी फिर एक साथ काम कर सके । 
कांग्रेस गांधीजी के बताये हुए रास्ते से अलग हो गई थी, परन्तु ब्रिटिश 
सरकार के इन्कार ने उन दोनों को फिर एक कर दिया । सरकार को 
सहायता देकर कांग्रेस जो लेना चाहती थी, जब्र उसको वह नहीं मिला. 
तो उसने महसूस किया कि युद्ध-प्रयत्नों के बहिष्कार के सिवा उसके लिए 
ओर कोई रास्ता नहीं, और १९४० में यही कुछ हुआ । १९४२ में बड़े 
पैमाने पर उसकी पुनरावृत्ति हुई। 

मेने कहा हैं कि शायद हमारी असफलता से कुछ सबक मिले । इस 
वात की ओर में आपका विशेष ध्यान आकपित करना चाहता हूं। उस 
सम्बन्ध में हम नाकामयाब रहे और कांग्रेस ने ऐसा रास्ता. सिद्धांततः 
अपनाया, जो गांबीजी को मान्य नहीं था । वह रास्ता सिद्धांतों, सच्चाई 
और अहिंसा का नहीं, वल्कि तात्कालिक आवश्यकताओं का था | यदि इसके 
बाद हम गांबीजी के आदर्शों और कार्यक्रम को पूरी तरह नहीं निभा सके, 
तो इसमें आइचर्य ही क्या ? एक बार फिसल जानेपर हम अभीतक यह 
नहीं समझ पाये हैं कि अहिसा से काम चल सकता हूँ और किसी भी अवस्था 
में हिस्ना की आवश्यकता नहीं होनी चाहिए। उसी समय गांधीजी ने हिटलर 
को पत्र लिखा था । उन्होंने चैंक जनताः से अपील की थी कि वह अहिसा 
द्वारा जमंनों का प्रतिरोध करे । इसी प्रकार उन्होंने ब्रिटेन निवासियों से 
भी अपील की थी कि वे लड़ाई करके जो--कुछ चाहते हैँ, उसे, अहिसा 
द्वारा प्राप्त करने का प्रयत्न करे । 

दुर्भाग्यवश ठीक ऐसे समय जब हम अहिसा-सम्बंधी परीक्षण करने 
की स्थिति में हुए, गांधीजी हमसे विदा हो गये । संसार में कुछ व्यक्ति ऐसे 
हो चुके हैं, जिन्होंने अपन जीवन में अहिंसा से ही काम लिया और दूसरों 

को भी अहिंसा अपनाने की शिक्षा दी। जन-समुदायों और राष्ट्रों के बीच 
मतभेदों को दूर करने के लिए बड़े पैमाने पर अहिंसा का प्रयोग करने का 
श्रेय गांधीजी को ही हैं । * 
जैसाकि मैने कहा, गांधीजी को इस देश में यह परीक्षण करने के 
लिए अनुकूल वातावरण मिला । मुझे यहं भी स्वीकार करना चाहिए कि 
हमारे विरोधी भी सज्जन थे, जिनमें अहिंसा की शक्ति को स्वीकार करने 
की क्षमता थी। उन्होंने निजी कार्य वाहियों के लिए एक मर्यादा निर्धारित 
कर ली थी, जिससे नीचे अंग्रेज लोग नहीं जा सकते थे और न गये । हमें 
यह मान लेना चाहिए कि गांवीजी की सफलता, बहुत हृद तक, केवल उनके 
निजी व्यक्तिव और भारतवासियों के कारण नहीं हुई, अल्कि 
उसका कारण अंग्रेज लोग भी थे। में नहीं कह सकता और ऐसा सोचना 
केवल अनुमान लगाना होगा कि यदि उनके विरोधी सज्जन न होते, 
जो अपने अत्याचारों की कोई सीमा नहीं मानते और जो अपने शत्रु के प्रति 
किसी भी प्रकार का व्यवहार कर सकते, ती गांधीजी के परीक्षणों 
का क्या फल होता ? हम नहीं कह सकते कि उस अवस्था में गांधीजी 
अहिंसा पर अटल रह पाते और ऐसे विरोधी को अहिसा द्वारा जीत लेते 
या नहीं । क्या होता, यह सब केवल अनुमान की वात रह गई है। 
'. अहिंसा का प्रयोग यहां अधूरा रहकर ही समाप्त हो गया ।* अव यह 
आप लोगों का कर्तव्य है कि आप इसके कार्यक्षेत्र को अधिक विस्तृत करें 
और यह देखें कि आज की परिस्थिति में हम' कहांदक सफल हो सकते हैं ? 
में जानता हूं कि यह कठिन काम है; परन्तु इस संवंध में हमें लोगों 
को शिक्षित करना है। इसलिए गांधीजी ने शिक्षा की अवहेंलना नहीं की | 
गांधीजी जिस शिक्षा की कल्पना करते थे और जिसके लिए उन्होंने कार्य- 
क्रम बनाया, वह उस शिक्षा से जिसका विदेशों में चलन है, कुछ भिन्न थी । 
बच्चे की प्रवृत्तियों का पूर्ण विकास, वाह्य निपेधों को हटाकर जो उसके 
अन्दर है, उसको बाहर लाना, यह गांवीजी के शिक्षा-सम्बंधी कार्यक्रम का 
अंग था। उनका उद्देश्य मृतकों के समान सबको एक-ही स्तर पर छाता 

नहीं था । उनकी योजना यह नहीं थी कि जैसे किसी सड़क के छोटे और 
बड़े पत्थर के टुकड़े होते हैं, पर सभी भारी यंत्र से दवाकर वरावरकर 
दिये जाते हैं, उसी प्रकार सभी छोग एक वरावरी में ला दिये जायें । उनकी 
योजना यह थी कि प्रत्येक बच्चे का अपने ढंग से, और अपने ही वातावरण 
में, पूर्ण विकास हो सके । चूंकि हिसा के लिए उनकी योजना में कोई स्थान 
नहीं था, इसलिए बच्चों का पालन-पोपषण पूर्ण हिंसा के वातावरण में 
होगा और वे अहिंसा का सच्चा अर्थ समझ पायंगे। 

परन्तु आप लोग, जब कभी फिर मिलने का अवसर मिले, 
इस' वात पर विचार करें कि गांधीजी का समाज के सम्बन्ध में क्या 
आदर्श था। इसके जाने विना शोपण का कार्य समाप्त नहीं किया जा 
सकता और अगर शोपण समाप्त नहीं हुआ तो अहिसा का भी अन्त नहीं 
हो सकता ॥। 

लाड्ड वॉयड ओर" ने अपने प्रतिवेदन में जो कुछ कहा, वह मैंने बहुत 
व्यान और सम्मान से सुना । एक वाक्य उसमें मुझे कुछ विचित्र-सा छलगा। 
आपने यह निश्चय किया हैँ कि आप प्रतिरक्षा के लिए सेना रखना वैध 
समझत॑ है। मेने ऐसा कोई युद्ध नहीं सुना जिसे आक्रांताओं ने आक्रमणा- 
त्मक माना हो । संसार के इतिहास में प्रत्येक युद्ध प्रतिरक्षात्मक युद्ध ही 
घोषित किया गया हूँ ।॥ जबतक हम यह छोटा-सा दरवाजा खुला रखेंगे, 
जिसके द्वारा प्रतिरक्षात्मक युद्ध का समावेश हो जाय, तवतक पूर्ण अहिसा 
की स्थापना नहीं हो सकंगी । किसी-न-किसी को साहस से काम लेना 
पड़ेगा। गांधीजी ने साहस किया। जहां तक हमारे देश का सम्बन्ध है, 
उन्होंने स्पष्ट कह दिया था, हमें भगवान या अराजकता के भरोसे छोड़ 
दीजिये । हमें लड़ाई में न लपेटिये और आप यह आशा न रखिये कि इस 
युद्ध में हम आपकी सहायता करेंगे ।” 

में नहीं कह सकता कि यदि हमें रास्ता दिखाने और प्रेरणा देने के 
लिए गांधी जी जीवित होते, तो हम क्या करते, परन्तु पिछले युद्ध में दोनों 

*१ गांधी-दक्षेंर परिषद्‌ के अध्यक्ष । 

थक्षों से यूद्ध के परिहार के लिए अपील करके उन्होंने अपनी स्थिति बिल्कुल 
स्पष्ट कर दी थी | यह सोचना गलत होगा कि किसी भी अवस्था में वह 
असत्य या अन्याय के आगे झुकने को तैयार थे । ऐसा करना उनकी आत्मा 
और उनके व्यवितत्व के प्रतिकूल था। मनुष्य की निम्न प्रवृत्तियों, जैसे 
चुणा अथवा बदले की भावनाओं , के सामने झुकना वह कायरता के सामने 
झुकना मानते थे। जो दूसरे पर प्रहार किये विना व्यक्ति अथवा राष्ट्र की 
रक्षा नहीं कर सकता, वह भी एक प्रकार से कायरता के सामने झुकता हैं । 
वह मानव में ऐसा साहस चाहते थे जो विरोधी के बुरे-से-बुरे व्यवहार को, 
विरोधी के प्रति किसी प्रकार की दुर्भावना के बिना, सहने की सामथ्थ्यं 
श्रदान करे । ऐसे साहस के वरूपर मानव अन्ततक विरोधी का मुकाबला 
करे और इस प्रयत्न में अपने प्राण भी दे दे, जिसका अर्थ होगा उसकी विजय, 
क्योंकि विरोधी उसे झुकाने में असफल रहेगा, और विरोधी के लिए 
यह हार होगी, क्योंकि वह उसे झुकाने में अपने को असमर्थ पायेगा । जब- 
तक कोई राष्ट्र इस प्रकार के साहस का प्रश्नय नहीं लेता, और यह दृढ़ 
संकल्प करके कि उसे किसी भी अवस्था में प्रतिरक्षात्मक अथवा आक्रमणा- 
त्मक, किसी भी प्रकार का, युद्ध नहीं लड़ना है, कोई सुनिश्चित युद्ध-विरोधी 
कार्यक्रम लेकर मैदान में नहीं आता और किसी भी प्रकार की सेना रखना 
छोड़ नहीं देता, तवतक अहिंसा की लड़ाई जारी रहेगी और विजय आंखों 
से ओझल रहेगी । 

किसी-न-किसी राष्ट्र को यह साहस दिखाना ही होगा । यह नहीं 
कह सकते कि वह कौन सा राष्ट्र होगा । स्पष्ट है कि आज यह काम हम नहीं 
कर सकते, यद्यपि हम अपने आपको गांधीजी की विचारधारा और उनके 
उपदेश का उत्तराधिकारी मानते हैं । फिर भी यह काम किसीको करना 
ही है। में आाशा करता हूं कि इस सम्मेलन में हुए विचार-विमशे के परिणाम- 
स्वरूप आप यह संदेश संसार के अन्य देशों तक पहुंचा सकेंगे । 

हमारे देश में एक कहावत हैँ कि चारों तरफ रोशनी होते हुए भी 
कभी-क्ी दिया-तले अंबेरा होता हुँ। आशा है, हम इस कहावत्त को 

चरितार्थ नहीं करेंगे और आप इसकी सचाई के दिये के . ठीक नीज़े न 
होते हुए भी इससे रोशनी लेकर प्रमाणित कर देंगे। यदि यह गोप्ठी 
गांधीजी की विचारधारा को संसार के सामने रख सके, तो यह वहुत वड़ा 
काम होगा । में इस विचारधारा: को व्यावहारिक मानता हूं और. यह 
समझता हूं कि यदि हममें आवश्यक साहस हो तो इसे कार्यान्वित क्रिया 
जा सकता हैं। 

गांधी-दर्शन-परिषद्‌, नई दिल्‍ली में 

दिया गया भाषण ।] 





